Bribe | ഹോം സ്റ്റേ ലൈസന്‍സ് പുതുക്കാന് 25,000 രൂപ കൈക്കൂലി; പഞ്ചായത്ത് സെക്ഷന് ക്ലര്‍ക്ക് വിജിലന്‍സ് പിടിയില് | trivandrum panjayath office-clerk arrested while taking bribe – News18 Malayalam\nBribe | ഹോം സ്റ്റേ ലൈസന്‍സ് പുതുക്കാന് 25,000 രൂപ കൈക്കൂലി; പഞ്ചായത്ത് സെക്ഷന് ക്ലര്‍ക്ക് വിജിലന്‍സ് പിടിയില്\nലൈസന്‍സ് പുതുക്കി നല്‍കുന്നതിന് 25000 രൂപ ആവശ്യപ്പെടുകയും ആദ്യ ഗഡുവായി 10000 രൂപ ഉടന് നല്‍കണമെന്ന് പറയുകയും ചെയ്തു.\nLast Updated : March 24, 2022, 10:33 IST\nതിരുവനന്തപുരം: ഹോം സ്‌റ്റേ ലൈസെന്‍സ് പുതുക്കി നല്‍കാന് കൈക്കൂലി(Bribe) വാങ്ങിയ കോട്ടുക്കല് പഞ്ചായത്ത് ഓഫീസ് സെക്ഷന് ക്ലര്‍ക്ക് വിജിലന്‍സ് പിടിയില്(Arrest). എം ശ്രീകുമറാണ് 10,000 രൂപ കൈക്കൂലി വാങ്ങുന്നതിനിടെ പിടിയിലായത്. കല്ലിയൂര് സ്വദ്ദേശിയായ സുരേഷ് എന്നയാളാണ് ഹോം സ്‌റ്റേ ലൈസെന്‍സ് പുതുക്കനായി എം ശ്രീകുമാറിനെ സമീപിച്ചത.\nകോട്ടുകാല് പഞ്ചായത്ത് ഓഫീസില് നിന്നും 2019-ല് ലൈസന്‍സ് വാങ്ങിയിരുന്നു. എന്നാല് കോവിഡ് കാലമായിരുന്നതിനാല് ഹോം സ്റ്റേ ആരംഭിക്കാന് സാധിച്ചില്ല. ലൈസന്‍സിന്റെ കാലാവധി കഴിഞ്ഞതിനാല് പുതുക്കുന്നതിനായി ഇക്കഴിഞ്ഞ വെള്ളിയാഴ്ച കോട്ടുകാല് പഞ്ചായത്ത് ഓഫീസില് അപേക്ഷ നല്‍കിയത്.\nAlso Read-Arrest |കൈവശാവകാശരേഖയ്ക്ക് മദ്യവും 2000 രൂപയും കൈക്കൂലി; വില്ലേജ് ഓഫീസറും സ്വീപ്പറും അറസ്റ്റില്\nഅടുത്ത ദിവസം പരിശോധന നടത്താന് എത്തിയ സെക്ഷന് ക്ലാര്‍ക്ക് എം. ശ്രീകുമാര് ലൈസന്‍സ് പുതുക്കി നല്‍കുന്നതിന് 25000 രൂപ ആവശ്യപ്പെടുകയും ആദ്യ ഗഡുവായി 10000 രൂപ ഉടന് നല്‍കണമെന്ന് പറയുകയും ചെയ്തു.\nസുരേഷ് ഇക്കാര്യം വിജിലന്‍സിന്റെ തിരുവനന്തപുരം സതേണ് റേഞ്ച് പൊലീസ് സൂപ്രണ്ട് ആര്.ജയശങ്കറിനെ അറിയിച്ചു.\nAlso Read-Arrest |ലൈസന്‍സ് നല്‍കാന് 1.5 ലക്ഷം കൈക്കൂലി വാങ്ങി; ജൂനിയര് ഹെല്‍ത്ത് ഇന്‍സ്പെക്ടര് അറസ്റ്റില്\nഅദ്ദേഹത്തിന്റെ നിര്‍ദ്ദേശാനുസരണം സതേണ് റേഞ്ച് ഡി.വൈ.എസ്.പി അനില് നേതൃത്വത്തില് ബുധനാഴ്ച ഉച്ചയ്ക്ക് 12.00 മണിയോടെ കോട്ടുകാല് പഞ്ചായത്ത് ഓഫീസിന് സമീപം പരാതിക്കാരന്റെ കാറില് വച്ച് 10000 രൂപ കൈക്കൂലി വാങ്ങുന്നതിനിടെ ശ്രീകുമാറിനെ കൈയോടെ പിടികൂടുകയായിരുന്നു.\nഇന്‍സ്പെക്ടര്‍മാരായ വിജയരാഘവൻ, ശ്രീകുമാർ, വിനേഷ് കുമാർ സബ്-ഇന്‍സ്പെക്ടര്‍മാരായ ഖാദർ, ഗോപാലകൃഷ്ണൻ, ഗോപകുമാർ,ശശികുമാർ, രാജേഷ് സി.പി.ഒ മാരായ കണ്ണൻ, സിജി മോൻ, ബിജു തുടങ്ങിയ സംഘമാണ് പ്രതിയെ പിടികൂടിയത്\nFirst published: March 24, 2022, 10:33 IST\nBribery Casevigilance arrest


മൂന്നാറിലേക്ക് തത്കാലം പോകണ്ട - Oneindia Malayalam\nPublished : August 10, 2018, 02:04\nമൂന്നാറിലേക്ക് തത്കാലം പോകണ്ട\nശക്തമായ മഴ തുടരുന്ന സാഹചര്യത്തില് ഇടുക്കി ജില്ലയിലെ മലയോര മേഖലയില് വിനോദ സഞ്ചാരികളുടെ വാഹനങ്ങള്, ചരക്ക് വാഹനങ്ങള് എന്നിവയുടെ ഗതാഗതം നിരോധിച്ചു. മഴ തുടരുന്ന സാഹചര്യത്തില് റോഡുകള് തകരാറിലാകുവാനുള്ള സാധ്യത കണക്കിലെടുത്താണ് തീരുമാനം. ദുരന്ത നിവാരണ നിയമം 2005 സെക്ഷന് 34 പ്രകാരമാണ് താത്കാലിക നിരോധനം ഏര്‍പ്പെടുത്തുന്നതെന്നും മുഖ്യമന്ത്രി പിണറായി വിജയന് അറിയിച്ചു.


മലയാളി അസോസിയേഷന് ഓഫ് ന്യൂജേഴ്‌സി (മഞ്ച്) ഓണാഘോഷം വര്‍ണ്ണാഭമായി-News\nമലയാളി അസോസിയേഷന് ഓഫ് ന്യൂജേഴ്‌സി (മഞ്ച്) ഓണാഘോഷം വര്‍ണ്ണാഭമായി\nSaturday 23 Sep 2017 14:38 PM\nന്യൂജേഴ്‌സി: പൂവേ പൊലി പൂവേ.... മലയാളികളുടെ മനസില് ഇന്നും തങ്ങി നില്‍ക്കുന്ന മലയാണ്മയുടെ ഓര്‍മ്മകള് അലതല്ലുന്ന ഓണക്കാഴ്ചകള്. പ്രവാസി മലയാളികളുടെ മനസില് ഇന്നും ഗൃഹാതുരത്വമുണര്‍ത്തുന്ന ഒരു മധുരസ്മരണകളാണ് എല്ലാ വര്‍ഷവും ഓണാഘോഷങ്ങളിലൂടെ പുനരാവിഷ്ക്കരിക്കപ്പെടുന്നത്. അതെ പ്രവാസി മലയാളികള്‍ക്ക് ഇന്നും ഓണം കലര്‍പ്പില്ലാത്ത പഴയകാലത്തെ അവരുടെ ഓണാഘോഷങ്ങളെ അനുസ്മരിപ്പിക്കുന്നതാണ്.\nഅത്തരത്തിലൊരോണമാണ് സെപ്റ്റംബര് രണ്ടിന് ന്യൂജേഴ്‌സിയിലെ പാറ്റേഴ്‌സണിലുള്ള സെന്റ് ജോര്‍ജ് സീറോ മലബാര് കാത്തലിക് പള്ളി ഓഡിറ്റോറിയത്തില് അരങ്ങേറിയത്.\nമലയാളി അസോസിയേഷന് ഓഫ് ന്യൂജേഴ്‌സി (മഞ്ച്) യുടെ ആഭിമുഖ്യത്തില് നടന്ന ഓണാഘോഷ പരിപാടികള് ദീര്‍ഘകാലത്തെ പ്രവാസ ജീവിതത്തിന്റെ തിരക്കു പിടിച്ച ജീവിതത്തില് നിന്ന് തങ്ങളുടെ ചെറുപ്പകാലത്തെ സമൃദ്ധിയുടെ ഓണക്കാലത്തെ സ്മരണകളിലേക്ക് ന്യൂജേഴ്‌സിയിലെ മലയാളികളെ കൂട്ടിക്കൊണ്ടുപോയി.\nഹാര്‍വി കൊടുങ്കാറ്റ് ദുരന്തം വിതച്ച ഹ്യൂസ്റ്റണിലെ മലയാളികള്‍ക്കും ജീവനും കിടപ്പാടവും നഷ്ടപ്പെട്ട അനേകര്‍ക്കും വേണ്ടി ഒരു നിമിഷം പ്രാര്‍ത്ഥനാ മഞ്ജരികള് അര്‍പ്പിച്ച ശേഷമാണ് ആഘോഷ പരിപാടികള്‍ക്ക്ു തുടക്കം കുറിച്ചത്. ജോലിത്തിരക്കുകളുടെ പിരിമുറക്കമൊന്നുമില്ലാതെ ശനിയാഴ്ച ഉച്ചയ്ക്ക് 12 മണിയോടെയാണ് ഓണാഘോഷ പരിപാടികള് ആരംഭിച്ചത്. കിരീടവും ആടയാഭരണങ്ങളുമണിഞ്ഞ് കൊമ്പന് മീശയും ഇളക്കിയും കുടവയര് കുലുക്കിയും മുത്തുക്കുടയും ചൂടി എഴുന്നള്ളിയ മാവേലിത്തമ്പുരാനെ പൂത്താലമേന്തിയ സെറ്റുസാരികളുടുത്ത മലയാളിമങ്കമാരും പട്ടുപാവാടകളണിഞ്ഞ കുരുന്നു സുന്ദരികളും നിറപുഞ്ചിരികളോടെ വരവേറ്റു ചെണ്ടവാദ്യവും അകമ്പടിയായപ്പോള് മാവേലിയുടെ വരവ് അരങ്ങ് തകര്‍ത്തു. പൂവിളികളും വഞ്ചിപ്പാട്ടു പിന്നണിയില് മുഴങ്ങിയപ്പോള് നിറഞ്ഞ സദസിനിടയിലൂടെ കൈകള് വീശി എല്ലാ പ്രവാസി മലയാളികള്‍ക്കും അനുഗ്രഹം ചൊരിഞ്ഞ് മഹാബലിത്തമ്പുരാന് വേദിയില് ഉപവിഷ്ടനായി. ദേശീയഗാനവും പ്രാര്‍ത്ഥനാഗാനവും ആലാപനം നടത്തിയതിനു ശേഷം മഹാബലിത്തമ്പുരാന് ഓണാശംസകള് അര്‍പ്പിച്ചു. തുടര്‍ന്ന് മഞ്ച് കുടുംബത്തിലെ അംഗനമാര് ചേര്‍ന്ന് അവതരിപ്പിച്ച തിരുവാതിരാ നൃത്തം ഓണാഘോഷത്തെ ഉജ്ജ്വലമാക്കി. അതിനുശേഷം വിശിഷ്ടാതിഥികള് ചേര്‍ന്ന് ഭദ്രദീപം കൊളുത്തി ഓണാഘോഷം ഔദ്യോഗികമായി ഉദ്ഘാടനം ചെയ്തു.\nമഞ്ച് പ്രസിഡന്റ് സജിമോന് ആന്റണിയുടെ അധ്യക്ഷതയില് ചേര്‍ന്ന ലളിതമായ പൊതുസമ്മേളനം മുഖ്യാതിഥി പാറ്റേഴ്‌സണ് സെന്റ് ജോര്‍ജ് പള്ളി വികാരി ഫാ.ജേക്കബ് ക്രിസ്റ്റി ഉദ്ഘാടനം ചെയ്തു. സമത്വസുന്ദരമായ ഓണത്തിന്റെ സ്മരകളില് കഴിയുന്ന പ്രവാസി മലയാളികള്‍ക്ക് ഇനിയുള്ള കാലം മുഴുവന് ഓണത്തിന്റെ നല്ലകാലം ഉണ്ടാകട്ടെയെന്ന് അദ്ദേഹം ആശംസിച്ചു. ഫൊക്കാന നേതാക്കളായ തമ്പി ചാക്കോ, നാമം സ്ഥാപക നേതാവ് മാധവന് ബി നായര്, ഫിലിപ്പോസ് ഫിലിപ്പ്, ലൈസ്ലി അലകസ്, ജോയി ഇട്ടന്, പോള് കറുകപ്പള്ളില്, ഷാജി വര്‍ഗീസ്, വേള്‍ഡ് മലയാളി കൗണ്‍സില് പ്രസിഡന്റ് തങ്കമണി അരവിന്ദന്, കാഞ്ച പ്രസിഡന്റ് സ്വപ്ന ജോര്‍ജ് തുടങ്ങിയ പ്രസംഗിച്ചു. രാജു ജോയി, ജോസ്‌ജോയി, ഐറിന് എലിസബത്ത് തടത്തില്, റോഷന് മാമന് എന്നിവര് ഗാനങ്ങള് ആലപിച്ചു. സുജ ജോസ്, ഷൈനി രാജു, നെസി തടത്തില്, ജൂബി സാമുവേല്, ജിജി ഷാജി, മഞ്ചു ചാക്കോ, രശ്മി വര്‍ഗീസ്, അമ്പിളി കുര്യന് എന്നിവര് ചേര്‍ന്ന് തിരുവാതിര നൃത്തം അവതരിപ്പിച്ചു. ആഷ്‌ലി ഷിജിമോനും ഈവ സജിമോനും ചേര്‍ന്ന് സിനിമാറ്റിംഗ് നൃത്തം അവതരിപ്പിച്ചപ്പോള് ജിസ്മി ലിന്റോ, അലക്‌സാ ഷിജിമോന്, ജോയന്ന മനോജ്, സന്തോഷ് എ്‌നീ കുരുന്നുകളുടെ സംഘനൃത്തവും ഐറിന് എലിസബത്ത് തടത്തിലിന്റെ നൃത്തവും ഹൃദ്യമായി. മഞ്ച് ട്രഷററും പ്രോഗ്രാം കമ്മിറ്റി കണ്‍വീനറുമായ പിന്റോ ചാക്കോ സ്വാഗതം പറഞ്ഞു. മഞ്ച് വിമന്‍സ് ഫോറം കണ്‍വീനര് മരിയാ തോട്ടുകടവില് കുട്ടികള്‍ക്കായി കുസൃതി മത്സരങ്ങള് നടത്തി. ഷൈനി രാജു, സുജ ജോസ് എന്നിവര് എം.സി.മാരായിരുന്നു.


ഒമിക്രോണ് രോഗികള് കുത്തനെ ഉയരുന്നു; സംസ്ഥാനത്ത് 50 പേര്‍ക്ക് കൂടി രോഗം സ്ഥിരീകരിച്ചു; ഇന്ന് 4649 പേര്‍ക്ക് കോവിഡ്; 17 മരണം |\nഒമിക്രോണ് രോഗികള് കുത്തനെ ഉയരുന്നു; സംസ്ഥാനത്ത് 50 പേര്‍ക്ക് കൂടി രോഗം സ്ഥിരീകരിച്ചു; ഇന്ന് 4649 പേര്‍ക്ക് കോവിഡ്; 17 മരണം\nകോവിഡ് വ്യാപനത്തിനൊപ്പം ഒമിക്രോണ് രോഗികളുടെ എണ്ണവും കൂടുന്ന സാഹചര്യത്തില് വാളയാറില് പരിശോധന കര്‍ശനമാക്കി തമിഴ്‌നാട്. രണ്ട് ഡോസ് വാക്‌സീനും ആര്‍ടിപിസിആര് നെഗറ്റീവ് സര്‍ട്ടിഫിക്കറ്റും നിര്‍ബന്ധമാക്കി.\nരേഖകളില്ലാതെ വരുന്ന വാഹന യാത്രികരെ മടക്കിയയച്ചു തുടങ്ങി. നിലവിലെ സ്ഥിതിക്ക് വ്യത്യാസമുണ്ടായാല് അടുത്തദിവസം മുതല് പരിശോധനയുടെ വ്യാപ്തി കൂട്ടുമെന്ന് കോയമ്പത്തൂര് ജില്ലാഭരണകൂടം അറിയിച്ചു.\nസംസ്ഥാനത്ത് 50 പേര്‍ക്ക് കൂടി ഒമിക്രോണ് സ്ഥിരീകരിച്ചതായി ആരോഗ്യ വകുപ്പ് മന്ത്രി വീണാ ജോര്‍ജ് അറിയിച്ചു. എറണാകുളം 18, തിരുവനന്തപുരം 8, പത്തനംതിട്ട 7, കോട്ടയം, മലപ്പുറം5വീതം, കൊല്ലം 3, ആലപ്പുഴ, തൃശൂര്, പാലക്കാട് ഒന്ന് വീതം എന്നിങ്ങനെയാണ് ഒമിക്രോണ് സ്ഥിരീകരിച്ചത്.\nഎറണാകുളം യുഎഇ 13, ഖത്തര് 4, സ്വീഡന് 1, തിരുവനന്തപുരം യുഎഇ 4, സൗദി അറേബ്യ, മാലിദ്വീപ്, യുകെ, ഇറ്റലി 1 വീതം, പത്തനംതിട്ട യുഎഇ 4, യുഎസ്എ 2, ഖത്തര് 1, കോട്ടയം യുഎസ്എ 2, യുകെ, യുഎഇ, ഉെ്രെകന് 1 വീതം, മലപ്പുറം യുഎഇ 5, കൊല്ലം യുഎഇ 3, ആലപ്പുഴ സിങ്കപ്പര് 1, തൃശൂര് യുഎഇ 1, പാലക്കാട് യുഎഇ 1 എന്നിങ്ങനെ രാജ്യങ്ങളില് നിന്നും വന്നതാണ്. കോയമ്പത്തൂര് സ്വദേശി ഈജിപ്റ്റില് നിന്നും വന്നതാണ്.


കോവിഡ് രണ്ടാം തരംഗം ഉണ്ടാകുമെന്ന മുന്നറിയിപ്പ് ; ആശങ്കയോടെ സംസ്ഥാനം | Kerala|covid-19|Second wave\nതിരുവനന്തപുരം : കോവിഡിന്റെ രണ്ടാം തരംഗം ഉണ്ടാകുമെന്ന കേന്ദ്ര സർക്കാരിന്റെ മുന്നറിയിപ്പിൽ ആശങ്കയോടെ സംസ്ഥാനം. കേരളം ഉൾപ്പെടെ 16 സംസ്ഥാനങ്ങളിലാണ് കോവിഡ് രണ്ടാം തരംഗം ഉണ്ടാകുമെന്ന മുന്നറിയിപ്പ് നൽകിയിരിക്കുന്നത്.\nകേരളത്തിൽ കോവിഡ് ആശങ്കാജനകമായി പടരുന്നതിനിടയിലാണ് രണ്ടാം തരംഗത്തിന് സാധ്യത എന്ന കേന്ദ്ര സർക്കാരിന്റെ മുന്നറിയിപ്പ് കൂടി എത്തിയത്. ഇത് ആശങ്ക ഇരട്ടിപ്പിക്കുകയാണ്. രോഗ പ്രതിരോധത്തിലുണ്ടായ വീഴ്ച്ചയാണ് രണ്ടാം തരംഗത്തിന് കാരണമാകുന്നത്. മാത്രമല്ല രോഗ പരിശോധനയുടെ എണ്ണം വർധിപ്പിക്കാൻ കഴിയാതെ വരുന്നതും രോഗികളെ തിരിച്ചറിയാൻ കഴിയാത്ത അവസ്ഥയിലേക്ക് എത്തിച്ചു. കേന്ദ്രത്തിന്റെ പുതിയ മുന്നറിയിപ്പ് വന്നതോടെ ഇനി നിയന്ത്രണങ്ങൾ കൂടുതൽ കർശനമാക്കാനാണ് കഴിഞ്ഞ ദിവസം ആരോഗ്യ വകുപ്പ് കൂടിയ അവലോകന യോഗത്തിലെ നിർദ്ദേശം.\nജനത്തിരക്ക് ഏറുന്ന പരിപാടികൾ ഇനി അനുവദിക്കേണ്ടെന്നാണ് തീരുമാനം. പോലീസ് ഇടപെടൽ കാര്യക്ഷമമാക്കണം. ഒപ്പം സെക്ട്രൽ മജിസ്ട്രേറ്റുമാരുടെ ഇടപെടൽ ഊർജിതപ്പെടുത്താനും ആരോഗ്യ വകുപ്പ് നിർദ്ദേശിക്കുന്നു. ഇതിന് പുറമേ എതെല്ലാം തലങ്ങിൽ നിയന്ത്രണം വേണമെന്ന കാര്യം വിവിധ വകുപ്പുകളെ കൂടി ഉൾപ്പെടുത്തി പ്രത്യേക യോഗം കൂടി തീരുമാനിക്കാനാണ് ആരോഗ്യ വകുപ്പിന്റെ നീക്കം.\nKerala covid-19 Second wave


വിശ്വരാജാക്കന്മാരാവാന് സിംഹളക്കൂട്ടം; ശ്രീലങ്ക ലോകകപ്പ് ടീമിനെ പ്രഖ്യാപിച്ചു | KVARTHA: MALAYALAM NEWS | KERALA NEWS | KERALA VARTHA | ENTERTAINMENT മലയാളം വാര്‍ത്ത\nHome » Colombo » Cricket » News » Sports » Srilanka » World Cup » സ്പോര്‍ട്സ് » വിശ്വരാജാക്കന്മാരാവാന് സിംഹളക്കൂട്ടം; ശ്രീലങ്ക ലോകകപ്പ് ടീമിനെ പ്രഖ്യാപിച്ചു\nവിശ്വരാജാക്കന്മാരാവാന് സിംഹളക്കൂട്ടം; ശ്രീലങ്ക ലോകകപ്പ് ടീമിനെ പ്രഖ്യാപിച്ചു\nKvartha Epsilon Thursday, April 18, 20190No comments\nകൊളംബോ: (www.kvartha.com 18.04.2019) 2019 ക്രിക്കറ്റ് ലോകകപ്പിനുള്ള ശ്രീലങ്കന് ടീമിനെ പ്രഖ്യാപിച്ചു. 15 അംഗങ്ങളുടെ അവസാനസംഘത്തെയാണ് ശ്രീലങ്ക പ്രഖ്യാപിച്ചത്. മുതിര്‍ന്ന താരം ദിമുത് കരുണരത്‌നെയാണ് ലോകകപ്പില് ശ്രീലങ്കയുടെ നായകന്.\nടീം. ദിമുത് കരുണരത്‌നെ(ക്യാപ്റ്റന്), ലഹിരു തിരിമന്നെ, കുശാല് പെരേര, അവിഷ്‌ക ഫെര്‍ണാണ്ടോ എയ്ഞ്ചലോ മാത്യൂസ്, കുശാല് മെന്‍ഡിസ്, ധനഞ്ജയ ഡിസില്‍വ, ജീവന് മെന്‍ഡിസ്, മിലിന്ദ് സിരിവര്‍ധനെ, ജെഫ്രി വാന്‍ഡെര്‍സെ, തിസാര പേരേര, ഇസിരു ഉദാന, ലസിത് മലിംഗ, നുവാന് പ്രദീപ്, സുരംഗ ലക്മല്.\nKeywords: Sports, Cricket, News, Srilanka, Colombo, World Cup, Sri Lanka Announced Their Squad for WC 2019\nTopics: Colombo Cricket News Sports Srilanka World Cup സ്പോര്‍ട്സ്


5 Hours 1 Minutes 32 Seconds Ago\nഎന്‍എച്ച്എസിനെ കുറിച്ച് ജീവിതത്തില് ആദ്യമായി നാണക്കേട് തോന്നിയെന്നും ട്രേസി\nകൊറോണാവൈറസിനെ വിശ്വസിക്കാന് തയ്യാറാകാത്ത നിരവധി ആളുകളുണ്ട്. സാധാരണക്കാര്‍ക്ക് ഇത് വിശ്വസിക്കാം, വിശ്വസിക്കാതിരിക്കാം, സ്വയം രോഗബാധിതരായി ഇതിന്റെ ബുദ്ധിമുട്ട് അനുഭവിക്കുന്നത് വരെ. എന്നാല് എന്‍എച്ച്എസ് ആശുപത്രികളില് രോഗം ബാധിച്ച് പ്രവേശിപ്പിക്കപ്പെടുന്ന രോഗികളുടെ ബുദ്ധിമുട്ടുകള് കണ്‍മുന്നില് കണ്ടിട്ടും കൊവിഡ്-19 വൈറസുണ്ടെന്ന് പോലും വിശ്വസിക്കാന് കഴിയാത്ത എന്‍എച്ച്എസ് നഴ്‌സിനെ ജോലിയില് നിന്നും പുറത്താക്കുകയല്ലാതെ മറ്റെന്ത് വഴിയാണുള്ളത്!\nകൊവിഡിനെ വെറും വ്യാജമായി വിശേഷിപ്പിക്കുകയും, വാക്‌സിന് പദ്ധതിയെ കൂട്ടക്കൊലയ്ക്ക് തുല്യമായും ഉയര്‍ത്തിക്കാണിച്ച് സോഷ്യല് മീഡിയ പ്രചരണം കൂടി നടത്തിയതോടെയാണ് നഴ്‌സ് ട്രേസി മക്കല്ലത്തിനെ പുറത്താക്കിയത്. സ്‌കോട്ട്‌ലണ്ടിലെ എയ്ഷയറിലുള്ള ക്രോസ്ഹൗസ് ഹോസ്പിറ്റലിലെ സഹജീവനക്കാരാണ് നഴ്‌സിനെ കുറിച്ചുള്ള വിവരങ്ങള് എന്‍എച്ച്എസ് അധികൃതരുടെ ശ്രദ്ധയില് പെടുത്തിയത്.\nമാസ്‌ക് ധരിക്കുന്നത് വൈറസിനെ വ്യാപിക്കാന് സഹായിക്കുമെന്ന് വരെ ഇവര് പ്രചരണം നടത്തി. വൈറസ് ഉണ്ടെങ്കില് തന്നെ അതിനെ തോല്‍പ്പിക്കാന് വൈറ്റമിനും, മിനറലുകളും മതിയെന്ന് ആളുകളോട് പറഞ്ഞത് നഴ്‌സിംഗ് & മിഡ്‌വൈഫറി കൗണ്‍സിലില് റിപ്പോര്‍ട്ട് ചെയ്യപ്പെട്ടു. രണ്ട് ദശകത്തോളം നീണ്ട സേവന പാരമ്പര്യമുള്ള നഴ്‌സാണ് ഈ വിധം ആരോപണങ്ങള് ഉന്നയിച്ച് പുറത്താക്കപ്പെട്ടത്.\nഈ വര്‍ഷം ആദ്യം ജോലിയില് നിന്നും പുറത്താക്കിയതോടെ ട്രേസി മക്കല്ലം അപ്പീല് നല്‍കി. എന്നാല് ഈ അപ്പീലിലും നഴ്‌സിന് തോല്‍വി അടയേണ്ടി വന്നു. താന് പറഞ്ഞതില് ഒരു ഖേദവുമില്ലെന്ന നിലപാടിലാണ് ട്രേസി. എന്‍എച്ച്എസിനെ കുറിച്ച് ജീവിതത്തില് ആദ്യമായി നാണക്കേട് തോന്നിയെന്നും ട്രേസി വാദിച്ചിരുന്നു. നഴ്‌സിനെ പുറത്താക്കിയെങ്കിലും എന്‍എംസി ഡാറ്റാബേസില് രജിസ്റ്റേഡ് നഴ്‌സായി തന്നെയാണ് ട്രേസിയുടെ പേര് കാണിക്കുന്നത്.


അമിതമായി പണം ചെലവഴിക്കാറില്ല, ഈ രണ്ട് സാധനങ്ങൾക്കൊഴിച്ച്; ആലിയ ഭട്ട് | Alia Bhatt on spending money\nഅമിതമായി പണം ചെലവഴിക്കാറില്ല, ഈ രണ്ട് സാധനങ്ങൾക്കൊഴിച്ച്; ആലിയ ഭട്ട്\nMumbai, First Published 4, Feb 2020, 5:37 PM IST\nലൂയി വിറ്റൺന്റെ ബാഗ് ആണ് ഞാനെന്റെ സ്വന്തം പണം ഉപയോഗിച്ച് ആദ്യമായി വാങ്ങിച്ചത്. ബാഗുകൾ വാങ്ങിക്കുന്നതിനാണ് അമിതമായി പണം ചെലവഴിക്കാറുള്ളത്. ബാഗുകൾ എനിക്ക് വളരെ ഇഷ്ടമാണ്. പിന്നെ ജിമ്മിൽ ഇടാനുള്ള വസ്ത്രങ്ങൾക്കും പണം ചെലവഴിക്കാറുണ്ട്, ആലിയ പറഞ്ഞു.\nദില്ലി: 2019ലെ ഫോബ്സിന്റെ സമ്പന്നരായ നൂറ് സെലിബ്രെറ്റികളുടെ പട്ടികയിൽ ആദ്യത്തെ പത്തുപേരിൽ ഇടംനേടിയ താരമാണ് നടി ആലിയ ഭട്ട്. എന്നാൽ, അമിതമായി പണം ചെലവഴിക്കാത്ത പ്രകൃതകാരിയാണ് താനെന്ന് വെളിപ്പെടുത്തുകയാണ് ആലിയ. എത്ര പണമുണ്ടായാലും അത് സൂക്ഷിച്ച് ഉപയോഗിക്കണമെന്നും ബജറ്റിനുള്ളില് ജീവിക്കേണ്ടത് എങ്ങനെയെന്ന് തനിക്ക് നന്നായി അറിയാമെന്നും ആലിയ പറയുന്നു. ഒപ്പം തന്റെ സ്വപ്‌നവീടിനെക്കുറിച്ചുള്ള വിശേഷങ്ങളും പങ്കുവയ്ക്കുകയാണ് താരം. ഇക്കണോമിക് ടൈംസിന് നൽകിയ അഭിമുഖത്തിലാണ് ആലിയയുടെ തുറന്നുപറച്ചിൽ.\nഎന്തുകൊണ്ടാണ് പണം ചെലവഴിക്കാത്തതെന്ന് തന്റെ അക്കൗണ്ടന്റ് പലപ്പോഴും ചോദിക്കാറുണ്ട്. തന്റെ കൗമാര പ്രായത്തിൽപോലും അമിതമായി പണം ചെലവഴിച്ച് ഒന്നും വാങ്ങിച്ചിട്ടില്ല. അന്നെന്റെ കയ്യിൽ ആവശ്യത്തിന് പണമില്ലായിരുന്നു. എന്നാൽ, തനിക്ക് വിലകൂടിയ ബാഗുകളുടെ വലിയ ശേഖരം തന്നെയുണ്ട്. ലൂയി വിറ്റൺന്റെ ബാഗ് ആണ് ഞാനെന്റെ സ്വന്തം പണം ഉപയോഗിച്ച് ആദ്യമായി വാങ്ങിച്ചത്. ബാഗുകൾ വാങ്ങിക്കുന്നതിനാണ് അമിതമായി പണം ചെലവഴിക്കാറുള്ളത്. ബാഗുകൾ എനിക്ക് വളരെ ഇഷ്ടമാണ്. പിന്നെ ജിമ്മിൽ ഇടാനുള്ള വസ്ത്രങ്ങൾക്കും പണം ചെലവഴിക്കാറുണ്ട്, ആലിയ പറഞ്ഞു.\nബാഗ് കഴിഞ്ഞാൽ പിന്നെ അവധികാലം ആഘോഷിക്കുന്നതിനാണ് ആലിയ ഏറ്റവും കൂടുതൽ പണം ചെലവഴിക്കാറുള്ളത്. വർഷത്തിൽ ഒരു തവണ അവധി ആഘോഷിക്കുന്നതിനായി പോകാറുണ്ട്. ഇത്തവണ പുതുവത്സരദിനത്തിലാണ് പോയത്. ഹോട്ടലിലും പോകുന്നിടത്തെ സ്ഥലങ്ങളിലെല്ലാം പരമാവധി ചെലവഴിക്കാറുണ്ട്. അവധി ആഘോഷിക്കുന്നതിനിടെ ഷോപ്പിങ്ങ് ചെയ്യുന്നത് തനിക്ക് ഇഷ്ടമല്ലെന്നും ആലിയ പറഞ്ഞു. ഇത്തവണ കാമുകൻ രൺവീർ കപൂറിനൊപ്പമാണ് ആലിയ അവധി ആഘോഷിക്കുന്നതിനായി പോയത്.\nതന്റെ സ്വപ്നങ്ങളെക്കുറിച്ചും താരം അഭിമുഖത്തിൽ വെളിപ്പെടുത്തി. പര്‍വതങ്ങള്‍ക്ക് മുകളില് ഒരു വീടെന്നതാണ് വലിയ സ്വപ്‌നം. വൈകാതെ താന് ആ സ്വപ്‌നം സാക്ഷാത്കരിക്കും. ലണ്ടനില് ഒരു വീട് സ്വന്തമാക്കുക എന്ന സ്വപ്‌നം 2018ലാണ് പൂവണിഞ്ഞത്. അവിടെ ഇടയ്ക്ക് സഹോദരി താമസിക്കാറുണ്ടെന്നും ആലിയ പറഞ്ഞു. മുംബൈയിലെ ജുഹുവിലും താരം വീട് സ്വന്തമാക്കിയിട്ടുണ്ട്. സഹോദരി ഷഹീനിനൊപ്പം ഇവിടെയാണ് ആലിയ താമസിക്കുന്നത്.


വ്യവസ്‌ഥാപിതമായ നടപടി ക്രമങ്ങള് പാലിച്ചില്ല; സ്‌പൈസ് ജെറ്റിനെതിരെ നടപടിക്കൊരുങ്ങി കേന്ദ്ര സര്‍ക്കാര് – Media Mangalam\nവ്യവസ്‌ഥാപിതമായ നടപടി ക്രമങ്ങള് പാലിച്ചില്ല; സ്‌പൈസ് ജെറ്റിനെതിരെ നടപടിക്കൊരുങ്ങി കേന്ദ്ര സര്‍ക്കാര്\nമുംബൈ: സ്വകാര്യ വിമാന കമ്പനിയായ സ്‌പൈസ് ജെറ്റിനെതിരെ നടപടിക്കൊരുങ്ങി കേന്ദ്ര സര്‍ക്കാര്. സ്‌പൈസ് ജെറ്റിന്റെ പ്രവര്‍ത്തനങ്ങളില് പാകപ്പിഴകള് കണ്ടെത്തിയതോടെയാണ് കേന്ദ്ര സര്‍ക്കാറിന്റെ നടപടി അപകടകരമായ വസ്‌തുക്കള് സ്‌പൈസ് ജെറ്റ് വിമാനങ്ങളില് കൊണ്ടു പോകുന്നതിനുള്ള ലെസന്‍സ് ഡിജിസിഎ (ഡയറക്‌ടറേറ്റ് ജനറല് ഓഫ് സിവില് ഏവിയേഷന്) താൽക്കാലികമായി സസ്‌പെൻഡ് ചെയ്‌തു. 30 ദിവസത്തേക്കാണ് ലൈസന്‍സ് സസ്‌പെന്റ് ചെയ്‌തിട്ടുള്ളത്.\nഇക്കാലയളവില് ലിഥിയം-അയേണ് ബാറ്ററിയുള്‍പ്പടെയുള്ള അപകടകരമായ വസ്‌തുക്കള് ആഭ്യന്തര-അന്താരാഷ്‌ട്ര വിമാനങ്ങളില് കയറ്റുന്നതിനാണ് ഡിജിസിഎയുടെ വിലക്ക്. സ്‌പൈസ് ജെറ്റിന്റെ പ്രവര്‍ത്തനങ്ങളില് പാകപ്പിഴകള് കണ്ടെത്തിയതോടെയാണ് കേന്ദ്ര സര്‍ക്കാറിന്റെ നടപടി. വ്യവസ്‌ഥാപിതമായ നടപടി ക്രമങ്ങള് സ്‌പൈസ് ജെറ്റ് പാലിച്ചില്ലെന്ന് ഡിജിസിഎ കണ്ടെത്തി.\nഎന്നാല് കേന്ദ്രം പറയുന്നത് പോലെയുള്ള പ്രശ്‌നങ്ങൾ ഒന്നും തന്നെയില്ലെന്നും, ചെറിയ വീഴ്‌ച മാത്രമാണ് സംഭവിച്ചത് എന്നുമായിരുന്നു സ്‌പൈസ് ജെറ്റ് വക്‌താവ് അറിയിച്ചത്. സസ്‌പെന്‍ഷനെ കുറിച്ചോ, മറ്റ് നടപടികളെ കുറിച്ചോ സ്‌പൈസ് ജെറ്റ് ഇതുവരെ പ്രതികരിച്ചിട്ടില്ല.\ncentral government dgca spice jet\nകനത്ത മഴയിൽ തിരുവനന്തപുരത്ത് കുട്ടികളുടെ മേൽ വീടിന്റെ ചുവരിടിഞ്ഞ് വീണു; അതി തീവ്ര മഴ തുടർന്നേക്കുമെന്ന് മുന്നറിയിപ്പ്; 11 ജില്ലകളിൽ ഓറഞ്ച് അലേർട്ട് പ്രഖ്യാപിച്ചു\nകനത്ത മഴ; തിരുവനന്തപുരത്ത് ജാഗ്രതാ നിർദ്ദേശവുമായി ജില്ലാ കളക്ടർ; അത്യാവശ്യ യാത്രകൾ മാത്രം നടത്തണമെന്ന് നവ്‌ജ്യോത് ഖോസ\nറേഷന്‍കാര്‍ഡിലെ തെറ്റുകള് തിരുത്താം; ആധാര് നമ്പര് ലിങ്ക് ചെയ്യാം; ‘തെളിമ’ പദ്ധതിയില് 15 വരെ അപേക്ഷ സ്വീകരിക്കും; ചെയ്യേണ്ടത് ഇത്ര മാത്രം


ഇപി ജയരാജന്റെ വീട്ടിലേക്ക് യുവമോർച്ച മാർച്ച്; പോലീസ് ജലപീരങ്കി പ്രയോഗിച്ചു | Metro Journal Online\nഇപി ജയരാജന്റെ വീട്ടിലേക്ക് യുവമോർച്ച മാർച്ച്; പോലീസ് ജലപീരങ്കി പ്രയോഗിച്ചു\nമന്ത്രി ഇ പി ജയരാജന്റെ പാപ്പിനിശ്ശേരിയിലെ വീട്ടിലേക്ക് യുവമോർച്ച നടത്തിയ മാർച്ചിൽ സംഘർഷം. യുവമോർച്ച നേതാവ് സന്ദീപ് വാര്യരുടെ നേതൃത്വത്തിലാണ് മാർച്ച് നടത്തിയത്. ബാരിക്കേഡ് മറികടക്കാൻ പ്രതിഷേധക്കാർ ശ്രമിച്ചതോടെ സംഘർഷമായി. പ്രവർത്തകർക്ക് നേരെ പൊലീസ് ജലപീരങ്കി പ്രയോഗിച്ചു.\nലൈഫ് മിഷൻ പദ്ധതിയുമായി ബന്ധപ്പെട്ടും ലോക്കർ വിവാദത്തിലും ആരോപണങ്ങൾ ഉയർന്നതിന് പിന്നാലെ ഇ പി ജയരാജനെതിരെ വ്യാപക പ്രതിഷേധം അരങ്ങേറിയിരുന്നു. കഴിഞ്ഞ ദിവസം ഇപി ജയരാജന്റെ മട്ടന്നൂരിലെ ഓഫീസിലേക്ക് യൂത്ത് കോൺഗ്രസ് പ്രവർത്തകർ അടക്കം പ്രതിഷേധ പ്രകടനങ്ങൾ നടത്തിയിരുന്നു.\n← ബിജെപി നേതാവ് പി കെ കൃഷ്ണദാസിന് കൊവിഡ് സ്ഥിരീകരിച്ചു\nചെന്നിത്തലയുടെ ഇന്നത്തെ ആരോപണം: മുഖ്യമന്ത്രി അഴിമതികൾക്ക് കൂട്ടുനിൽക്കുന്നു, ജനങ്ങളെ പറ്റിക്കുന്നു →


യോഗാചാര്യ രാം ദേവിന്റെ സ്വത്ത് 1100 കോടിയിലധികം «eപത്രം – India News – രാഷ്ട്രം – ePathram.com\nയോഗാചാര്യ രാം ദേവിന്റെ സ്വത്ത് 1100 കോടിയിലധികം\nഹരിദ്വാര്: അഴിമതിക്കെതിരെ നിരാഹാരത്തില് കഴിയുന്ന യോഗാചാര്യന് രാം ദേവിന്റെ സ്വത്ത് 1100 കൊടിയിലധികമെന്നു അദ്ദേഹത്തിന്റെ സഹായിയും വിശ്വസ്തനുമായ ബാലകൃഷ്ണന് വാര്‍ത്താ സമ്മേളനത്തില് പറഞ്ഞു. ഇതില് യോഗ മാണ്ടില് ട്രസ്റ്റിനു 249.63 കോടിയും, പതഞ്‌ജലി യോഗ ട്രസ്റ്റിനു 164.80 കോടിയും, ഭാരത് സ്വാഭിമാന് ട്രസ്റ്റിനു 9.97 കോടിയും ആചാര്യകല് ശിക്ഷാ സന്സ്താനു 1.79 കോടിയുമാണ് ആസ്തി. ഈ ട്രസ്റ്റുകളുടെ വരവ് ചെലവ് കണക്കുകള് 751.02 കൊടിയും വരും. മൊത്തത്തില് 1100 കോടിയിലധികം സ്വത്ത് സ്വാമിയുടെയും വിവിധ ട്രസ്റ്റുകളുടെയും പേരിലായി ഉണ്ടെന്നു വ്യക്തമാക്കി. 11,000 പേരുടെ സേനക്ക് രൂപം നല്‍കുമെന്ന് പറഞ്ഞതു ഏറെ വിവാദങ്ങള്‍ക്ക് വഴി വെച്ച സാഹചര്യത്തില് “താന് മാവോവാദികളെ പോലെ ഭീകരത സൃഷിക്കാനല്ല സേന രൂപീകരിക്കുമെന്ന് പറഞ്ഞത്, സ്വയം പ്രതിരോധത്തിനു വേണ്ടിയാണ്” എന്ന് അദ്ദേഹം വിശദീകരിച്ചു.\nവായിക്കുക: അഴിമതി, ഇന്ത്യന് രാഷ്ട്രീയം, വിവാദം\n1 അഭിപ്രായം to “യോഗാചാര്യ രാം ദേവിന്റെ സ്വത്ത് 1100 കോടിയിലധികം”\nഈ വട്ടു കേസുകെട്ടുകള്‍ക്ക് ഇടം നല്‍കി കൂടുതല് പ്രശസ് തരാക്കരുത് , എന്നിട്ടും വിശ്വാസികള് ഏറെ. സ്വാതിക ജീവിതം നയിക്കാനും കോടികള് വേണം കഷ്ടം തന്നെ കാര്യങ്ങള്. ഇയാളുടെ കാല് വണ്ടിക്കാനും ചില മണ്ട ശിരോമണികള്\n« മുല്ലപ്പെരിയാറില് പുതിയ ഡാമിനെതിരെ ജയലളിത രംഗത്ത്


അറിവിന് മുറ്റത്ത് കുരുന്നുകളെത്തി • Suprabhaatham\nഅറിവിന് മുറ്റത്ത് കുരുന്നുകളെത്തി\nJune 13, 2018 | 11:57 am IST\nനിറകണ്‍ചിരി... കോഴിക്കോട് ആഴ്ചവട്ടം ഗവണ്‍മെന്റ് എല്.പി സ്‌കൂളിലെ പ്രവേശനോത്സവത്തിനിടെ വേദിയില് ഇരിക്കുന്ന കുരുന്നുകള് പോകാനൊരുങ്ങുന്ന അമ്മമാരെ കണ്ടപ്പോള് * പകര്‍ത്തിയത് നിധീഷ് കൃഷ്ണന്\nകോഴിക്കോട്: അമ്മയുടെ കൈപിടിച്ചു സ്‌കൂളിലെത്തുമ്പോള് അത്ഭുതത്തോടെയാണ് പലരും കടന്നുവന്നത്. ചിലര് അമ്മ കൈവിട്ടതിന്റെ സങ്കടം കരച്ചിലായി പ്രകടിപ്പിച്ചു. മറ്റുചിലര് പരിഭവങ്ങളേതുമില്ലാതെ തോരണങ്ങളും ബലൂണുകളും കൊണ്ടലങ്കരിച്ച സ്‌കൂളിന്റെ അന്തരീക്ഷം കണ്ട് അമ്പരന്നിരിക്കുന്നു. വരുന്നവര്‍ക്കെല്ലാം വര്‍ണത്തൊപ്പിയും ബലൂണുകളും നല്‍കി അധ്യാപകര് കുട്ടികളെ സ്വീകരിച്ചു. കുഞ്ഞുങ്ങളെ വരവേല്‍ക്കുന്നതിന് ‘പുസ്തകപ്പൂക്കളില് തേന് നുകരാനായി ചിത്രപതംഗങ്ങളെത്തി…’ എന്ന സ്വീകരണ ഗാനം അന്തരീക്ഷത്തില് ലയിച്ചു. കണ്ടും കേട്ടും കുട്ടികള് അത്ഭുതലോകത്തിരിന്നു. അധ്യയനത്തിന്റെ ആദ്യ ദിനം കോഴിക്കോട് ആഴ്ചവട്ടം സ്‌കൂളില് കണ്ട രസകരമായ കാഴ്ചയാണിത്.\nജില്ലയില് കോഴിക്കോട്, വടകര, താമരശേരി എന്നീ മൂന്നു വിദ്യാഭ്യാസ ജില്ലകളിലായി 17 ഉപജില്ലകളില് 1205 സ്‌കൂളുകളിലാണ് ഇന്നലെ പ്രവേശനോത്സവം നടന്നത്. കോഴിക്കോട് വിദ്യാഭ്യാസ ജില്ലയില് 280, വടകര 548, താമരശേരി 377 എന്നിങ്ങനെയാണ് കണക്ക്. ചേവായൂര്, കോഴിക്കോട് സിറ്റി, കോഴിക്കോട് റൂറല്, ഫറോക്ക്, വടകര, ചോമ്പാല, കുന്നുമ്മല്, മേലടി, നാദാപുരം, കൊയിലാണ്ടി, തോടന്നൂര്, കുന്ദമംഗലം, താമരശേരി, ബാലുശേരി, പേരാമ്പ്ര, മുക്കം, കൊടുവള്ളി എന്നീ ഉപജില്ലകളിലും പ്രവേശനോത്സവം നടന്നു.\nകളിച്ചും ചിരിച്ചും ഉല്ലസിച്ചും അക്ഷരമധുരം നുകരാനെത്തിയ കുരുന്നുകള്‍ക്ക് ജില്ലയില് വര്‍ണാഭമായ സ്വീകരണമാണ് ലഭിച്ചത്. നവാഗതരെ സ്വീകരിക്കാന് സംസ്ഥാന സര്‍ക്കാര് ഒരുക്കിയ പ്രവേശനോത്സവത്തിന്റെ ജില്ലാതല ഉദ്ഘാടനം മലയോര മേഖലയിലെ ചെമ്പുകടവ് ഗവ. യു.പി സ്‌കൂളില് നടന്നു. വിദ്യാര്‍ഥികളും രക്ഷിതാക്കളും നാട്ടുകാരും ചേര്‍ന്നൊരുക്കിയ ഉത്സവാന്തരീക്ഷത്തില് ജില്ലാതല പ്രവേശനോത്സവം നിറപ്പകിട്ടാര്‍ന്നതായി. ദിവസങ്ങളായി തുടരുന്ന കനത്തമഴയെ അവഗണിച്ച് നൂറുകണക്കിനു പേരാണ് പരിപാടിക്കെത്തിയത്.\nജില്ലാ പഞ്ചായത്ത് വിദ്യാഭ്യാസ സ്റ്റാന്റിങ് കമ്മിറ്റി ചെയര്‍മാന് മുക്കം മുഹമ്മദ് ഉദ്ഘാടനം ചെയ്തു. കോടഞ്ചേരി ഗ്രാമ പഞ്ചായത്ത് പ്രസിഡന്റ് അന്നക്കുട്ടി ദേവസ്യ അധ്യക്ഷനായി. ഡി.ഡി.ഇ ഇ.കെ സുരേഷ്‌കുമാര്, കോഴിക്കോട് ഡയറ്റ് പ്രിന്‍സിപ്പല് കെ. രാധാകൃഷ്ണന്, ഡി.പി.ഒ എം. ജയകൃഷ്ണന്, വി.എച്ച്.എസ്.സി അസി. ഡയറക്ടര് എം. ശെല്‍വമണി, എസ്.എസ്.എ ജില്ലാ പ്രോഗ്രാം ഓഫിസര് വി. വസീഫ്, താമരശേരി ഡി.ഇ.ഒ കെ.എസ് കുസുമം, താമരശേരി എ.ഇ.ഒ കെ. മുഹമ്മദ് അബ്ബാസ്, പ്രധാനാധ്യാപകന് വി.ജെ എബ്രഹാം, ഹയര് സെക്കന്‍ഡറി റീജ്യനല് ഡയറക്ടര് കെ. ശകുന്തള, കോടഞ്ചേരി പഞ്ചായത്ത് സ്റ്റാന്റിങ് കമ്മിറ്റി ചെയര്‍പേഴ്‌സണ് ടെസി ഷിബു, പഞ്ചായത്തംഗങ്ങളായ കെ.പി ചാക്കോച്ചന്, യു.ടി ഷാജു, സീനിയര് ഡയറ്റ് ലക്ചറര് യു.കെ അബ്ദുല് നാസര്, കൊടുവള്ളി ബി.പി.ഒ വി.എം മെഹറലി, കെ. സുലൈഖ, വ്യാപാരി വ്യവസായി ഏകോപന സമിതി ജില്ലാ സെക്രട്ടറി ടി.ജെ ടെന്നിസന്, പി.ടി.എ പ്രസിഡന്റ് കെ.എം നാസര്, പി.ജെ ജോണ്‍സണ്, കുര്യന് വട്ടപ്പലത്ത്, എം.പി.ടി.എ പ്രസിഡന്റ് ജൂലി സംസാരിച്ചു.\nകോഴിക്കോട് കോര്‍പറേഷന് പരിധിയിലെ പ്രവേശനോത്സവം മാനാഞ്ചിറ മോഡല് ടി.ടി.ഐ സ്‌കൂളില് നടന്ന ചടങ്ങ് മേയര് തോട്ടത്തില് രവീന്ദ്രന് ഉദ്ഘാടനം ചെയ്തു. കോര്‍പറേഷന് വിദ്യാഭ്യാസ സ്റ്റാന്റിങ് കമ്മിറ്റി ചെയര്‍മാന് എം. രാധാകൃഷ്ണന് അധ്യക്ഷനായി. നവാഗതരെ മഷിപ്പേന നല്‍കിയാണ് സ്വീകരിച്ചത്. സ്‌കൂള് സപ്പോര്‍ട്ടിങ് ഗ്രൂപ്പിന്റെ വക സ്റ്റീല് പാത്രങ്ങളും നല്‍കി. പ്രധാനാധ്യാപകന് എം.കെ മോഹന്‍കുമാര്, ഷാരൂഖാ ബീഗം, വി.പി രാജീവന് സംബന്ധിച്ചു.


പ്രളയത്തില് ക്ഷീരകര്‍ഷകര്‍ക്ക് താങ്ങായി മില്‍മ • Suprabhaatham\nപ്രളയത്തില് ക്ഷീരകര്‍ഷകര്‍ക്ക് താങ്ങായി മില്‍മ\nSeptember 7, 2018 | 12:26 pm IST\nആലപ്പുഴ:പ്രളയം കഴിഞ്ഞപ്പോള് ആലപ്പുഴയില് ജില്ലയില് പാല് സംഭരണം കുറഞ്ഞു. പ്രതിദിന ശരാശരിയില് 17,000 ലിറ്ററിന്റെ കുറവാണ് മില്‍മയ്ക്ക് മാത്രം ഉണ്ടായിരിക്കുന്നത്.എന്നാല് തളര്‍ന്ന് പിന്മാറാതെ ക്ഷീര കര്‍ഷകര്‍ക്ക് കൈത്താങ്ങായി ഉണര്‍ന്നു പ്രവര്‍ത്തിക്കുകയാണ് മില്‍മയും ക്ഷീരവികസന വകുപ്പും.\nകുട്ടനാട്ടിലെ ഇക്കൊല്ലത്തെ ആദ്യ വെള്ളപ്പൊക്ക സമയത്ത് മില്‍മ അഞ്ചു ലക്ഷം രൂപയുടെ അരി, പയര് വര്‍ഗ്ഗങ്ങള്, പാല്‍പ്പൊടി, കിഴങ്ങു വര്‍ഗ്ഗങ്ങള് എന്നിവ വിതരണം ചെയ്തിരുന്നു. കൂടാതെ അഞ്ചു ലക്ഷം രൂപയുടെ കാലിത്തീറ്റയും നല്‍കി.\nരണ്ടാം ഘട്ട പ്രളയ സമയത്ത് ദുരിത ബാധിത പ്രദേശങ്ങളില് 1140 ചാക്ക് കാലിത്തീറ്റ സൗജന്യമായി വിതരണം ചെയ്തു. മേഖല യൂണിയന് വഴി 6.82 ലക്ഷം രൂപയുടെ 700 ചാക്ക് കാലിത്തീറ്റയും ദേശീയ ക്ഷീര വികസന ബോര്‍ഡ് വഴി 440 ചാക്ക് കാലിത്തീറ്റയും ഈ സമയങ്ങളില് മില്‍മയക്ക് നല്‍കാനായി.\nപച്ചപ്പുല്ലിന്റെ ക്ഷാമം പരിഹരിക്കുന്നതിന് ജില്ലയില് മാത്രം മൂന്ന് ലക്ഷം മുതല് മുടക്കില് 50 ടണ് മക്കചോളത്തണ്ട് കോയമ്പത്തൂരിലെ സത്യമംഗലത്തുനിന്നും എത്തിച്ചു. ഇത് ദുരിത ബാധിത പ്രദേശങ്ങളിലെ ക്ഷീര സംഘങ്ങള് വഴി വിതരണം ചെയ്തു.ദുരിതാശ്വാസ ക്യാംപുകളില് കഴിഞ്ഞിരുന്ന ക്ഷീര കര്‍ഷകരുടെ കറവ മാടുകളെ ക്യാംപുകളിലും, വീടുകളിലുമായി ആലപ്പുഴ ജില്ലയിലെ മില്‍മ ഡോക്ടര്‍മാരും ഉദ്യോഗസ്ഥരും സന്ദര്‍ശിച്ചു വിദഗ്ദ ചികിത്സ നല്‍കി. പ്രാഥമിക ചികിത്സക്ക് ആവിശ്യമായുള്ള മരുന്നുകളും അതോടൊപ്പം വിറ്റാമിന് സപ്‌ളിമെന്റുകളും വിതരണം ചെയ്തു. 41 സംഘങ്ങളുടെ സന്ദര്‍ശനത്തിന് ഇതിനായി 1.54 ലക്ഷം രൂപയാണ് ചെലവഴിച്ചിച്ചത്.\nഓഗസ്റ്റ് 21 മുതല് സെപ്റ്റംബര്15വരെ ജില്ലയില് മില്‍മയുടെ പി ആന്‍ഡ് ഐ ഓഫിസിനു കീഴില് പ്രവര്‍ത്തിക്കുന്ന ഡി.വി.യു യൂണിറ്റുകള് വഴിയുള്ള അടിയന്തിര മൃഗ ചികിത്സ സംവിധാനം പൂര്‍ണമായും സൗജന്യമാക്കി. സെപ്റ്റംബര് 30 വരെ കാലിത്തീറ്റ സബ്‌സിഡി ഇനത്തില് ചാക്കൊന്നിനു 100 രൂപ സബ്‌സിഡി നല്‍കുന്നതിനും തീരുമാനിച്ചിട്ടുണ്ട്. ജൂലൈയില് കര്‍ഷകന് സംഘത്തില് അളന്നിട്ടുള്ള പാലിന് ആനുപാതികമായാണ് സബ്‌സിഡി നല്‍കുക. ഇതോടൊപ്പം ചാക്കൊന്നിനു 50 രൂപ സബ്‌സിഡിയും കര്‍ഷകന് ലഭിക്കും.\nപ്രളയം രൂക്ഷമായി ബാധിച്ച സംഘങ്ങള്‍ക്ക് ജൂലൈയില് യൂണിയന് നല്‍കിയിട്ടുള്ള പാലിന് ആനുപാതികമായി ലിറ്ററൊന്നിനു രണ്ടു രൂപ ഇന്‍സെന്റീവ് നല്‍കും . ഏകദേശം 15 ലക്ഷം രൂപയാണ് ഇതിനായി ചെലവ് പ്രതീക്ഷിക്കുന്നത്.\nപ്രളയ ബാധിത പ്രദേശങ്ങളില് മൊത്തമായോ ഭാഗികമായോ കേടുപാടുകള് സംഭവിച്ചിട്ടുള്ള കാലിത്തൊഴുത്തിന്റെ പുനര്‍നിര്‍മാണത്തിന് യൂണിയന്റെ കീഴിലുള്ള ആലപ്പുഴ , പത്തനംതിട്ട ജില്ലകള്‍ക്കായി 1.5 കോടി രൂപയും മില്‍മ വകയിരിത്തിയിട്ടുണ്ട്.


സോളാര് റിപ്പോര്‍ട്ട്: പുറത്തുവിട്ടിരിക്കുന്നത് സര്‍ക്കാരിന്\nസോളാര് റിപ്പോര്‍ട്ട്: പുറത്തുവിട്ടിരിക്കുന്നത് സര്‍ക്കാരിന് താല്‍പര്യമുള്ള ഭാഗങ്ങളെന്ന് രമേശ് ചെന്നിത്തല; ഒറ്റക്കെട്ടായി നേരിടും\nതിരുവനന്തപുരം: സോളാര് റിപ്പോര്‍ട്ടില് സര്‍ക്കാരിന് താല്‍പര്യമുള്ള ഭാഗങ്ങള് മാത്രമാണ് പുറത്തുവിട്ടിരിക്കുന്നതെന്ന് പ്രതിപക്ഷ നേതാവ് രമേശ് ചെന്നിത്തല. റിപ്പോര്‍ട്ടുമായി ബന്ധപ്പെട്ട സര്‍ക്കാര് നിലപാടിനെ ഒറ്റക്കെട്ടായി നേരിടുമെന്നും ചെന്നിത്തല പറഞ്ഞു. തിരുവനന്തപുരത്ത് മാധ്യമപ്രവര്‍ത്തകരോട് സംസാരിക്കുകയായിരുന്നു അദ്ദേഹം.\nബിജെപിയെ സംരക്ഷിക്കാനാണ് സര്‍ക്കാര് റിപ്പോര്‍ട്ട് പുറത്തുവിട്ടത്. റിപ്പോര്‍ട്ട് ലഭ്യമാക്കേണ്ട ഉത്തരവാദിത്വം മുഖ്യമന്ത്രിക്കാണെന്നും ചെന്നിത്തല പറഞ്ഞു. സര്‍ക്കാര് നടപടിയെ നിയമപരമായി നേരിടുമെന്നും അദ്ദേഹം കൂട്ടിച്ചേര്‍ന്നു.\nഇന്നലെയാണ് സോളാര് ജുഡീഷ്യല് റിപ്പോര്‍ട്ടറിലെ പ്രധാന ഭാഗങ്ങള് പുറത്തുവന്നത്. ഉമ്മന്‍ചാണ്ടി ഉള്‍പ്പെടെ പതിനാറ് പേരാണ് നിയമനടപടി നേരിടുന്നത്. പന്ത്രണ്ട് പേര് കോണ്‍ഗ്രസ് നേതാക്കളും നാല് പേര് പൊലീസ് ഉദ്യോഗസ്ഥരുമാണ്. ഉമ്മന്‍ചാണ്ടിക്കെതിരെ വിജിലന്‍സ് അന്വേഷണവും തിരുവഞ്ചൂര് രാധാകൃഷ്ണനെതിരെ ക്രിമിനല് കേസ് രജിസ്റ്റര് ചെയ്തുള്ള അന്വേഷണവുമാണ്. വേങ്ങര ഉപതെരഞ്ഞെടുപ്പിനോട് അനുബന്ധിച്ചാണ് റിപ്പോര്‍ട്ട് പുറത്തുവന്നതെന്നതും ശ്രദ്ധേയമാണ്.\nഅതേസമയം, റിപ്പോര്‍ട്ടിന്റെ പശ്ചാത്തലത്തില് കോണ്‍ഗ്രസ് നേതാക്കളെ ഹൈക്കമാന്‍ഡ് വിളിപ്പിച്ചു. ഉമ്മന്‍ചാണ്ടി, രമേശ് ചെന്നിത്തല, എം എം ഹസന്, വി എം സുധീരന്, വി ഡി സതീശന് എന്നിവരുമായി ഉപാധ്യക്ഷന് രാഹുല് ഗാന്ധി നാളെ കൂടിക്കാഴ്ച നടത്തും.


മെഡി. കോളജിനോടുള്ള അവഗണനയ്ക്കെതിരെ ഒപ്പുശേഖരണം തുടങ്ങി : Deepika.com Nattu Visesham\nTuesday, October 22, 2019 12:25 AM IST\nമുളംകുന്നത്തുകാവ്: തൃശൂർ ഗവ. മെഡിക്കൽ കോളജിനോടുള്ള എൽഡിഎഫ് സർക്കാരിന്‍റെ അവഗണനയ്ക്കെതിരെ ജില്ലാ കോണ്‍ഗ്രസ് കമ്മിറ്റി ആരംഭിക്കുന്ന പ്രക്ഷോഭത്തിനു മുന്നോടിയായി മുഖ്യമന്ത്രിക്കു സമർപ്പിക്കുന്ന ഭീമഹർജിയിലേക്കുള്ള ഒപ്പുശേഖരണം തുടങ്ങി. ബെന്നി ബഹനാൻ എംപി ഉദ്ഘാടനം ചെയ്തു.\nരമ്യ ഹരിദാസ് എംപി, അനിൽ അക്കര എംഎൽഎ, ഡിസിസി വൈസ് പ്രസിഡന്‍റും മെഡിക്കൽ കോളജ് ഉപസമിതി ചെയർമാനുമായ രാജേന്ദ്രൻ അരങ്ങത്ത്, മുൻ എംഎൽഎ പി.എ.മാധവൻ, മുൻ ഡിസിസി പ്രസിഡന്‍റ് ഒ.അബ്ദുറഹ്‌മാൻകുട്ടി, ജനറൽ കണ്‍വീനർ കെ. അജിത്കുമാർ, ജോയിന്‍റ് കണ്‍വീനർമാരായ ജിജോ കുര്യൻ, ജിമ്മി ചൂണ്ടൽ തുടങ്ങിയവർ പങ്കെടുത്തു.\nയുഡിഎഫ് സർക്കാരിന്‍റെ കാലഘട്ടത്തിൽ തുടങ്ങിവച്ച പദ്ധതികളുടെ പൂർത്തീകരണമല്ലാതെ വേറൊരു പദ്ധതിയും തുടങ്ങാൻ സർക്കാരിന് ഇതുവരെ കഴിഞ്ഞിട്ടില്ലെന്നു നേതാക്കൾ ചൂണ്ടിക്കാട്ടി. ആശുപത്രി വികസന സമിതി യോഗം ചേരാറില്ലെന്നും, ആവശ്യത്തിനു ഡോക്ടർമാരും ജീവനക്കാരുമില്ലാത്തത് ആശുപത്രിയുടെ പ്രവർത്തനത്തെ താളം തെറ്റിക്കുകയാണെന്നും നേതാക്കൾ ആരോപിച്ചു. കാൻസർ ചികിത്സയ്ക്കുള്ള ലീനിയർ ആക്സിലറേറ്റർ മെഷീൻ സ്ഥാപിച്ചിട്ടില്ല. ഫണ്ട് അനുവദിച്ചിട്ടും കെട്ടിടം പണിയാതിരിക്കുകയാണ്.\nനിരവധി തവണ ഇക്കാര്യങ്ങൾ ആവശ്യപ്പെട്ട് ബന്ധപ്പെട്ടവർക്കു നിവേദനം നൽകിയിട്ടും നടപടിയില്ലാത്ത സാഹചര്യത്തിലാണ് ഈ ആവശ്യങ്ങൾ ഉന്നയിച്ച് മുഖ്യമന്ത്രിക്കു ഭീമഹർജി നൽകൻ തീരുമാനിച്ചതെന്നും നേതാക്കൾ പറഞ്ഞു.


കുട്ടിയും കോലും തിരിച്ചു വരും | Muvattupuzha.in\nബാഡ്മിന്റണ് കോര്‍ട്ടിലെ കാര്‍ത്തിക്ക് എന്ന ഞങ്ങളുടെ മക്കെന്ററോയെപ്പറ്റി ഞാന് മുന്‍പൊരു കുറിപ്പില് എഴുതിയിട്ടുണ്ട്. കോര്‍ട്ടിലെ നിസ്സാര പിഴവിന് ബാറ്റ് വലിച്ചെറിയുന്ന, സ്വയം പിറുപിറുക്കുന്ന, റഫറിയോട് തട്ടിക്കയറുന്ന കളിക്കളത്തിലെ ചൂടന് - സാക്ഷാല് ജോണ് മക്കെന്ററോ. തൊട്ടതിനും പിടിച്ചതിനുമൊക്കെ ചൂടാവുന്ന കാര്‍ത്തിക്കിന് ഈ പേരിട്ടത് ടെന്നീസ് കളിയെ ഏറെ ഇഷ്ടപ്പെട്ടിരുന്ന എന്റെ വല്ല്യച്ഛനും. മൂവാറ്റുപുഴയില് നിന്നും ഇടക്കാലത്തേയ്ക്ക് അപ്രതീക്ഷിതമായി അമ്പലമുകളിലേയ്ക്ക് പറിച്ചുനടപ്പെട്ട എനിക്ക് ടെന്നീസ് എന്താണെന്നോ ഏതാണെന്നോ ഒരു പിടുത്തവുമുണ്ടായിരുന്നില്ല. നമ്മളിവിടെ വെറും ക്രിക്കറ്റും ഫുട്ബോളും കൊണ്ടാണ് കാലം കഴിച്ചുകൂട്ടിയത്. പിന്നെ വല്ലപ്പോഴും കളിക്കുന്ന ഷട്ടിലും. ലിറ്റില് ഫ്ലവര് സ്ക്കൂളില് പഠിക്കുമ്പോള് വട്ടെന്നും ഗോലിയെന്നും വിളിക്കുന്ന കളി കളിച്ചിട്ടുണ്ട്. പക്ഷേ, കളി മറന്നു. പിന്നെ സാമാന്യം ഭേദപ്പെട്ട് എന്റെ സുഹൃത്തുക്കള്‍ക്കൊപ്പം കളിച്ചിട്ടുള്ളത് കുട്ടിയും കോലുമാണ്. സഹദ്, മുറി, നാഴി, ഐറ്റി, ആറേങ്ക്, ഒന്ന് കുത്തി.... അങ്ങിനെയങ്ങിനെ... സഹദ് കാലിലും, മുറി കൈയ്യില് ചേര്‍ത്തും, നാഴി കൈവിരലുകള്‍ക്ക് മുകളിലും, ഐറ്റി തൂക്കിപ്പിടിച്ചും, ആറേങ്ക് കണ്ണിന് കീഴെയും, വച്ച് നീളം കുറഞ്ഞ കോലിനെ നീളം കൂടിയ കോല് കൊണ്ട് അടിച്ചകറ്റുന്ന കളിയാണ് കുട്ടിയും കോലും. ഇന്നത്തെ അഞ്ചു സെന്റിന്റെയും ഫ്ലാറ്റിന്റെയും സ്ഥലപരിമിതിയില് തിരിച്ച് വരാന് സാദ്ധ്യതയുള്ള ഒരു കളി. പ്ലാസ്റ്റിക്കിലോ ഫൈബറിലോ കുട്ടിയും കോലും ഉണ്ടാക്കി ഒരു How to Play - Instruction Booklet കൂടി ചേര്‍ത്താല് അസ്സലായി. കുട്ടി കണ്ണില് കൊള്ളാതിരിക്കാന് കളിക്കാര്‍ക്ക് കണ്ണടയും നിര്‍ബന്ധമാക്കാം.\nക്രിക്കറ്റ്, വെറും ക്രിക്കറ്റല്ല\nപത്രമെടുത്താല് ആദ്യം സ്പോര്‍ട്സ് പേജ് എടുത്ത് ക്രിക്കറ്റ് വാര്‍ത്ത മാത്രം നോക്കി സായൂജ്യമടഞ്ഞിരുന്ന സ്ക്കൂള് കാലം. അന്നെനിക്ക് മറ്റൊരു ഹോബിയുണ്ടായിരുന്നു. ക്രിക്കറ്റ് താരങ്ങളുടെ ചിത്രങ്ങള്, സ്റ്റിക്കറുകള് തുടങ്ങിയവ ഒരു നോട്ട് ബുക്കില് ഒട്ടിച്ച് സൂക്ഷിക്കുക. സ്പോര്‍ട്സ് സ്റ്റാര് എന്നൊരു മാഗസിനില് നിന്നാണ് കളര് ചിത്രങ്ങള് കൂടുതലും സംഘടിപ്പിക്കുക. പിന്നെ ഇംഗ്ലീഷ് പത്രങ്ങളിലും ചിത്രങ്ങള് വരും, പക്ഷേ അത് കളറല്ല. വീട്ടിൽ വരുത്തുന്ന ന്യൂസ് പേപ്പറുകളുടെ സ്പോർട്ട്സ് പേജുകൾ ഇപ്രകാരം കത്രികക്ക് ഇരയാകും. വീട്ടില് നിന്നും അനുമതി വാങ്ങി കടയില് നിന്നും സ്പോര്‍ട്സ് സ്റ്റാര് കൊണ്ടുവന്നാലുടന് അത് വെട്ടി മുറിച്ച് നോട്ട്ബുക്കില് ഒട്ടിയ്ക്കും. പലയാവര്‍ത്തി ചോദിച്ചാണ് ഒരു സ്പോര്‍ട്ട്സ് സ്റ്റാറിനുള്ള പണം വീട്ടില് നിന്നും തരപ്പെടുത്തുന്നത്. എന്തായാലും മാസികയിലെ ക്രിക്കറ്റ് താരങ്ങള് മാത്രം നോട്ട് ബുക്കില് കയറിപ്പറ്റും, ബാക്കിയുള്ളവ കുറച്ച് നാള് മേശപ്പുറത്ത് വിശ്രമിച്ച ശേഷം പത്രക്കെട്ടിന്റെ കൂടെ വില്‍പ്പനയ്ക്ക് പോകും. ഞാന് ഇവിടെനിന്നും അമ്പലമുകളിലേയ്ക്ക് പോകും വരെ ഏതാണ്ട് നാലോ അഞ്ചോ ബുക്കുകള് നിറയെ ഇങ്ങനെ ഒട്ടിച്ച് സൂക്ഷിച്ചിരുന്നു. അതിന് ശേഷം ആ പരിപാടി തുടരാനായില്ല. എന്റെ ഇഷ്ടങ്ങള്‍ക്ക് നിയന്ത്രണങ്ങള് വന്നു തുടങ്ങിയിരുന്നു. പിന്നീടൊരിക്കലും ഈ ബുക്കുകള് ഞാന് കണ്ടിട്ടില്ല. ഈ ഹോബി പരിചയപ്പെടുത്തിയത് ദിനേഷ് എന്ന എന്റെ സുഹൃത്താണ്. ദിനേശിന് രണ്ട് സഹോദരന്മാരാണ് - രാജേഷും പ്രകാശും. അമ്മ സുശീല ചേച്ചി. അച്ഛന് വിജയാ ബാങ്കില് മാനേജരുമായിരുന്നു. അങ്ങിനെ എന്റെ അയല്‍പക്കത്ത് വാടകയ്ക്ക് വന്നവരാണിവര്. ഈ അപൂര്‍വ്വസഹോദരങ്ങളെപ്പോലെ ഒരേ അളവില് ക്രിക്കറ്റ് തലയ്ക്ക് പിടിച്ച സഹോദരന്മാരെ ഞാന് കണ്ടിട്ടില്ല. രാജേഷ്, പ്രകാശ്, ദിനേശ് - മൂന്നു പേരും നന്നായി കളിയ്ക്കും. ഇതില് പ്രകാശ് മാത്രം പഠനം ഇവിടെ അല്ലായിരുന്നതിനാല് വല്ലപ്പോഴുമേ ഞങ്ങളുടെ ഒപ്പം ചേരാറുണ്ടായിരുന്നുള്ളൂ. ക്രിക്കറ്റ് ടി. വി. യില് തത്സമയം സംപ്രേക്ഷണം ചെയ്തു തുടങ്ങിയ സമയമായിരുന്നു അത്. കൂട്ടുകാര് ഒരുമിച്ചിരുന്ന് കളി കണ്ടിരുന്നതും ദിനേശിന്റെ വീട്ടിലായിരുന്നു. സോളിഡെയറിന്റെ ടി. വി., ദൂരദര്‍ശന് മാത്രം സംപ്രേഷണം ചെയ്യുന്ന കളി. ഉയരത്തില് സ്ഥാപിച്ച ആന്റിനയുടെ ദിശ കാറ്റിലാടുമ്പോള് സ്ക്രീനില് ഗ്രെയിന്‍സ് തെളിയും. അപൂര്‍വ്വം വീടുകളില് മാത്രമാണ് ടി. വി.യുള്ളത്. മറ്റൊരു കാഴ്ചസംസ്ക്കാരത്തിലേയ്ക്ക് നമ്മള് പരുവപ്പെട്ട് തുടങ്ങുന്ന കാലം. അടുത്തുള്ള കൂട്ടുകാര് മുഴുവന് അവിടെ കളി കാണാന് എത്തും. യാതൊരു വിഷമവും ഇല്ലാതെ സുശീല ചേച്ചി ഞങ്ങളെയൊക്കെ സഹിച്ചു. വല്ലപ്പോഴും പരീക്ഷാക്കാലത്ത് മാത്രമാണ് അവര് കൂട്ടുകാരെ നിയന്ത്രിച്ചത്, ശിക്ഷ ദിനേശിനാവും. ഇംഗ്ലീഷ് ക്രിക്കറ്റ് കമന്ററി അനുകരിക്കുന്നതിലും ദിനേശ് മിടുക്കനായിരുന്നു. കളിയുടെ ഇടവേളകളില് ദിനേശ് ഞങ്ങളെ കമന്ററി പറഞ്ഞ് രസിപ്പിച്ചു.\nദിനേശിന്റെ പ്രാക്ടീസ് കണ്ട് ഞങ്ങള് അത്ഭുതപ്പെട്ടിട്ടുണ്ട്. കനത്തിൽ കിടക്ക വിരിച്ച കട്ടില് ഭിത്തിയോട് ഒപ്പിച്ച് ഇടും. ഭിത്തിയിലേയ്ക്ക് വലിച്ചെറിയുന്ന ബോള് ബൗണ്‍സ് ചെയ്ത് തിരികെ പിടിക്കാന് ഈ കട്ടിലിലേയ്ക്ക് ഡൈവ് ചെയ്യും. ദിനേശിന്റെ ഡൈവിംഗ് പ്രാക്ടീസായിരുന്നു അത്. കൂടാതെ ആദ്യമായി ഒറ്റ സ്റ്റംപ് വച്ച് ബൗള് ചെയ്യുന്നത് കാണുന്നതും ഇവരില് നിന്ന് തന്നെ. രാജേഷ് ചേട്ടന് രസികനായിരുന്നു. ഒരു ടേക്ക്-ഇറ്റ്-ഈസി മാനായിരുന്നു അന്ന്. പിന്നീട് ജീവിതത്തില് ഈ മൂവരും എന്തായിത്തീര്‍ന്നു എന്നോ എവിടെ ജീവിക്കുന്നു എന്നോ എനിക്കറിയില്ല. ഒരു ബോള് പറമ്പില് പോവുകയോ കാണാതാവുകയോ ചെയ്താല് ഉടനെ ലാമ്പി സ്ക്കൂട്ടറില് കയറി പറക്കും രാജേഷ് ചേട്ടന്, അടുത്ത ബോള് വാങ്ങാന്... പോയത് തപ്പിയെടുക്കാനൊന്നും കാക്കില്ല. കളിക്കാര് പിരിവെടുത്ത് പന്ത് വാങ്ങുന്നതായിരുന്നു ഞങ്ങളുടെ പതിവെങ്കിലും എല്ലാവരും വീട്ടില് പോയി പണം വാങ്ങി വരാനുള്ള താമസം പോലും കളിയുടെ രസച്ചരട് പൊട്ടിക്കും എന്നതിനാല് അദ്ദേഹം അതിനൊന്നും കാത്ത് നില്‍ക്കില്ല. വരുമ്പോള് രണ്ടും മൂന്നും പന്തുകള് ഒരുമിച്ച് കൊണ്ടുവന്ന ചരിത്രവുമുണ്ട്. അവര് താമസിച്ചിരുന്ന വീടിന് മുന്നിലെ ചെറിയ മുറ്റത്ത് ഞങ്ങള് ക്രിക്കറ്റ് കളിക്കും. ഗെയിറ്റിനായി സ്ഥാപിച്ച മതിലില് ഇഷ്ടിക കൊണ്ട് വരച്ച മൂന്ന് വരകളാണ് സ്റ്റംപുകള്. നീല മതിലും, ചെങ്കല്ല് നിറത്തില് വരച്ച സ്റ്റമ്പുകളും ഇന്നലെയെന്നതു പോലെ ഓര്‍മ്മയിലുണ്ട്. വര്‍ഷങ്ങളോളം ഇത് ഞങ്ങളുടെ ക്രീസായി തുടര്‍ന്നു, അതിന് കാരണക്കാരായതും ഈ സഹോദരന്മാര് തന്നെ. ടെന്നീസ് ബോളില് ക്രിക്കറ്റ് കളിക്കാമെന്ന് പഠിപ്പിച്ചതിനുള്ള ക്രെഡിറ്റും ഇവര്‍ക്ക് അവകാശപ്പെട്ടതാണ്. കളിക്ക് മുന്‍പ് ഒരു വാം അപ്പ് സെഷനുണ്ട്. രാജേശ്വരിയിലെ ഹരിയും കല്ലൂര് രാജിയും ഇവരോടൊപ്പം ചേരും. ഇവരാണ് കൂട്ടത്തിലെ മുതിര്‍ന്നവര്. ഇവര് ബാറ്റ് ചെയ്യുമ്പോള് ദിനേശ് ബൗള് ചെയ്യുന്നത് പഴയ വെസ്റ്റിന്‍ഡീസിന്റെ കളിക്കാരന് പാട്രിക്ക് പാറ്റേഴ്സണെ ഓര്‍മ്മപ്പെടുത്തും വിധമായിരുന്നു. റണ്ണപ്പൊക്കെ അതുപോലെ, ബോളിന് നല്ല വേഗം, നല്ല ലൈനും ലെങ്തുമുള്ള ബോളുകള്. കാഴ്ചക്കാരായി അയല്‍പക്കത്തെ ചേച്ചിമാരും ഇടയ്ക്കൊക്കെ ചേരും. മുതിര്‍ന്നവര് കളിയവസാനിപ്പിച്ച് പോയ ഇടവേളകളിലൊന്നില് ബാറ്റ് ചെയ്ത ഞാന് വാടക വീടിന്റെ ജനാലയുടെ ചില്ലടിച്ച് പൊട്ടിച്ചു. രാധിക ചേച്ചി എന്നെ വേണ്ട വണ്ണം ശകാരിക്കുകയും ചെയ്തു. പിന്നീട് അച്ഛനിടപെട്ട് ചില്ല് ശരിയാക്കിച്ചു നല്‍കി എന്നാണോര്‍മ്മ. രാധികചേച്ചിയും കുടുംബവും ഈ സംഭവം മറന്നു കാണും. വേണ്ടവിധം കോച്ചിംഗ് ഒക്കെ കിട്ടിയിരുന്നെങ്കില്, ഒരു മെട്രോ നഗരത്തില് ജീവിച്ചിരുന്നെങ്കില്, ദിനേശ് ഒരു മികച്ച ക്രിക്കറ്റര് ആയിത്തീര്‍ന്നേനെ എന്ന് ഇപ്പോള് തോന്നുന്നു. അത്രമാത്രം അഭിനിവേശവും കഴിവും ഉണ്ടായിരുന്നു ദിനേശിന്. അബ്ദുള് ഖാദര്, കപില് ദേവ്, വാല്‍ഷ്, പാറ്റേഴ്സണ് തുടങ്ങിയവരുടെ ബൗളിംഗ് ആക്ഷനുകള് അനുകരിക്കുന്നതും ദിനേശിന്റെ വിനോദമായിരുന്നു. ഇദ്ദേഹത്തിന്റെ ജ്യേഷ്ഠന് പ്രകാശ് കാഴ്ചയില് ഗൂഗ്ലി വിദഗ്ധന് നരേന്ദ്ര ഹിര്‍വാനിയെ ഓര്‍മ്മപ്പെടുത്തും. കണ്ണട ധരിച്ച കൊലുന്നനെയുള്ള രൂപം. ബൗളിംഗിലും ഏതാണ്ട് അതേ ശൈലി. ഡെസ്മണ്ട് ഹെയിന്‍സിനെയും കോര്‍ട്ട്നി വാല്‍ഷിനേയും പരിചയപ്പെടുന്നതും കപിലിന്റെയും ഗവാസ്ക്കറിന്റെയും ശ്രീകാന്തിന്റെയും കളി ആദ്യമായി കാണുന്നതും ഈ വീട്ടില് വച്ചാണ്. ഏത് കളിക്കരുടേയും പേരുകള് ഈ സഹോദരന്മാര്‍ക്കറിയാം. ഇംഗ്ലണ്ട്, ആസ്ത്രേലിയ തുടങ്ങി ക്രിക്കറ്റ് കളിച്ചിരുന്ന എല്ലാ രാജ്യത്തേയും അക്കാലത്തെ കളിക്കാരുടെ പേരുകള് പഠിച്ചതിനും കടപ്പാട് ഈ ക്രിക്കറ്റ് സഹോദരന്മാരോട് തന്നെ. ആനിക്കാട് സെന്റ്. സെബാസ്റ്റ്യന്‍സ് സ്ക്കൂളില് പഠിക്കുമ്പോള് പനയെലി എന്നു വിളിച്ചിരുന്ന എന്റെ സുഹൃത്തിന്റെ പണിപൂര്‍ത്തിയാകാത്ത വീട്ടുമുറ്റത്ത് ഒറ്റക്കാലില് ഏന്തി നിന്ന് കൂട്ടുകാരോടൊപ്പം ക്രിക്കറ്റ് കളി കണ്ടതും ഓര്‍ക്കുന്നു. 1987ലെ റിലയന്‍സ് കപ്പാണ് ഇങ്ങനെ തിക്കി തിരക്കി ആരവങ്ങളുടെ അകമ്പടിയില് കണ്ടത്. 1998ല് കൊച്ചി അന്താരാഷ്ട്ര സ്റ്റേഡിയത്തില് ഇന്ത്യയും ആസ്ത്രേലിയയും ഏറ്റുമുട്ടുമ്പോള് ഗാലറികളില് ഞാനുമുണ്ടായിരുന്നു. വിശാലമായ സുഹൃദ്ബന്ധങ്ങള്‍ക്കുടമയായ വാഴപ്പിള്ളി സ്വദേശി ഉന്മേഷാണ് അതിന് കാരണക്കാരനായത്. സുഹൃത്ത് ജയേഷിന്റെ കാറിൽ കളി കാണാൻ പോയ യാത്ര മറക്കാനാവില്ല.\nമണിയെപ്പോലെ മണിയണ്ണൻ മാത്രം\nകളിയോടുള്ള അഭിനിവേശം കൊണ്ട് അതിശയിപ്പിച്ച മറ്റൊരാള് മണി മാത്രമാണ്. മണി എന്നാല് നമ്മുടെ മണിയണ്ണന് തന്നെ. ഏത് പ്രായക്കാര്‍ക്കുമൊപ്പം ക്രിക്കറ്റ് കളിക്കാന് മടിയില്ലാത്ത, വൈവിധ്യങ്ങളായ താത്പര്യങ്ങള് സൂക്ഷിക്കുകയും അവ സാക്ഷാത്ക്കരിക്കുകയും ചെയ്യുന്ന മണി. നാട്ടിലും സമീപ പ്രദേശങ്ങളിലുമുള്ള ഏത് ടൂര്‍ണ്ണമെന്റിലും മണിയണ്ണന്റെ സാന്നിദ്ധ്യമുണ്ടാകും, ഏത് ടീമിന് വേണ്ടിയും കളിക്കും. മണിയണ്ണന് നന്നായി കളിക്കണമെന്ന് മാത്രമേയുള്ളൂ ലക്ഷ്യം. ജോണ്‍ടി റോഡ്സിനും മുന്‍പ് ഫീല്‍ഡിംഗ് അപാരസാദ്ധ്യതയുള്ള മേഖലയാണെന്ന് തിരിച്ചറിഞ്ഞ് ഫീല്‍ഡിംഗില് പരീക്ഷണങ്ങള് നടത്തിയതും വൈദഗ്ധ്യം തെളിയിച്ചതും സ്റ്റൈലൈസ്ഡ് ബാറ്റിംഗിന്റെ കൂടി പ്രയോക്താവായ മണിയണ്ണന് തന്നെയായിരുന്നു. ഒരു ടീമിന് പോലും മുഴുവനായ ക്രിക്കറ്റ് കിറ്റ് സ്വന്തമല്ലാതിരുന്ന കാലത്ത് സ്വന്തമായി ക്രിക്കറ്റ് കിറ്റ് ഉണ്ടായിരുന്നതും വൈറ്റ് ആന്റ് വൈറ്റ് ജഴ്സിയില് കളിയ്ക്കാനിറങ്ങുന്നതും മണി മാത്രം. ബെയില്‍സ് ക്രിക്കറ്റ് ക്ലബ്ബിനെ പരാമര്‍ശിച്ച് മുന്‍പ് ഫെയ്സ്ബുക്കില് ഞാനെഴുതിയ കുറിപ്പില് മണിയണ്ണനെ പരാമര്‍ശിക്കാതെ പോയത് എന്റെ പിഴവാണ്. ബെയില്‍സിലെ നിറസാന്നിധ്യമായിരുന്നു മണി. സിനിമയെ ഇഷ്ടപ്പെടുന്ന, പുരാവസ്തുക്കളില് കമ്പമുള്ള, സൈക്ലിംഗും വിന്റേജ് വാഹനങ്ങളും ദൗര്‍ബല്ല്യമായ മണിയുടെ ക്രിക്കറ്റ് കമ്പത്തിന് പകരം വക്കാന് മറ്റൊരാളില്ല. ഞങ്ങള്‍ക്ക് മുന്‍പുള്ള തലമുറയ്ക്കൊപ്പവും, പിന്നെ ഞങ്ങള്‍ക്കൊപ്പവും, അതിന് ശേഷം വന്നവര്‍ക്കൊപ്പവും മണി കളിച്ചു...\nമൂവാറ്റുപുഴക്കാര്‍ക്ക് മറക്കാനാവാത്ത് പേരാണ് കച്ചേരിത്താഴത്തെ സ്പ്പോര്‍ട്ടോയുടേത്. കച്ചേരിത്താഴത്തെ കടയില് ബോളിനും ബാറ്റിനും സ്പോര്‍ട്ട്സ് സ്റ്റാറിനുമായി എത്ര തവണ പോയിട്ടുണ്ടെന്നതിന് കണക്കില്ല. ഷട്ടിലായാലും ബോളായാലും പുതിയത് പുറത്തെടുക്കുമ്പോള് പ്രത്യേക ഗന്ധമുണ്ട്. അവിടെ പ്രദര്‍ശിപ്പിച്ചിരുന്ന കളിയുപകരണങ്ങള് അക്കാലമത്രയും എന്നെ കൊതിപ്പിച്ചിരുന്നു. BDM, SG എന്നൊക്കെ എഴുതിയ ബാറ്റുകള് അന്ന് കാണുമ്പോള് മനസില് ആഗ്രഹിക്കും, എന്നെങ്കിലുമൊരിക്കല് ഈ ബാറ്റ് കൊണ്ട് കളിക്കാന് കഴിയണേ എന്ന്. ആ കാത്തിരിപ്പ് അവസാനിച്ചത് ഒടുവില് എന്റെ പ്രീഡിഗ്രിക്കാലത്താണ്. ബെയില്‍സിലെ ചേട്ടന്മാരുടെ ക്രിക്കറ്റ് ഉപകരണങ്ങള് കണ്ടിട്ടണ്ട്, അപൂര്‍വ്വം ചുമന്നിട്ടുമുണ്ട്. എങ്കിലും സ്വന്തമായി ഞങ്ങളുടെ സംഘം പാഡും ഗ്ലൗസും ഒക്കെ വാങ്ങുന്നതും അവ ധരിച്ച് കളിക്കുന്നതും ഏറെക്കാലങ്ങള്‍ക്ക് ശേഷമാണ്. റബ്ബര് പന്തില് നിന്നും കോര്‍ക്കിലേയ്ക്കും പിന്നെ സ്റ്റിച്ചിലേയ്ക്കും ക്രമേണ മാറുന്നത് പോലെ. പല കാരണങ്ങള് കൊണ്ടും സ്റ്റിച്ച് ബോള് കൊണ്ടുള്ള കളി അധികകാലം ഉണ്ടായിട്ടില്ല. ഷട്ടില് ബാറ്റ് ഗട്ട് ചെയ്യുന്നതിനു സ്പോര്‍ട്ടോയ് ആയിരുന്നു ആശ്രയം. ബാറ്റ് മരത്തിന്റെ ഫ്രെയിമില് ഇട്ട് ഗട്ട് ചെയ്യുന്നത് കാണാന് പ്രത്യേക രസമായിരുന്നു.\nകളിക്കാതെ പഠിച്ച ടെന്നീസ്\nകുറിപ്പ് ആരംഭിച്ചത് ജോണ് മക്കെന്ററോയെക്കുറിച്ചും ആ പേരിട്ട വല്ല്യച്ഛനെക്കുറിച്ചും ടെന്നീസിനെക്കുറിച്ചും പറഞ്ഞാണല്ലോ. സമൃദ്ധമായ ക്രിക്കറ്റ് കാലം എന്റെ അമ്പലമുകളിലേയ്ക്കുള്ള മാറ്റത്തോടെ താത്ക്കാലികമായി അവസാനിച്ചിരുന്നു. ടി. വി. യില് ടെന്നീസ് കളി മുടങ്ങാതെ കണ്ടിരുന്ന വല്ല്യച്ഛന്റെ ഒപ്പം കൂടി ഞാനും ടെന്നീസിനെ ഇഷ്ടപ്പെട്ടു തുടങ്ങി. കളിനിയമങ്ങള് അദ്ദേഹം എനിക്ക് പറഞ്ഞുതന്നു. ഗെയിമും സെറ്റും എനിക്ക് പരിചിതമായി. എയ്സും ടൈബ്രേക്കറും ഗെയിം പോയന്റും മാച്ച് പോയിന്റുമെല്ലാം പരിചിത സംജ്ഞകളുമായി. ഫ്രഞ്ച് ഓപ്പണും വിംബിള്‍ഡണും ഞാന് കണ്ടു. ആസ്ത്രേലിയന് ഓപ്പണും യു. എസ്. ഓപ്പണും ഗ്രാന്‍ഡ്സ്ലാമും എന്താണെന്ന് ഞാന് മനസിലാക്കി. അമ്പലമുകള് ജീവിതത്തില് എനിക്ക് ടി. വി. യില് കാണാന് അനുവാദമുണ്ടായിരുന്ന അപൂര്‍വ്വം പരിപാടികളില് ഒന്നായിരുന്നു ടെന്നീസ്. ജോണ് മക്കെന്ററോ, ഇവാന് ലെന്‍ഡല്, സ്റ്റെഫാന് എഡ്ബര്‍ഗ്, ബോറിസ് ബെക്കര്, പാറ്റ് കാഷ് തുടങ്ങിയവരായിരുന്നു ഞാന് പരിചയപ്പെട്ട ആദ്യത്തെ കളിക്കാര്. തുടര്‍ന്ന് മൈക്കിള് ചാങ്, ജിം കുറിയര്, പീറ്റ് സാംപ്രാസ്, ആന്ദ്രെ ആഗസി, സെര്‍ജി ബ്രുഗേര, റിച്ചാര്‍ഡ് ക്രായ്ജക്ക്, ഗോരാന് ഇവാനിസേവിച്ച്, മാര്‍ട്ടിന നവരത്തിലോവ, സ്റ്റെഫി ഗ്രാഫ്, ഗബ്രിയേല സബാറ്റിനി, അരാന്ത സാഞ്ചസ് വികാറിയോ, മൊണിക്ക സെലസ് തുടങ്ങിയ നിരവധി കളിക്കാര് എനിക്ക് പ്രിയപ്പെട്ടവരായി. മുടി നീട്ടി വളര്‍ത്തിയ അഗാസിയുടെ ആദ്യ രൂപം സ്ക്രീനില് കണ്ടതോര്‍ക്കുന്നു. മൊണീക്കാ സെലസിന് മുതുകില് കുത്തേറ്റ തും ഓര്‍ക്കുന്നു.\nകളിക്കാനറിയാത്ത, അല്ലെങ്കില്, ഒരിക്കല്‍പ്പോലും കളിച്ചിട്ടില്ലാത്ത ഒരു കളിയുടെ നിയമങ്ങളും കോര്‍ട്ടിലെ മര്യാദകളും ഞാന് മനസിലാക്കി. ടെന്നീസ് എന്നെ രസിപ്പിച്ചു. പ്രൊഫഷണല് ടെന്നീസ് ഞാന് നേരിട്ട് കണ്ടു. ആദ്യമായി കൊച്ചയില് നടന്ന സാറ്റലൈറ്റ് ഇന്‍വിറ്റേഷന് ടൂര്‍ണമെന്റ് സംഘടിപ്പിച്ചത് കൊച്ചിന് റിഫൈനറിയുടെ ടെന്നീസ് കോര്‍ട്ടിലാണ്. എ. ടി. പി. സീരീസില് പെട്ട ടൂര്‍ണ്ണമെന്റ് എന്ന നിലയില് നിരവധി വിദേശികള് ഉള്‍പ്പടെയുള്ള കളിക്കാര് ഒരാഴ്ചക്കാലം റിഫൈനറി ക്വാര്‍ട്ടേഴ്സ് ക്ലബ്ബിലും പരിസരത്തുമായി ഉണ്ടായിരുന്നു. നിരവധി മത്സരങ്ങള് എനിക്ക് നേരിട്ട് കാണുവാന് കഴിഞ്ഞു. അന്നത്തെ കളിക്കാരില് വാസുദേവന്റെയും വ്ലാഡിമിര് ഗാബ്രിഷ്യേയുടെയും പേരുകള് ഞാന് ഓര്‍മ്മിക്കുന്നു. ടൂര്‍ണ്ണമെന്റിനായി കോര്‍ട്ട് തയ്യാറാക്കുന്നതിന് ഞാന് പഠിച്ച അമ്പലമുകള് ഗവ. ഹൈസ്ക്കൂളിന്റെ മതില് പൊളിച്ച് ചില പ്രവൃര്‍ത്തികള് ചെയ്തിരുന്നതായും ഞാനോര്‍മ്മിക്കുന്നു. ടൂര്‍ണ്ണമെന്റിനായി ക്ലേ കോര്‍ട്ടാണ് ഒരുക്കിയിരുന്നത്. കോര്‍ട്ട് തയ്യാറാക്കിയതും പ്രത്യേകതരം യന്ത്രസാമഗ്രികളുടെ സഹായത്തോടെയാണ്. ഈ ടൂര്‍ണ്ണമെന്റിലെ ബോള് പിക്കേഴ്സായി തെരഞ്ഞെടുക്കപ്പെട്ടവരില് പലരും റിഫൈനറി സ്ക്കൂളില് പഠിച്ചിരുന്ന എന്റെ സുഹൃത്തുക്കളായിരുന്നു. കടും നീല നിറമുള്ള ജേഴ്സിയും ക്യാപ്പുമായിരുന്നു അവരുടെ വേഷം. അവരുടെ ബാല്യകാലസ്മരണകളില് ഇതൊരു ഗംഭീര സംഭവമായി ഇന്നും ഉണ്ടാകും. ടെന്നീസ് ടി. വി. യില് കണ്ട് പഠിച്ച്, പിന്നീട് മാത്രം കളിച്ച്, അതിന് ശേഷം അംഗികൃത ടെന്നീസ് കോച്ചായി ദീര്ഘകാലം എറണാകുളം സെന്റ്. ആല്‍ബര്‍ട്ട്സ് കോളേജില് ടെന്നീസ് കോച്ചായി വിലസിയ ലൗലിജന് മാഷ് നമ്മുടെ നാട്ടുകാരനാണ്. കോര്‍ട്ടിന്റെ സ്ഥലം കൊച്ചി മെട്രോ നിര്‍മ്മാണത്തിനായി ഏറ്റെടുത്തതോടെ ആല്‍ബര്‍ട്ട്സിലെ കോച്ചിംഗ് അവസാനിച്ചു. ലൗലിജന് ടെന്നീസ് കോച്ച് മാത്രമല്ല, ഭൂമിയുടെ ആയതവൃത്തത്തിന്റെ പരിധി അളക്കുന്നതിനുള്ള ഫോര്‍മുല കണ്ടെത്തിയ ശാസ്ത്രജ്ഞന് കൂടിയാണല്ലോ... ഒരു യോഗാ അദ്ധ്യാപകനും...\nപല കളികളും കളിച്ച് പഠിക്കണമെന്നില്ല. അതിനുദാഹരണമാണ് ടെന്നീസ്. ടെന്നീസ് കോര്‍ട്ടിലിറങ്ങാതെയും, എന്നെ ഇറക്കാതെയും കളിയുണ്മകള് പഠിപ്പിച്ച, എന്റെ വല്ല്യച്ഛന് പ്രണാമം, സൗമ്യ സാന്നിദ്ധ്യമായ വല്ല്യമ്മയ്ക്കും...


ബാലാകോട്ട് പാകിസ്താൻ വീണ്ടും സജീവമാക്കി; 500 തീവ്രവാദികൾ ഇന്ത്യയിലേക്ക് കടക്കാന് കാത്തിരിക്കുന്നു: സൈനിക മേധാവി | Balakot reactivated by Pakistan\nബാലാകോട്ട് പാകിസ്താൻ വീണ്ടും സജീവമാക്കി; 500 തീവ്രവാദികൾ ഇന്ത്യയിലേക്ക് കടക്കാന് കാത്തിരിക്കുന്നു: സൈനിക മേധാവി\nWEB DESK| Updated On: 23 Sep 2019 7:28 AM GMT | Location : delhi\nപുൽവാമയിൽ സി.ആർ.പി.എഫ് ജവാന്മാർക്ക് നേരെയുണ്ടായ ഭീകരാക്രമണത്തെ തുടർന്നാണ് ബാലാകോട്ടിലെ ഭീകരരുടെ താവളത്തിന് നേരെ വ്യോമ സേന ആക്രമണം നടത്തിയത്\nചെന്നൈ: ഫെബ്രുവരി 26ന് വ്യോമസേന തകർത്ത ജെയ്‌ഷെ മുഹമ്മദ് ഭീകരരുടെ ബാലാകോട്ടിലെ താവളം വീണ്ടും സജീവമായതായി സൈനിക മേധാവി ബിപിൻ റാവത്ത്. ചെന്നൈയിൽ മാദ്ധ്യമപ്രവർത്തകരോട് സംസാരിക്കുകയായിരുന്നു അദ്ദേഹം.\n' ബലാകോട്ട് വീണ്ടും സജീവമായിട്ടുണ്ട്. വ്യോമസേനയുടെ ആക്രമണത്തിൽ ബലാകോട്ടിനെ നശിപ്പിച്ചിരുന്നു. ഇപ്പോൾ അത് വീണ്ടും സജീവമായിരിക്കുകയാണ്. 500ഓളം തീവ്രവാദികൾ ഇന്ത്യയിലേക്ക് കടക്കാൻ ഒരുങ്ങി നിൽക്കുകയാണ്. തീവ്രവാദികളെ നമ്മുടെ രാജ്യത്തേക്ക് കടത്താനായി പാകിസ്താൻ വെടിനിർത്തൽ കരാർ ലംഘിക്കുകയാണ്. വെടിനിർത്തൽ ലംഘനങ്ങളെ എങ്ങനെ കൈകാര്യം ചെയ്യണമെന്ന് ഞങ്ങൾക്കറിയാം. നമ്മുടെ സൈനികർക്ക് എന്ത് നടപടിയെടുക്കണമെന്ന് നന്നായി അറിയാം. ഞങ്ങൾ ജഗരൂകരാണ്. പരമാവധി നുഴഞ്ഞുകയറ്റങ്ങൾ ഞങ്ങൾ തടയും.'- റാവത്ത് പറഞ്ഞു.\nസൈന്യം ഇതുപോലെ വീണ്ടുമൊരു ആക്രമണത്തിന് തയ്യാറെടുക്കുന്നുണ്ടോ എന്ന മാദ്ധ്യമപ്രവർത്തകരുടെ ചോദ്യത്തിന് അദ്ദേഹത്തിന്റെ മറുപടി ഇങ്ങനെ: 'എന്തിന് വീണ്ടും ഇതേ നടപടി തന്നെ സ്വീകരിക്കണം? എന്തുകൊണ്ട് അതിനേക്കാൾ വലുതായി ഒന്ന് ചെയ്തുകൂടാ?'. പാകിസ്താനാണ് ബാലാകോട്ടിനെ വീണ്ടും സജീവമാക്കിയതെന്നും അദ്ദേഹം ആരോപിച്ചു.\nഫെബ്രുവരി 14ന് പുൽവാമയിൽ സി.ആർ.പി.എഫ് ജവാന്മാർക്ക് നേരെയുണ്ടായ ഭീകരാക്രമണത്തെ തുടർന്നാണ് ബാലാകോട്ടിലെ ജെയ്‌ഷെ മുഹമ്മദ് ഭീകരരുടെ താവളത്തിന് നേരെ വ്യോമ സേന ആക്രമണം നടത്തിയത്. കശ്മീർ താഴ്‌വരയിലെ തീവ്രവാദികളും പാകിസ്താനിലെ അവരുടെ ഭീകരവാദി നേതാക്കളും തമ്മിൽ ആശയവിനിമയ തകരാറുണ്ടെന്നും എന്നാൽ ഇന്ത്യയിലെ ജനങ്ങളും സൈനികരും തമ്മിൽ ആശയവിനിമയ തകരാറില്ലെന്നും അദ്ദേഹം കൂട്ടിച്ചേർത്തു.


വിശുദ്ധ ക്ലാര ~ ST.JOSEPH'S CHURCH ARAKKUNNAM\n4:32 PM വിശുദ്ധർ No comments\nവിശുദ്ധ ഫ്രാന്‍സിസ് അസീസ്സിയുടെ പ്രബോധനമനുസരിച്ച് പരിപൂര്‍ണ്ണ ദാരിദ്ര്യത്തിന്റേതായ ജീവിതം നയിച്ച ആദ്യത്തെ സ്ത്രീയായിരുന്നു വിശുദ്ധ ക്ലാര. 1194 ജൂലൈ 16-ന് ഇറ്റലിയിലെ അസീസ്സിയിലാണ് വിശുദ്ധ ജനിച്ചത്. സാന് ഡാമിനോയിലെ ഒരു ചെറിയ കോണ്‍വെന്റിലെ സന്യാസിനീ സമൂഹത്തിന്റെ ആശ്രമാധിപയായി വിശുദ്ധ ഫ്രാന്‍സിസ് അസീസ്സി ക്ലാരയെ നിയമിച്ചു.\nഅനുദിന പ്രാര്‍ത്ഥനാ ഗ്രന്ഥത്തില് വിശുദ്ധയെക്കുറിച്ച് ഇപ്രകാരം പറഞ്ഞിരിക്കുന്നു, “വിശുദ്ധ ഫ്രാന്‍സിസിന്റെ മാതൃകയെ അനുകരിച്ചു കൊണ്ട്, അവള് തന്റെ സമ്പാദ്യമെല്ലാം പാവങ്ങള്‍ക്ക് വീതിച്ചു കൊടുത്തു. ഈ ലോകത്തിന്റെ ശബ്ദകോലാഹലങ്ങളില് നിന്നും അകന്ന് ഗ്രാമപ്രദേശത്തുള്ള ഒരു ദേവാലയത്തില് താമസിക്കുകയും ചെയ്തു. അവിടെ വെച്ച് വിശുദ്ധ ഫ്രാന്‍സിസ് അസീസ്സി തന്നെ അവളുടെ മുടി മുറിച്ചു കളയുകയും 1212 മാര്‍ച്ച് 18-ന് അവള്‍ക്ക് സഭാ വസ്ത്രം നല്‍കുകയും ചെയ്തു. അപ്പോള് അവള്‍ക്ക് പതിനെട്ട് വയസ്സായിരുന്നു പ്രായം. പിന്നീട് അവള് വിശുദ്ധ ഡാമിയന്റെ ദേവാലയത്തിലായിരുന്നു താമസിച്ചിരുന്നത്. അവിടെ ദൈവം അവള്‍ക്ക് കുറച്ചു പുണ്യവതികളായ സഹചാരികളെ നല്‍കി.\nഏതാണ്ട് നാല്‍പ്പത്തി രണ്ട് വര്‍ഷത്തോളം തന്റെ ആ ദൗത്യം ഭംഗിയായി നിര്‍വഹിച്ച വിശുദ്ധ, ഫ്രാൻസിസ്കൻ പാരമ്പര്യത്തിൽ സ്ത്രീകൾക്കായി "പാവപ്പെട്ട സ്ത്രീകളുടെ സഭ" എന്ന സന്യാസിനീ സമൂഹത്തിനു രൂപം നല്‍കി. ക്ലാരയുടെ മരണശേഷം, അവർ സ്ഥാപിച്ച സന്യാസിനീസമൂഹം അവരുടെ ബഹുമാനാർത്ഥം "വിശുദ്ധ ക്ലാരയുടെ സഭ" എന്നു പുനർനാമകരണം ചെയ്യപ്പെട്ടു. ഇപ്പോൾ ആ സമൂഹം "പാവപ്പെട്ട ക്ലാരമാർ" (Poor Clares) എന്ന പേരിലും അറിയപ്പെടുന്നു. ഈ സന്യാസിനീ സമൂഹത്തിന്റെ നിയമാവലിയും വിശുദ്ധ തന്നെയായിരുന്നു തയ്യാറാക്കിയിരുന്നത്. നഗ്നപാദരായി നടക്കുക, വെറും നിലത്ത് കിടക്കുക തുടങ്ങി മറ്റുള്ള സന്യാസിനീ സമൂഹങ്ങളില് നിന്നും വളരെ കര്‍ക്കശമായ ജീവിതമായിരുന്നു ഈ സന്യാസിനികള് പാലിച്ചു വന്നിരുന്നത്. ദാരിദ്ര്യമായിരുന്നു അവരുടെ ജീവിതത്തിന്റെ അടിസ്ഥാനം.


എന്‍ഡോസള്‍ഫാന് മൂലം ആരും മരിച്ചിട്ടില്ലെന്ന് സി.ഐ.ടി.യു നേതാവ്\nSaturday 6th October 2012 12:00am\nപണ്ട് പണ്ട് സ്‌പൈഡര് മാനും സൂപ്പര്‍മാനും കേരളത്തിലേക്ക് പറന്നിറങ്ങുന്നതിന് മുമ്പ് കേരളത്തിലെ കുഞ്ഞു മനസ്സുകളിലെ സൂപ്പര് സ്റ്റാറുകളില് ഒരാളായിരുന്ന ഡിങ്കനും നമ്പോലനും ഓര്‍മമാത്രമാകുന്നു. ഡിങ്കനെയും ശക്കതി മരുന്നിലെ നമ്പോലനെയും വൈദ്യരേയും ‘കൂട്ടുകാര്‍ക്കിടയില്’ കൊണ്ടുവന്ന ബാല മംഗളം പ്രസിദ്ധീകരണം അവസാനിപ്പിക്കുകയാണ്. സര്‍ക്കുലേഷന് കുറഞ്ഞതും വായിക്കാന് കൂട്ടുകാര് ഇല്ലാത്തതുമാണ് പ്രസിദ്ധീകരണം നിര്‍ത്താന് മംഗളം മാനേജ്‌മെന്റ് തീരുമാനിച്ചത്.\nകൂട്ടുകാര്‍ക്ക് ടെലിവിഷനിലൂടെയും ഇന്റര്‍നെറ്റിലൂടെയും കൂടുതല് കരുത്തരും സുന്ദരന്മാരുമായ ഹീറോകളെ കിട്ടിയപ്പോള് പഴയ എലിയേയും കുരങ്ങനെയും മായാവിയേയുമൊക്കെ എല്ലാവരും മറന്നുപോയി.\nഒരുകാലത്ത് കേരളത്തിലെ കുട്ടികളെ അപകടങ്ങളില് നിന്ന് രക്ഷിക്കാന് അവര് വിളിച്ചിരുന്നത് മസില് വീര്‍പ്പിച്ച എലിയേയും വാല് നീട്ടുന്ന കുരങ്ങനെയുമൊക്കെയാണെന്നറിയുമ്പോള് ഇനി വരുന്ന തലമുറ ചിരിച്ചേക്കും.\nകാര്‍ട്ടൂണ് കഥാപാത്രങ്ങള് അരങ്ങ് വാണതോടെയാണ് ബാല പ്രസിദ്ധീകരണങ്ങളുടെ കണ്ടകശനി ആരംഭിക്കുന്നത്.\nപൂമ്പാറ്റയിലൂടെ കപീഷ് അരങ്ങ് വാണിരുന്ന സമയത്താണ് ഡിങ്കനുമായി ബാലമംഗളം എത്തുന്നത്. എല്ലാവരുടെയും രക്ഷകനായി ഡിങ്കന് നിറഞ്ഞ് നില്‍ക്കുന്ന സമയത്താണ് മായാവിയുമായി ബാലരമ എത്തുന്നത്. മാനിനേയും മുയലിനേയും രക്ഷിക്കുന്ന ഡിങ്കനേക്കാളും രാധയേയും രാജുവിന്റെയും കൂട്ടുകാരനായ മായാവിയുമായി കൂട്ടുകാര് പെട്ടന്ന് അടുത്തു.\nപിന്നാലെ വന്ന ശക്തി മരുന്നിലെ നമ്പോലനേയും, ശിക്കാരി ശംഭു, ജമ്പനും തുമ്പനും, ഇന്‍സ്‌പെക്ടര് വിക്രം, സൂത്രന് തുടങ്ങിയവരെല്ലാം കൂട്ടുകാരുടെ പ്രിയ്യപ്പെട്ട കഥാപാത്രങ്ങളായി.\nഎന്നാലും ഇവരില് നിന്നെല്ലാം പങ്കിലക്കാട്ടില് നിന്ന് അച്ഛനോടും അമ്മയോടും പിണങ്ങി വീടുവിട്ടു പോയ കുഞ്ഞനെലിയോട് കൂട്ടുകാര്‍ക്കെല്ലാം പ്രത്യേക ഇഷ്ടമുണ്ടായിരുന്നു. ഇതിന് തെളിവാണ് പഴയ കൂട്ടുകാരെല്ലാം വലുതായപ്പോള് പുതിയ മാധ്യമമായ ഫേസ്ബുക്കിലൂടെ തങ്ങളുടെ പഴയ ചങ്ങാതിക്ക് വേണ്ടി പേജുകളും കമ്യൂണിറ്റികളുമുണ്ടാക്കിയത്.


sbi launched new feature quick app says report | എസ്‌ബിഐ ക്വിക്ക് ആപ്പ്; എസ്എംഎസ് അല്ലെങ്കിൽ മിസ്ഡ് കോൾ; ഒരു തവണ ഡൗൺലോഡ് ചെയ്തുകഴിഞ്ഞാൽ ഇന്റർനെറ്റിന്റെ ആവശ്യമില്ല; എസ്‌ബിഐയുടെ വിവിധ സേവനങ്ങൾ ഇനി വിരൽത്തുമ്പിൽ - MarunadanMalayali.com\nJanuary 12, 2020 | 01:07 PM IST | Permalink\nകൊച്ചി: ഇൻറ‍ർനെറ്റ് ബാങ്കിങ് ഉപയോഗിക്കാതെ തന്നെ അക്കൗണ്ട് ബാലൻസ് പരിശോധിക്കാനും, മിനി സ്റ്റേറ്റ്മെൻറ് എടുക്കാനും, ചെക്ക് ബുക്കിനുള്ള അപേക്ഷ നൽകാനും ഒക്കെ ഇനി എസ്‌ബിഐ ക്വിക്ക് ആപ്പ് സഹായകരമാകും.\nഅവസാന ആറുമസാത്തെ ബാങ്ക് അക്കൗണ്ട് സ്റ്റേറ്റ്മെൻറ്, പലിശ സ‍ർട്ടിഫിക്കറ്റ് എന്നിവയെല്ലാം എസ്‌ബിഐ ക്വക്ക് ആപ്പ് വഴി ലഭിക്കും. ബാങ്ക് അവധി ദിവസങ്ങളും ആപ്പിലൂടെ അറിയാം.\nമൂന്ന് മന്ത്രിമാരുടെ പേരുകൾ എഫ്‌ഐആറിൽ ചേർക്കണമെന്ന് നിയമോപദേശം; ദുരന്തം ഒഴിവാക്കാൻ വിഎസിന്റെ പരാതിയിൽ ക്വിക്ക് വെരിഫിക്കേഷൻ പ്രഖ്യാപിക്കാൻ തിരക്കിട്ട നീക്കം; ബാർ കോഴയിലെ വഴിത്തിരിവിൽ ആശങ്കപ്പെട്ട് ചെന്നിത്തലയും ബാബുവും ശിവകുമാറും\n'REG Account Number' എന്ന് 09223488888 രജിസ്‌ട്രേഡ് മൊബൈൽ നമ്പറിൽനിന്ന് എസ്എംഎസ് അയയ്ക്കുക.\nവിജയകരമായി രജിസ്‌ട്രേഷൻ പൂർത്തിയാക്കിയാൽ ആവിവരം ലഭിക്കും.\nതുടർന്ന് സേവനം ഉപയോഗിക്കാം.\nഅക്കൗണ്ട് ബാലൻസ് അറിയാൻ\n'BAL' എന്ന് 09223766666 എന്ന നമ്പറിലേയ്ക്ക് എസ്എംഎസ് അയയ്ക്കുക. അല്ലെങ്കിൽ മിസ് കോൾ ചെയ്യുക.\nമിനി സ്‌റ്റേറ്റ്‌മെന്റ് ലഭിക്കാൻ\n09223866666 എന്ന നമ്പറിലേയ്ക്ക് മിസ് കോൾ ചെയ്യുക. അല്ലെങ്കിൽ, 'MSTMT' എന്ന് എസ്എംഎസ് ചെയ്യുക.\nചെക്ക് ബുക്കിനുള്ള അപേക്ഷ\n09223588888 എന്ന നമ്പറിലേയ്ക്ക് 'CHQREQ' എന്ന് എസ്എംഎസ് അയയ്ക്കുക. അപ്പോൾ ഉപഭോക്താവിന് തിരിച്ച് എസ്എംഎസ് ലഭിക്കും. അതിനുശേഷം 'CHQACC<space>Y<space>6-digit number received in SMS'- എന്നിങ്ങനെയുള്ള ഫോർമാറ്റിൽ എസ്എംഎസ് അയയ്ക്കുക.\nപലിശ സർട്ടിഫിക്കറ്റ് ലഭിക്കാൻ\nHLI<space> <Account Number> <space> <code> എന്ന ഫോർമാറ്റിൽ 09223588888 എന്ന നമ്പറിലേയ്ക്ക് എസ്എംഎസ് അയയ്ക്കുക.\nഡെബിറ്റ് കാർഡ് ബ്ലോക്ക് ചെയ്യാൻ\nഎടിഎം കാർഡ് നഷ്ടപ്പെടുകയോ മോഷണം പോകുകയോ ചെയ്താൽ എസ്എംഎസ് വഴി ബ്ലോക്ക് ചെയ്യാം. രജിസ്റ്റർ ചെയ്തിട്ടുള്ള മൊബൈൽ നമ്പറിൽനിന്ന് അതിനായി 'BLOCK<space>XXXX ഫോർമാറ്റിൽ 567676ലേയ്ക്ക് എസ്എംഎസ് അയക്കാം. XXXX-എന്നത് നിങ്ങളുടെ കാർഡിലെ അവസാനത്തെ നാല് അക്കങ്ങളെയാണ് പ്രതിനിധീകരിക്കുന്നത്.\nതിരിച്ച് സന്ദേശം ലഭിക്കും. അപേക്ഷയുടെ നമ്പർ, ബ്ലോക്ക് ചെയ്ത തിയതിയും സമയവും അതിലുണ്ടാകും.


പിള്ളയ്ക്കു പാടില്ല, ജയലളിതക്കാവാം | Vadakara-Bepore model will loss: Nayanar - Malayalam Oneindia\nLifestyle കുഞ്ഞിന് വേനലില് നിര്‍ബന്ധം തണ്ണിമത്തന്,കാരണം\nSports യൂറോ യോഗ്യത; ഫ്രാന്‍സും ഇംഗ്ലണ്ടും ഗോളടിച്ചുകൂട്ടിയപ്പോള് പോര്‍ച്ചുഗല് വീണ്ടും കുരുങ്ങി\nAutomobiles വലിയ മാറ്റങ്ങളുമായി റോയല് എന്‍ഫീല്‍ഡ് ക്ലാസിക്ക് 350\nTravel 100 ഡിഗ്രി കനലിലിൽ വെറുംകാലിലുള്ള നടത്തം...തമിഴ്നാട്ടിലെ ഈ വിചിത്ര ആഘോഷം അറിയുമോ?\nFinance ഈ എട്ട് കാര്യങ്ങൾ നിങ്ങൾ ചെയ്തോ? ഇല്ലെങ്കിൽ വേഗം ആകട്ടെ, അവസാന തീയതി മാർച്ച് 31\nTechnology ജീവഹാനിക്ക് വരെ വിപത്താകുന്ന അപകടങ്ങൾ നിറഞ്ഞ സാങ്കേതികത "വെർച്യുൽ സിം"\nMovies നയന്‍താരയെ പരിഹസിച്ച രാധാ രവിയ്‌ക്കെതിരെ തുറന്നടിച്ച് സാമന്തയും! നടനെതിരെ രൂക്ഷ വിമര്‍ശനം! കാണൂ\nപിള്ളയ്ക്കു പാടില്ല, ജയലളിതക്കാവാം\nPublished: April 23 2001, 23:53 [IST]\nതിരുവനന്തപുരം: ആര്.ബാലകൃഷ്ണപിള്ള തിരഞ്ഞെടുപ്പില് മത്സരിക്കുന്നതു ശരിയല്ലെന്നു മുഖ്യമന്ത്രി ഇ.കെ.നായനാര്. അതേ സമയം അഴിമതിക്കേസില് ശിക്ഷിക്കപ്പെട്ടതാണെങ്കിലും തമിഴ്നാട്ടില് ജയലളിതയോട് മത്സരരംഗത്തു നിന്ന് പിന്മാറാന് ആവശ്യപ്പെടില്ലെന്നും അദ്ദേഹം പറഞ്ഞു.\nതിരുവനന്തപുരം പ്രസ് ക്ലബിന്റെ മീറ്റ് ദ പ്രസ് പരിപാടിയില് സംസാരിക്കുകയായിരുന്നു അദ്ദേഹം.\nവലിയ അഴിമതിക്കാരെ നേരിടാന് ചെറിയ അഴിമതിക്കാരെ തങ്ങള് പിന്തുയ്ക്കുമെന്ന് നായനാര് വ്യക്തമാക്കി. അതുകൊണ്ടുതന്നെ കേന്ദ്രത്തിലെ അഴിമതി സര്‍ക്കാരിനെ എതിരിടാന് വേണ്ടി തമിഴ്നാട്ടില് ജയലളിതയുമായി കൂട്ടുകൂടുന്നതില് കുഴപ്പമില്ലെന്ന് അദ്ദേഹം പറഞ്ഞു.\nഅഴിമതിക്കേസില് ശിക്ഷിക്കപ്പെട്ട ബാലകൃഷ്ണപിള്ളക്ക് എത്ര പണമുണ്ടെന്ന് തനിക്കറിയാം. കീഴൂട്ടു രാമന്‍പിള്ളയുടെ മകനായതുകൊണ്ടല്ല, ഗ്രാഫൈറ്റ്, ഇടമലയാര് ഇടപാടുകളിലൂടെയാണ് അതെല്ലാമുണ്ടാക്കിയത്.- നായനാര് പറഞ്ഞു\nനീലന് മത്സരിക്കുന്നതില് തെറ്റില്ല\nലൈംഗിക പീഡനക്കേസിലെ പ്രതിയായ നീലലോഹിതദാസന് നാടാരെ എല്‍ഡിഎഫ് സ്ഥാനാര്‍ഥിയാക്കിയതില് തെറ്റില്ല. നീലന് കുറ്റക്കാരനാണെന്ന് ഒരു കോടതിയും പറഞ്ഞിട്ടില്ല.\nസഹകരണസംഘങ്ങള് വഴി കള്ള്വിതരണം ചെയ്യാനുള്ള ഇടതുസര്‍ക്കാര് നയം മാറ്റി മണിച്ചന്മാരുടെ നയം കൊണ്ടുവരുമെന്നാണ് യുഡിഎഫ് പറയുന്നത്. സംഘങ്ങളില് മാര്‍ക്സിസ്റുകാരെ കുത്തിനിറച്ചുവെന്നാണ് അവരുടെ ആരോപണം. കേരളത്തിലെ ചെത്തുകാരെല്ലാം മാര്‍ക്സിസ്റുകാരാണെങ്കില് ഇത്തവണ ഇടതുമുന്നണിക്കു തിരഞ്ഞെടുപ്പില് വല്ല പ്രശ്നവുമുണ്ടോ. മണിച്ചന്‍മാരുടെ കൈയില് നിന്നു തങ്ങള് പണം വാങ്ങിയിട്ടുണ്ടെങ്കില് അതിന് രസീതും നല്‍കിയിട്ടുണ്ടെന്ന് നായനാര് പറഞ്ഞു.\nടി.എം.ജേക്കബ്, എം.ആര്.രഘുചന്ദ്രപാല് എന്നിവര്‍ക്കെതിരെയുള്ള നടപടിയും ഉടനെയുണ്ടാകുമെന്ന് അദ്ദേഹം അറിയിച്ചു.\n1991ലെ വടകര-ബേപ്പൂര് മോഡല് സഖ്യം നടപ്പിലാക്കാനുള്ള യുഡിഎഫ്-ബിജെപി ശ്രമം പരാജയപ്പെടും. ബിജെപിയും യുഡിഎഫും തമ്മിലുള്ള അവിശുദ്ധ സഖ്യത്തെ ജനങ്ങള് നിരാകരിക്കും. വടകര-ബേപ്പൂര് മാതൃക അതുകൊണ്ടുതന്നെ ഇത്തവണയും പരാജയപ്പെടും.\nപിഡിപിയും ബിജെപിയും യുഡിഎഫിനെ പിന്താങ്ങുമ്പോള് അത് അംഗീകരിക്കാന് ഇരു പാര്‍ട്ടികളിലെയും അണികള് തയ്യാറാകില്ല. അതുകൊണ്ടുതന്നെ അണികളുടെ അസംതൃപ്തി തിരഞ്ഞെടുപ്പ് ഫലത്തില് പ്രതിഫലിക്കുകയും ചെയ്യും-- നായനാര് പറഞ്ഞു.\nmalayalam news nayanar leftfront kerala election2001 keralapolitics\nStory first published: Monday, April 23, 2001, 23:53 [IST]\nതീവണ്ടി യാത്രക്കാർക്ക് സന്തോഷവാർത്ത;4മണിക്കൂർ മുമ്പ് ബോർഡിങ് സ്റ്റേഷൻ മാറാം...\nകാര്‍ത്തി ചിദംബരത്തിന്‍റെ സ്ഥാനാര്‍ത്ഥിത്വം ചിദംബരം സ്വാധീനിച്ച് നേടിയത്, അച്ഛന്‍റെ മേല്‍വിലാസമല്ലാതെ കാര്‍ത്തിക്ക് ഒന്നുമില്ലെന്ന് മുന് എംപി നാച്ചിയപ്പ\nതുംകൂറില് ദേവഗൗഡയ്‌ക്കെതിരെ മത്സരിക്കാന് കോണ്‍ഗ്രസ് നേതാക്കള്, കോണ്‍ഗ്രസ് വോട്ട് ബാങ്കുകള് ജെഡിഎസിന് നല്‍കിയതില് പ്രതിഷേധം


| രാഷ്‌ട്രീയത്തില് ശോഭിക്കാന് പ്രശസ്‌തിയും പണവും മാത്രം പോരെന്നു രജനീകാന്ത് | Mangalam\nMonday, July 16, 2018 Last Updated6Min 20 Sec ago English Edition\nരാഷ്‌ട്രീയത്തില് ശോഭിക്കാന് പ്രശസ്‌തിയും പണവും മാത്രം പോരെന്നു രജനീകാന്ത്\nചെന്നൈ: രാഷ്‌ട്രീയത്തില് വിജയിക്കാന് പണവും പ്രശസ്‌തിയും മാത്രം പോരെന്നു തമിഴ് സൂപ്പര്‍താരം രജനീകാന്ത്. ചെന്നൈയില് ശിവാജി ഗണേശന് സ്‌മാരകത്തിന്റെ ഉദ്‌ഘാടനച്ചടങ്ങില് കമല്‍ഹാസനെ വേദിയിലിരുത്തിയായിരുന്നു പരാമര്‍ശം.\n"രാഷ്‌ട്രീയത്തില് ശോഭിക്കാന് പണത്തിനും പ്രശസ്‌തിക്കുമപ്പുറം വേറെയും ചേരുവകളുണ്ട്. അവയെന്തൊക്കെയെന്ന് ജനങ്ങള്‍ക്കു മാത്രമേ അറിയൂ. സത്യമായും അതെനിക്കറിയില്ല. കമല്‍ഹാസന് അതറിയാമെന്നാണു ഞാന് കരുതുന്നത്. അറിയാമെങ്കിലും അദ്ദേഹം എനിക്കു പറഞ്ഞുതരില്ല." രാഷ്‌ട്രീയത്തിലിറങ്ങി പരാജയപ്പെട്ട ശിവാജി ഗണേശന്റെ ചരിത്രം ഓര്‍മിപ്പിച്ചും തന്നെ ഒന്നു കുത്തിക്കൊണ്ടുമുള്ള സ്‌റ്റെല് മന്നന്റെ പരാമര്‍ശത്തിന് പക്ഷേ, ഉലകനായകന് മറുപടി നല്‍കിയില്ല.\n"രണ്ടു മാസം മുമ്പായിരുന്നെങ്കില് കമല് അതെനിക്ക് പറഞ്ഞുതരുമായിരുന്നു. പക്ഷേ, ഇന്നു ചോദിക്കുമ്പോള് തനിക്കൊപ്പം വരൂ, പറഞ്ഞുതരാം" എന്നാണ് അദ്ദേഹം പറയുകയെന്നും രാഷ്‌ട്രീയത്തില് രണ്ടു പേരുടെയും വഴികള് വെവ്വേറെയാണെന്നു സൂചിപ്പിച്ച് രജനീകാന്ത് പറഞ്ഞു.\nഅതേസമയം, ശിവാജി ഗണേശന്റെ സ്‌മാരകമായ മണിമണ്ഡപം ഉദ്‌ഘാടനം ചെയ്യാന് വൈകിയ അണ്ണാ ഡി.എം.കെ. സര്‍ക്കാരിനെ കടന്നാക്രമിച്ചായിരുന്നു കമല്‍ഹാസന്റെ വാക്കുകള്. "സംസ്‌ഥാനത്തിനും രാജ്യത്തിനുമപ്പുറം പ്രശസ്‌തി വ്യാപിപ്പിച്ചയാളായിരുന്നു ശിവാജി ഗണേശന്. നടനായിരുന്നില്ലെങ്കില്, സിനിമാപ്രേമി എന്ന നിലയില് ഞാന് ഇവിടെ വരുമായിരുന്നു. അതില്‍നിന്ന് എന്നെ തടയാന് ആര്‍ക്കും കഴിയുമായിരുന്നില്ല."- കമല് പറഞ്ഞു.\nസര്‍ക്കാര് പരിപാടിയായിരുന്നിട്ടുകൂടി മുഖ്യമന്ത്രി എടപ്പാടി പളനിസ്വാമി ചടങ്ങില്‍നിന്നു വിട്ടുനിന്നു. കമല്‍ഹാസനുമായി വേദി പങ്കിടുന്നതിലുള്ള വൈമുഖ്യമാണ് കാരണമെന്നാണു സൂചന.


വാക്സീൻ എടുക്കാത്തവർക്ക് സൗജന്യ കൊവിഡ് ചികിത്സയില്ല, നിയന്ത്രണങ്ങളിൽ ഇളവ് വേണ്ടെന്നും തീരുമാനം | No free treatment for those who are not vaccinated says Kerala Government\nCovid 19 : വാക്സീൻ എടുക്കാത്തവർക്ക് സൗജന്യ കൊവിഡ് ചികിത്സയില്ല, നിയന്ത്രണങ്ങളിൽ ഇളവ് വേണ്ടെന്നും തീരുമാനം\nവാക്സീൻ എടുക്കാത്ത സർക്കാർ ഉദ്യോഗസ്ഥർക്ക് സ്ഥാപനത്തിലെത്താൻ ആർടിപിസിആർ പരിശോധന നിർബന്ധമാക്കി. കൃത്യമായ ഇടവേളകളിൽ സ്വന്തം ചെലവിൽ ഉദ്യോഗസ്ഥർ പരിശോധന നടത്തണം\nThiruvananthapuram, First Published Nov 30, 2021, 5:08 PM IST\nതിരുവനന്തപുരം: ഒമിക്രോൺ വ്യാപനത്തിന്റെ പശ്ചാത്തലത്തിൽ സംസ്ഥാനത്ത് കൊവിഡ് നിയന്ത്രണങ്ങളിൽ കൂടുതൽ ഇളവ് വേണ്ടെന്ന് തീരുമാനം. ഇന്ന് ചേർന്ന ഉന്നതതല അവലോകന യോഗത്തിലാണ് തീരുമാനം. ഒമിക്രോണിനെതിരെ ജാഗ്രത കർശനമാക്കാനും അവലോകന യോഗം ധാരണയിലെത്തി.\nഅതേസമയം വാക്സീൻ എടുക്കാത്ത സർക്കാർ ഉദ്യോഗസ്ഥർക്ക് സ്ഥാപനത്തിലെത്താൻ ആർടിപിസിആർ പരിശോധന നിർബന്ധമാക്കി. കൃത്യമായ ഇടവേളകളിൽ സ്വന്തം ചെലവിൽ ഉദ്യോഗസ്ഥർ പരിശോധന നടത്തണം. ഇതിന് പുറമെ വാക്സീൻ എടുക്കാത്തവർക്ക് സൗജന്യ കൊവിഡ് ചികിത്സ നൽകേണ്ടെന്നും തീരുമാനമുണ്ട്.\nവാക്സീനെടുക്കാത്ത അധ്യാപകർക്കെതിരെ നടപടിയുണ്ടാകുമെന്ന് ഇന്ന് സംസ്ഥാന പൊതുവിദ്യാഭ്യാസ വകുപ്പ് മന്ത്രി വി ശിവൻകുട്ടി പറഞ്ഞിരുന്നു. ഇതിനായി വാക്സീൻ എടുക്കാത്ത അധ്യാപകരുടെ ലിസ്റ്റ് വിദ്യാഭ്യാസ വകുപ്പ് ഡയറക്ടറോട് ആവശ്യപ്പെട്ടിട്ടുണ്ട്. അധ്യാപകരും അനധ്യാപകരും വാക്സീൻ എടുക്കണം. വാക്സീൻ എടുക്കാത്തവർ ക്യാമ്പസിന് അകത്ത് പ്രവേശിക്കേണ്ടതില്ലെന്നാണ് മാർഗരേഖ. മാർഗരേഖ കർശനമായി നടപ്പിലാക്കും. ആരോഗ്യ പ്രശ്നങ്ങൾ ഉള്ളവർ ആരോഗ്യസമിതിയുടെ റിപ്പോർട്ട് വാങ്ങണം. വാക്സീൻ എടുക്കാത്ത അധ്യാപകരെ ഒരു തരത്തിലും പ്രോത്സാഹിപ്പിക്കില്ല. 5000 പേർക്ക് മാത്രം ഈ തീരുമാനം ലംഘിക്കാൻ ആകില്ല. വിദ്യാഭ്യാസ രംഗത്ത് നേരത്തെ ജാഗ്രത പുലർത്തിയതാണെന്നും മന്ത്രി പറഞ്ഞു. വാക്സീൻ എടുക്കാത്തവർ മൂലം സമൂഹത്തിൽ ഒരു ദുരന്തമുണ്ടാകരുതെന്നും അദ്ദേഹം പറഞ്ഞു.\nLast Updated Nov 30, 2021, 5:55 PM IST\nunvaccinated teachers and staff\nസൗജന്യ കൊവിഡ് ചികിത്സ\nതിരുവനന്തപുരത്ത് ആദിവാസി പെണ്‍കുട്ടികളുടെ ആത്മഹത്യ; ഊരുകളിൽ മാനസികാരോഗ്യ പദ്ധതി തുടങ്ങാൻ ജില്ലാ പഞ്ചായത്ത്


Sreesanth |രണ്ട് പന്തില് ജയിക്കാന് വേണ്ടത് ഒരു റണ്! പാക് പടയെ തളച്ച ശ്രീശാന്ത് മാജിക് | s sreesanth defends 1 run in two balls recalling ind vs pak ball out match in t20 world cup – News18 Malayalam\nHome » photogallery » sports » S SREESANTH DEFENDS 1 RUN IN TWO BALLS RECALLING IND VS PAK BALL OUT MATCH IN T20 WORLD CUP\nSreesanth |രണ്ട് പന്തില് ജയിക്കാന് വേണ്ടത് ഒരു റണ്! പാക് പടയെ തളച്ച ശ്രീശാന്ത് മാജിക്\nബൗണ്ടറി ലൈനിന് അരികില് പാകിസ്ഥാന് താരങ്ങള് വിജയമാഘോഷിക്കാന് കാത്തുനില്‍ക്കുകയായിരുന്നു.\n| March 10, 2022, 18:29 IST\nമുന് ഇന്ത്യന് താരവും കേരള രഞ്ജി ടീം അംഗവുമായ എസ്. ശ്രീശാന്ത് ക്രിക്കറ്റില് നിന്ന് വിരമിക്കല് പ്രഖ്യാപിച്ചിരിക്കുകയാണ്. ഇന്ത്യന് ടീമിനായി കളിക്കളത്തില് നിരവധി വീറുറ്റ പ്രകടനങ്ങള് കാഴ്ചവെച്ചിട്ടുള്ള താരമാണ് ശ്രീശാന്ത്.\nപക്ഷെ പലപ്പോഴും അര്‍ഹിച്ച അംഗീകാരമോ പ്രശംസയോ അദ്ദേഹത്തിനു ലഭിച്ചിട്ടില്ല. അതുവരെ കണ്ടിരുന്ന ഇന്ത്യന് ബൗളര്‍മാരില് നിന്നും വ്യത്യസ്തമായി വളരെ അഗ്രസീവായി പന്തെറിഞ്ഞിരുന്നതുകൊണ്ട് ശ്രീശാന്തിന് ഒട്ടേറെ വിമര്‍ശകരെയും അതേസമയം ആരാധകരെയും ലഭിച്ചിട്ടുണ്ട്.\nതാരത്തിന്റെ കരിയറിലെ ഒരിക്കലും മറക്കാന് കഴിയാത്ത പ്രകടനങ്ങളിലൊന്നായിരുന്നു 2007ലെ പ്രഥമ ടി20 ലോകകപ്പില് പാകിസ്ഥാനെതിരായ കിടിലന് സ്പെല്. ഗ്രൂപ്പ് ഘട്ടത്തില് മല്‍സരത്തില് ആദ്യം ബാറ്റ് ചെയ്ത ഇന്ത്യക്കു ഒമ്പതു വിക്കറ്റിനു 141 റണ്‍സാണ് നേടാനായത്. പാകിസ്ഥാന് ഈ ലക്ഷ്യം അത്ര വെല്ലുവിളിയുയര്‍ത്താനിടയില്ലെന്നായിരുന്നു കരുതപ്പെട്ടിരുന്നത്. പക്ഷെ ഉജ്ജ്വല ബൗളിങിലൂടെ പാകിസ്ഥാനെ പിടിച്ചുകെട്ടിയ ഇന്ത്യ ത്രസിപ്പിക്കുന്ന വിജയവും കൈക്കലാക്കുകയായിരുന്നു.\nനിര്‍ണായകമായ അവസാനത്തെ ഓവറില് പാകിസ്താനു ജയിക്കാന് 12 റണ്‍സായിരുന്നു വേണ്ടിയിരുന്നത്. നാലു വിക്കറ്റുകളും അവരുടെ പക്കലുണ്ടായിരുന്നു. ശ്രീശാന്തിനെയാണ് ധോണി ഈ ഓവര് ഏല്‍പ്പിച്ചത്. ഇതോടെ ഇന്ത്യയുടെ വിധി ശ്രീയുടെ കൈകളിലായി മാറി.\nപാക് നായകന് മിസ്ബാഹുല് ഹഖും (43) യാസിര് അറാഫത്തുമായിരുന്നു (11) ക്രീസില്. ആദ്യ ബോള് നേരിട്ടത് അറഫാത്തായിരുന്നു. നേടാനായത് ഒരു റണ്‍സ് മാത്രം. അടുത്ത ബോളില് മിസ്ബ ബൗണ്ടറി പായിച്ചു. തൊട്ടുത്ത ബോളില് രണ്ടു റണ്‍സും നേടി. നാലാമത്തെ ബോളില് വീണ്ടുമൊരു ബൗണ്ടറി. ഇതോടെ പാകിസ്താന് വിജയത്തിന്റെ പടിവാതില്‍ക്കല് വരെയെത്തി.\nബൗണ്ടറി ലൈനിന് അരികില് പാകിസ്ഥാന് താരങ്ങള് വിജയമാഘോഷിക്കാന് കാത്തുനില്‍ക്കുകയായിരുന്നു. കാരണം രണ്ടു ബോളില് ഒരു റണ്‍സ് മാത്രമായിരുന്നു അവര്‍ക്കു ജയിക്കാന് വേണ്ടിയിരുന്നത്. എന്നാല് ഓഫ് സ്റ്റംപിന് പുറത്ത് ഒരു ഷോര്‍ട്ട് ബോളാണ് ശ്രീ അഞ്ചാമതായി എറിഞ്ഞത്. മിസ്ബ കട്ട് ഷോട്ടിനു ശ്രമിച്ചെങ്കിലും മിസ്സായി.\nഇതോടെ അവസാന ബോളില് വേണ്ടത് ഒരു റണ്‍സ് മാത്രം. ഓഫ് സ്റ്റംപിനു പുറത്തേക്കു പോയ അവസാന പന്തില് മിസ്ബ ആഞ്ഞുവീശിയെങ്കിലും അതു ശരിയായി കണക്ടായില്ല. കവര് ഏരിയിയല് നിന്നും പന്ത് ഫീല്‍ഡ് ചെയ്ത യുവരാജ് സിങ് നോണ് സ്ട്രൈക്കര് എന്‍ഡിലേക്കു ത്രോ ചെയ്തു. ഈ ബോള് പിടിച്ചെടുത്ത് ശ്രീ സ്റ്റംപ് ചെയ്യുമ്പോള് മിസ്ബ റണ്‍സ് പൂര്‍ത്തിയാക്കിയിരുന്നില്ല. ഇതോടെ മല്‍സരം നാടകീയ സമനിലയില് കലാശിക്കുകയും ചെയ്തു. തുടര്‍ന്നു നടന്ന ബൗള് ഔട്ടില് ഇന്ത്യ 3-0ന്റെ ത്രസിപ്പിക്കുന്ന വിജയവും സ്വന്തമാക്കി.\nമത്സരത്തില് നാലോവറില് 29 റണ്‍സ് വഴങ്ങിയ ശ്രീശാന്തിന് വിക്കറ്റൊന്നും ലഭിച്ചില്ലെങ്കിലും നിര്‍ണായകമായ അവസാന ഓവറിലെ മാജിക്കല് സ്പെല്ലിലൂടെ അദ്ദേഹം ആരാധകരുടെ മനസ്സില് ഇടം നേടി.


ദുബായ് വിമാനത്താവളത്തിലെ റണ്‍വേ അറ്റകുറ്റപ്പണി; കേരളത്തിലേക്ക് ഉള്‍പ്പെടെയുള്ള സര്‍വീസുകളെ ബാധിക്കും\nDubai - United Arab Emirates, First Published 22, Feb 2019, 1:19 PM\nദുബായ് വിമാനത്താവളത്തിലെ രണ്ട് റണ്‍വേകളില് ഒരെണ്ണം അറ്റകുറ്റപ്പണികള്‍ക്കായി ഏപ്രില് 16 മുതല് മേയ് 30 വരെയാണ് അടച്ചിടുന്നത്. ഒരു റണ്‍വേ മാത്രമേ ഈ സമയത്ത് ഉപയോഗിക്കാനാവൂ. സര്‍വീസുകള് ദുബായ് വേള്‍ഡ് സെന്‍ട്രല് വിമാനത്താവളത്തിലേക്ക് മാറ്റിയായിരിക്കും പകരം സംവിധാനം ഒരുക്കുന്നത്.\nദുബായ്: ദുബായ് അന്താരാഷ്ട്ര വിമാനത്താവളത്തിലെ ഒരു റണ്‍വേ അറ്റകുറ്റപ്പണികള്‍ക്കായി അടച്ചിടുന്നത് കേരളത്തിലേക്ക് ഉള്‍പ്പെടെയുള്ള വിമാന സര്‍വീസുകളെ ബാധിക്കും. ഏപ്രില് 16 മുതല് മേയ് 30 വരെ റണ്‍വേ അടച്ചിടാനാണ് അധികൃതരുടെ തീരുമാനം. നിരവധി സര്‍വീസുകള് ദുബായ് വേള്‍ഡ് സെന്‍ട്രല് (DWC) വിമാനത്താവളത്തിലേക്ക് മാറ്റും.\nദുബായ് വിമാനത്താവളത്തിലെ രണ്ട് റണ്‍വേകളില് ഒരെണ്ണം അറ്റകുറ്റപ്പണികള്‍ക്കായി ഏപ്രില് 16 മുതല് മേയ് 30 വരെയാണ് അടച്ചിടുന്നത്. ഒരു റണ്‍വേ മാത്രമേ ഈ സമയത്ത് ഉപയോഗിക്കാനാവൂ. സര്‍വീസുകള് ദുബായ് വേള്‍ഡ് സെന്‍ട്രല് വിമാനത്താവളത്തിലേക്ക് മാറ്റിയായിരിക്കും പകരം സംവിധാനം ഒരുക്കുന്നത്. ഇന്ത്യയിലേക്കുള്ളത് ഉള്‍പ്പെടെ 158 സര്‍വീസുകള് ഇങ്ങനെ മാറ്റുമെന്നാണ് റിപ്പോര്‍ട്ടുകള്. എയർ ഇന്ത്യ, എയർഇന്ത്യ എക്സ്പ്രസ്, ഇൻഡിഗോ, സ്പൈസ് ജെറ്റ്, ഫ്ലൈ ദുബായ്, ഗൾഫ് എയർ, ഹിമാലയ എയർലൈൻസ്, നേപ്പാൾ എയർലൈൻസ്, വിസ് എയർ, അയറോഫ്ലോട്ട്, കോൺഡോർ, റോയൽ ജോർദാനിയൻ, യുക്രെയ്ൻ ഇന്റർനാഷനൽ എയർലൈൻസ്, കുവൈത്ത് എയർവേയ്സ്, സലാം എയർ, മഹാൻ എയർ, ഫ്ലൈനാസ്, അസർ എയർ സർവീസുകളെയാണ് ബാധിക്കുക.\nരണ്ട് വിമാനത്താവളങ്ങള്‍ക്കുമിടയില് ഓരോ അര മണിക്കൂറിലും സൗജന്യ എക്സ്‍പ്രസ് ബസ് സര്‍വീസുകളുണ്ടാവുമെന്ന് അധികൃതര് അറിയിച്ചിട്ടുണ്ട്. ഇതിന് പുറമെ മറ്റ് പ്രധാന സ്ഥലങ്ങളില് നിന്ന് ദുബായ് വേള്‍ഡ് സെന്‍ട്രലിലേക്ക് പ്രത്യേക ബസ് സര്‍വീസുകള് തുടങ്ങുമെന്ന് റോഡ് ട്രാന്‍സ്‍പോര്‍ട്ട് അതോരിറ്റിയും അറിയിച്ചിട്ടുണ്ട്. രണ്ട് വിമാനത്താവളങ്ങള്‍ക്കുമിടയില് ടാക്സി സൗകര്യവുമുണ്ടാകും. കരീം ആപ് വഴി ടാക്സി ബുക്ക് ചെയ്യുന്നവര്‍ക്ക് 25 ശതമാനം നിരക്കിളവ് നല്‍കാനും ധാരണയായിട്ടുണ്ട്.\nLast Updated 22, Feb 2019, 1:20 PM\nDubai runway closure\nദുബായ് റണ്‍വേ നവീകരണം


'ഇന്നോവ വരും എന്ന് പറയുന്ന ആളുകളോട് പറയാനുള്ളത് ഇതാണ്'; വി.എസിന്‍റെ മുന് പേഴ്സണല് സെക്രട്ടറി സുരേഷിന്‍റെ മറുപടി\n22 May, 2020 at 04:39 PM\nപാര്‍ട്ടിയില് നിന്നും പുറത്താക്കിയതിന് ശേഷം തനിക്ക് നേരെ ഇടതുപക്ഷ പ്രവര്‍ത്തകരില് നിന്നും ഉയരുന്ന വിമര്‍ശനങ്ങളില് മറുപടിയുമായി വി.എസ്. അച്യുതാനന്ദന്‍റെ മുന് പേഴ്സണല് അസിസ്റ്റന്‍റ് എ സുരേഷ്. തന്നെ പാർട്ടിയിൽ നിന്നും ചവിട്ടി പുറത്താക്കിയതല്ലെന്നും കേന്ദ്ര കമ്മറ്റി അംഗങ്ങളുടെ കമ്മീഷനെ നിശ്ചയിച്ചു തെളിവെടുപ്പ് നടത്തി രണ്ട് കൊല്ലത്തോളം നീണ്ടു നിന്ന പ്രക്രിയകൾക്കൊടുവില് രാജകീയമായി തന്നെയാണ് പുറത്താക്കപ്പെടുന്നത് എന്ന് എ സുരേഷ് പറഞ്ഞു. വി.എസ് വരുന്നതിന് മുന്നേ ആദ്യം അച്ഛന്‍റെ മൃത ശരീരം കാണാൻ എത്തിയത് പിണറായി ആയിരുന്നുവെന്നും അദ്ദേഹത്തിന് തന്നോടില്ലാത്ത ദേഷ്യവും പകയും സോഷ്യൽ മീഡിയയിൽ ഗോട്ടി കളിക്കുന്ന ന്യൂ ജെൻ സഖാക്കൾക്ക് ഉണ്ടാവേണ്ട കാര്യമില്ലലോയെന്നും സുരേഷ് ചോദിക്കുന്നു.\nഇന്നോവ വരും എന്ന് പറയുന്ന ആളുകളോട് പറയാനുള്ളത് എന്ന് പറഞ്ഞ് എ സുരേഷ് പറയുന്നത്:\nഒരിക്കൽ സ ടി.പി സ വി എസിനെ കാണാൻ വന്നിരുന്നു. വി.എസ് വളരെ സ്നേഹത്തോടെ പല കാര്യങ്ങളും സംസാരിക്കുന്നതിന്‍റെ കൂട്ടത്തിൽ ഒരു കാര്യം ടി.പി യോട് പറഞ്ഞു സഖാവേ ബൈക്കിൽ ഉള്ള യാത്രയൊക്കെ. സൂക്ഷിക്കണം.\nഅപ്പോൾ സ ടി .പി യുടെ മറുപടി ഇങ്ങനെ "സഖാവെ നമ്മുടെ പാർട്ടിയല്ലേ പാർട്ടി തീരുമാനിച്ചാൽ നടപ്പിലാക്കും അത് ഞാൻ ബൈക്കിലല്ല ഏറോപ്ലെയിനിൽ പോയാൽ കൂടിയും ".....സ ടി പി യുടെ വാക്കുകളാണ് നിങ്ങളോടും പറയാനുള്ളത്......\nഎ.സുരേഷിന്‍റെ ഫേസ്ബുക്ക് പോസ്റ്റ്\nകഴിഞ്ഞ ദിവസം ഞാൻ ഇട്ട രണ്ട് വരി പോസ്റ്റിനു കീഴെ വന്ന നൂറ് കണക്കിന് കമന്റുകളാണ് ഈ കുറിപ്പിനാധാരം...\n"""താങ്കളുടെ വീട്ടിൽ ഇന്നോവ വരും പുറത്ത് ഇറങ്ങരുത്...""" സൂക്ഷിക്കണം... """സ്നേഹത്തോടെയും അല്ലാതെയും ഒക്കെയുള്ള നിറയെ അത്തരത്തിലുള്ള വാക്കുകൾ...\nഎന്റെ ജീവനിൽ കരുതലുള്ള കുറെ ആളുകളുണ്ടെന്ന് ഇപ്പോൾ മനസ്സിലായി..\nആ സുഹൃത്തക്കളോടായി ചില കാര്യങ്ങൾ വ്യക്തമാക്കണമെന്ന് തോന്നുന്നു..നിങ്ങൾക്ക് എന്നോടുള്ള സ്നേഹം കൊണ്ടല്ല ഇത്രയും കരുതൽ എന്നെനിക്ക് മനസിലാക്കാൻ പാഴൂർ പടിപ്പുര വരെ പോവേണ്ടതില്ല അതറിയാനുള്ള ചെറിയ ബുദ്ധി എന്നിൽ അവശേഷിക്കുന്നുണ്ട്..\nനിങ്ങൾ കരുതുന്നത് പോലെ ഞാൻ ഭീരുവല്ല..പ്രവാസി ആയി നാട് വിട്ടപ്പോഴും ചില ഇന്റർവ്യൂകളികൾ പങ്കെടുത്തപ്പോഴും ഇത് പോലുള്ള ഭീഷണിയും കരുതലും ഒക്കെ അവടെ വെച്ചും കേട്ടിരുന്നു... അതൊന്നും എന്നെ ബാധിച്ചില്ല.. (പക്ഷേ ഒന്ന് ബാധിച്ചു ആദ്യം ജോലി ചെയ്‌ത കമ്പനി പ്രതിസന്ധിയിൽ ആയപ്പോൾ മലയാളി സ്ഥാപനങ്ങൾ ജോലി തരാൻ നന്നായി ഭയപ്പെട്ടു )\nബുദ്ധിയിൽ കമ്മിയുള്ള ചില മര ഊളകൾ പറയുന്നു എന്നെ പാർട്ടിയിൽ നിന്നും ചവുട്ടി പുറത്താക്കിയതാണെന്നും അതും കമന്റ് ആയി ഇട്ടിരിക്കുന്നു ...\nഅവരോടായി പറയട്ടെ അന്തസായി അതായത് രാജകീയമായി തന്നെയാണ് പാർട്ടിയിൽ നിന്നും പുറത്താക്കപ്പെടുന്നത്..\nഅതായത് കേന്ദ്ര കമ്മറ്റി അംഗങ്ങളുടെ കമ്മീഷനെ നിശ്ചയിച്ചു തെളിവെടുപ്പ് നടത്തി രണ്ട് കൊല്ലത്തോളം നീണ്ടു നിന്ന കമ്മറ്റികളുടെ പ്രക്രിയകൾക്കൊടുവലാണ് കേവലം പാർട്ടി അംഗം മാത്രമായ എന്നെ ഉൾപ്പെടെ പാർട്ടി പി ബി പുറത്താക്കിയത്.....\n(അതായത് പാർട്ടി അംഗം മാത്രമായ ഒരാളെ അയാളുടെ ഉപരി ഘടകത്തിന് പുറത്താക്കാം പിന്നീട് ഡി സി അംഗീകരിച്ചാൽ മതി എന്നതാണ് സംഘടനാ രീതി അതെല്ലാതെ പാർട്ടി പി ബി ക്ക് പുറത്താക്കേണ്ടി വന്നു )\nപാർട്ടി സംഘടന രീതിയെ കുറിച്ചും പാർട്ടിയെ കുറിച്ചും ഒരു ചുക്കും ചുണ്ണാമ്പും അറിയാത്ത സോഷ്യൽ മീഡിയയിൽ മാത്രം ചിലക്കുന്നവർ ഇതെല്ലാം ഒന്നോർക്കുന്നത് നന്നായിരിക്കും...\nപാർട്ടി പുറത്താക്കിയതിൽ സന്തോഷിക്കുന്നവനല്ല ഞാൻ എന്ന് കൂടി നിങ്ങളൊക്കെ ഓർക്കുക..\nപുറത്താക്കിയതിന് ശേഷം നിരവധി ഓഫറുകൾ മറ്റ് പാർട്ടികളിൽ നിന്നും സംഘടനകളിൽ നിന്നും എന്റടുത്തു വന്നിരുന്നു ഈ എഴുതുന്ന ഇപ്പോൾ പോലും അത് നിലനിൽക്കുകയും ചെയ്യന്നു...ഇന്നെവരെ എന്റെ നിലപാടിൽ മാറ്റമേതും ഉണ്ടായിട്ടുമില്ല.....\nപുറത്താക്കി വലിയ കാലമൊന്നും ആവുന്നതിനു മുന്നേ എനിക്ക് എന്റെ അച്ഛനെ നഷ്ടമായി അപ്പോൾ സ വി എസ് വരുന്നതിനു മുന്നേ ആദ്യം അച്ഛന്റെ മൃത ശരീരം കാണാൻ എത്തിയത് സ പിണറായി ആയിരുന്നു.... കാണുമ്പോഴും വളരെ സ്നേഹത്തോടെ അദ്ദേഹം എന്നോട് പെരുമാറുന്നു....\nഅദ്ദേഹത്തിന് എന്നോടില്ലാത്ത ദേഷ്യവും പകയും സോഷ്യൽ മീഡിയയിൽ ഗോട്ടി കളിക്കുന്ന ന്യൂ ജെൻ സഖാക്കൾക്ക് ഉണ്ടാവേണ്ട കാര്യമില്ലലോ ല്ലേ????\nപുറത്താക്കപ്പെട്ട മറ്റ് ചിലർ പാർട്ടിക്കുണ്ടാക്കുന്ന തലവേദനയും കുത്തി തിരിപ്പും എന്റെ ഭാഗത്തു നിന്നും ഇന്നേവരെ ഉണ്ടായിട്ടില്ല......\nഞാൻ പുറത്താകുന്നത് വരെ പാർട്ടി നല്ലതും പിന്നെയുള്ള പാർട്ടി ഏറ്റവും മോശവും എന്ന് ഗീർവാണം മുഴക്കുന്ന അൽപ്പൻ മാരുടെ കൂട്ടത്തിൽ എന്നെ കൂട്ടരുത്....\nപിന്നെ ഇന്നോവ വരും എന്ന് പറയുന്ന ആളുകളോട് പറയാനുള്ളത് ഇതാണ്..\nഒരിക്കൽ സ ടി പി സ വി എസിനെ കാണാൻ വന്നിരുന്നു.. വി എസ് വളരെ സ്നേഹത്തോടെ പല കാര്യങ്ങളും സംസാരിക്കുന്നതിന്റെ കൂട്ടത്തിൽ ഒരു കാര്യം ടി പി യോട് പറഞ്ഞു സഖാവേ ബൈക്കിൽ ഉള്ള യാത്രയൊക്കെ. സൂക്ഷിക്കണം\nഅപ്പോൾ സ ടി പി യുടെ മറുപടി ഇങ്ങനെ "സഖാവെ നമ്മുടെ പാർട്ടിയല്ലേ പാർട്ടി തീരുമാനിച്ചാൽ നടപ്പിലാക്കും അത് ഞാൻ ബൈക്കിലല്ല ഏറോപ്ലെയിനിൽ പോയാൽ കൂടിയും ".....സ ടി പി യുടെ വാക്കുകളാണ് നിങ്ങളോടും പറയാനുള്ളത്...............\n.......അപ്പോൾ ലാൽ സലാം....\nഅനുഷ്ക നിര്‍ഭയയെന്ന് കോഹ്‍ലി\nസംസ്ഥാനത്ത് നാളെ മുതല് പുതിയ അധ്യയനദിനം; പക്ഷേ, പഠനം ഓണ്‍ലൈന്\nസൌദിയിൽ ഇന്ന് മുതൽ പള്ളികൾ തുറക്കും\nകോവിഡ് വിവര ശേഖരണം: സർക്കാർ 11 ഇന മാർഗരേഖ പുറപ്പെടുവിച്ചു\nമലപ്പുറത്ത് മദ്യലഹരിയില് മകന് പിതാവിനെ തള്ളിയിട്ട് കൊന്നു


“താങ്കളുടെ കണ്ണിലെ കമ്യൂണിസ്റ്റ് തിമിരം കളഞ്ഞ് ശബരിമലയുടെ ചരിത്രവും സന്ദേശവും കാണുവാൻ ശ്രമിക്കുക. അല്ലാതെ വിശ്വാസങ്ങൾക്കു നേർക്ക് തുപ്പരുത് വിജയാ…” മുഖ്യമന്ത്രിക്കു അയ്യപ്പ ഭക്തൻ എഴുതിയ കത്ത് വൈറലാവുന്നു ; – www.reporternow.com\nOctober 29, 2018 editor123 reporterLeaveaComment on “താങ്കളുടെ കണ്ണിലെ കമ്യൂണിസ്റ്റ് തിമിരം കളഞ്ഞ് ശബരിമലയുടെ ചരിത്രവും സന്ദേശവും കാണുവാൻ ശ്രമിക്കുക. അല്ലാതെ വിശ്വാസങ്ങൾക്കു നേർക്ക് തുപ്പരുത് വിജയാ…” മുഖ്യമന്ത്രിക്കു അയ്യപ്പ ഭക്തൻ എഴുതിയ കത്ത് വൈറലാവുന്നു ;\nപിണറായി വിജയന് ഒരു തുറന്ന കത്ത്.\n“ശബരിമലയെ സവർണ്ണ ജാതിഭ്രാന്തിന്റെ കേന്ദ്രമാക്കാൻ ശ്രമിക്കുന്നു: മുഖ്യമന്ത്രി പിണറായി വിജയൻ.”\nമുകളിൽ കൊടുത്തിരിക്കുന്ന താങ്കളുടെ പ്രസ്താവനയെ അർഹിക്കുന്ന അവജ്ഞയോടെ വിശ്വാസി സമൂഹത്തിനു വേണ്ടി തള്ളിക്കളയുന്നു. അതു ചെയ്യുന്നത് പ്രധാനമായും നാലു കാര്യങ്ങൾ വിശദീകരിച്ചുകൊണ്ടാണ്.\nഒന്ന് – അയിത്തം. താങ്കൾ ഒരുപക്ഷേ കരുതുന്നതുപോലെ സവർണ്ണ സ്ത്രീകൾക്കായി ശബരിമലയിൽ പ്രത്യേക പരിഗണന ഒന്നുമില്ല. പത്തിനും അൻപതിനും ഇടക്ക് പ്രായമുള്ള പുലയസ്ത്രീ വന്നാലും, നായർസ്ത്രീ വന്നാലും, ഈഴവസ്ത്രീ വന്നാലും, ബ്രാഹ്മണസ്ത്രീ വന്നാലും, ആദിവാസിസ്ത്രീ വന്നാലും, ഏതു വിഭാഗത്തിലെ സ്ത്രീ വന്നാലും ശബരിമലയിൽ പ്രവേശനം ഇല്ല. അയ്യപ്പന്റെ സ്വന്തം കുടുംബമായ പന്തളം രാജകുടുംബത്തിലെ സ്ത്രീകൾക്കും ഈ നിയന്ത്രണത്തിൽ ഇളവില്ല. ഈ അവസ്ഥയിൽ അന്നും ഇന്നും മാറ്റമില്ല. ഇതിൽ എവിടെയാണ് വിജയാ, സവർണ്ണ ജാതിഭ്രാന്ത്?\nരണ്ട് – അയ്യപ്പൻ. മറ്റൊരു ക്ഷേത്രത്തിലും ഇല്ലാത്ത പ്രത്യേകതയുള്ളതാണ് ശബരിമലയിലെ അയ്യപ്പസങ്കല്പം. അത് പതിനെട്ടാം പടി കടന്ന് ക്ഷേത്രത്തിന്റെ മുന്നിൽ എത്തുമ്പോൾ നിങ്ങൾക്ക് കാണാൻ സാധിക്കും – തത്ത്വമസി. നീ ആരെ തേടി വന്നുവോ, അതു നീ തന്നെയാണെന്ന തിരിച്ചറിവ്. ദേവനും ഭക്തനും ഒരേ പേരുള്ള ഒരു ക്ഷേത്രവും മറ്റെങ്ങുമില്ല. ശബരിമലയിൽ എല്ലാവരും സ്വാമിയാണ്, അയ്യപ്പനാണ്. എല്ലാ ജാതിയിലും മതത്തിലും ഉള്ള ആൾക്കാർ അവിടെ പരസ്പരം സംബോധന ചെയ്യുന്നത് സ്വാമി അല്ലെങ്കിൽ അയ്യപ്പൻ എന്നാണ്. അവിടെ കൃത്യനിർവഹണത്തിനെത്തിയ പൊലീസുകാരെ പോലും അഭിസംബോധന ചെയ്യുന്നത് പൊലീസ് അയ്യപ്പന്മാർ എന്നാണ്. പൂജാകാര്യങ്ങൾ നിർവഹിക്കുന്നവരും, ഉദ്യോഗസ്ഥരും, ഭക്തരും എല്ലാവരും അങ്ങോട്ടുമിങ്ങോട്ടും അയ്യപ്പാ എന്ന് ദേവന്റെ നാമത്തിൽ വിളിക്കുന്നു. അവിടെ ആരും മറ്റൊരാളിന്റെ നിറമോ ജാതിയോ തിരക്കി അയ്യപ്പൻ നായരേ, അയ്യപ്പ പുലയാ, അയ്യപ്പ നമ്പൂതിരീ എന്നൊന്നും വിളിക്കാറില്ല. അതുപോലെ അവിടെ പ്രവേശിക്കുന്ന സ്ത്രീകൾ ഒക്കെയും മാളികപ്പുറങ്ങളാണ്. സഹ കമ്യൂണിസ്റ്റുകാരെ നിങ്ങൾ സഖാവേ എന്നു വിളിക്കുന്നതിനേക്കാൾ ശ്രേഷ്ഠവും സവർണ്ണചിന്തയില്ലാത്തതുമാണ് അയ്യപ്പാ എന്നുള്ള ആ വിളി. കാരണം നിങ്ങൾക്ക് സഖാവ് ശങ്കരനും സഖാവ് കൃഷ്ണനും ആയിരുന്നില്ല ഉണ്ടായിരുന്നത്; സവർണ്ണ ജാതിഭ്രാന്തിന്റെ സഖാവ് നമ്പൂതിരിപ്പാടും സഖാവ് നായനാരും ആയിരുന്നു അവർ. ലജ്ജ തോന്നുന്നുണ്ടെങ്കിൽ തലതാഴ്ത്തുകയേ തരമുള്ളൂ. എന്നാൽ ശബരിമലയിൽ ഭഗവാനും ഭക്തനും ഒരേപേരെന്ന സങ്കൽപ്പത്തിൽ അന്നും ഇന്നും മാറ്റമില്ല. ഇതിൽ എവിടെയാണ് വിജയാ, സവർണ്ണ ജാതിഭ്രാന്ത്?\nമൂന്ന് – കറുപ്പ്. മറ്റ് ഹിന്ദു ക്ഷേത്രങ്ങളിൽ നിന്നും തികച്ചും വ്യത്യസ്തമായി ശബരിമലയിലെ ഭക്തന്റെ വേഷത്തിന്റെ നിറം കറുപ്പാണ്. എന്നും അധ:കൃതന്റെ, താഴ്ന്നവന്റെ, അശരണന്റെ നിറമായി ലോകം മുഴുവൻ കരുതിപ്പോന്നിട്ടുള്ള, നിന്ദിച്ചിട്ടുള്ള അതേ കറുപ്പ്. എല്ലാ വിഭാഗക്കാരനും ഒരു പോലെയുള്ള കറുത്ത വേഷം ധരിച്ചുകൊണ്ട് ദർശനത്തിനെത്തുന്നു. ഈ വിശ്വാസത്തിൽ അന്നും ഇന്നും മാറ്റമില്ല. ഇതിൽ എവിടെയാണ് വിജയാ, സവർണ്ണ ജാതിഭ്രാന്ത്?\nനാല് – മതസാഹോദര്യം. ജാതിയിലും ഉപരിയായി മതത്തിലും വിവേചനം കാണാത്ത വിശ്വാസമാണ് ശബരിമലയിലേത്. പല ഹിന്ദു ക്ഷേത്രങ്ങളിലും വിശ്വാസികളായ അന്യമതസ്ഥർക്കു പോലും ഇന്നും പ്രവേശനം ഇല്ല. എന്നാൽ കേൾവിയുള്ള കാലം തൊട്ട് ശബരിമലയിൽ നാനാ മതസ്ഥർക്കും പ്രവേശനം ഉണ്ട്. താങ്കൾ തന്നെ അടുത്ത കാലത്ത് ശബരിമല സന്ദർശിച്ച് തൊഴാതെ ശ്രീകോവിലിലേക്ക് കണ്ണുപായിച്ചപ്പോൾ താങ്കളുടെ തൊട്ടടുത്ത് നിന്നിരുന്നത് റാന്നി അങ്ങാടി മുറിയിൽ കണ്ടനാട്ട് വീട്ടിൽ കെ എസ് എബ്രഹാമിന്റെ മകൻ രാജു എബ്രഹാം എം എൽ ഏ എന്ന ക്രിസ്ത്യാനി ആയിരുന്നു. ഏതാണ്ട് രണ്ടു കൊല്ലം മുൻപ് ദേവസ്വം മന്ത്രി കടകംപള്ളി സുരേന്ദ്രൻ സന്നിധാനം സന്ദർശിച്ചപ്പോൾ അദ്ദേഹത്തിന്റെ വലതു വശത്ത് നിന്നിരുന്നത് അന്നത്തെ വഖഫ്, ഹജ്ജ് തീർത്ഥാടന മന്ത്രിയായിരുന്ന തൊഴുവാനൂർ കൂരിപ്പറമ്പിൽ തെക്കുംപാട്ട് വീട്ടിൽ കുഞ്ഞിമുഹമ്മദിന്റെ മകൻ കെ ടി ജലീൽ ആയിരുന്നു. അവരെയൊന്നും ആരും തടഞ്ഞില്ലെന്നു തന്നെയല്ല, ബ്രാഹ്മണ മേൽക്കോയ്മയുടെ പ്രതീകങ്ങൾ എന്നു ഒരുപക്ഷെ താങ്കൾ കരുതുന്ന തന്ത്രി സ്വീകരിക്കുകയും ചെയ്തു. മതസൗഹാർദ്ദത്തിന്റെ മഹത്തരമായ അനുഭൂതിയാണ് താൻ ശബരിമലയിൽ അനുഭവിച്ചതെന്ന് ജലീൽ തന്നെ പിന്നീട് പറയുകയും ചെയ്തു. അതെങ്ങനെ, വാവരും കൊച്ചുതൊമ്മനും അയ്യപ്പന്റെ സുഹൃത്തുക്കൾ ആയിരുന്നു എന്നുള്ള ഉപകഥകളൊന്നും താങ്കൾ കേട്ടിരിക്കാൻ തരമില്ലല്ലോ. ഒരു രാത്രിയെങ്കിലും ഏട്ടു മണിയോടടുത്ത് നടയിലെത്തി ഹരിവരാസനം കെട്ടുനോക്കൂ. ഭഗവാനെ എന്നും രാത്രി പാടി ഉറക്കുന്നത് ചെമ്പൈ വൈദ്യനാഥ ഭാഗവതരോ ദക്ഷിണാമൂർത്തി സ്വാമികളോ അല്ല, ഒന്നാംതരം റോമൻ കാത്തലിക് ആയ കട്ടശ്ശേരി ജോസഫ് യേശുദാസ് എന്ന ഗാനഗന്ധർവൻ ആണ്. ശബരിമലയിലെ മതസൗഹാർദ്ദ അന്തരീക്ഷത്തിൽ അന്നും ഇന്നും മാറ്റമില്ല. ഇതിൽ എവിടെയാണ് വിജയാ, സവർണ്ണ ജാതിഭ്രാന്ത്?\nഅല്ലയോ വിജയാ, ധർമ്മസംസ്ഥാപന യുദ്ധത്തിൽ സാക്ഷാൽ വിജയന് ശ്രീകൃഷ്ണൻ ഗീതോപദേശം നൽകിയപ്പോൾ ബുദ്ധി കൂടുതൽ തെളിഞ്ഞു എന്നാണ് വിശ്വാസം. അഭിനവ വിജയനായ താങ്കൾക്ക് ഗീതാ ഗോപിനാഥ് വരെ ഉപദേശം നൽകിയിട്ടും ബുദ്ധി തെളിഞ്ഞു കണ്ടില്ലല്ലോ. താങ്കളുടെ കണ്ണിലെ കമ്യൂണിസ്റ്റ് തിമിരം കളഞ്ഞ് ശബരിമലയുടെ ചരിത്രവും സന്ദേശവും കാണുവാൻ ശ്രമിക്കുക.\nഅല്ലാതെ വിശ്വാസങ്ങൾക്കു നേർക്ക് തുപ്പരുത് വിജയാ, തുപ്പിപ്പഠിക്കരുത്.\n(പിൻകുറിപ്പ്: എന്റെ പേരിലെ പണിക്കർ ജാതിപ്പേരല്ല കേട്ടോ. മാർത്താണ്ഡവർമ്മയുടെ കാലത്ത് തിരുവിതാംകൂർ ഖജനാവിലേക്ക് പണം നൽകി സഹായിച്ചതിനാൽ രാജാവ് നേരിട്ട് ചില ഹിന്ദു, ക്രിസ്ത്യൻ കുടുംബങ്ങൾക്ക് നൽകിയ സ്ഥാനപ്പേരാണത്. ഒരു പക്ഷേ മാർത്താണ്ഡവർമ്മ പണം നന്നായി വിനിയോഗിക്കുമെന്ന് അറിയാവുന്നതു കൊണ്ടായിരിക്കാം എന്റെ പൂർവികർ അന്നു പണം നൽകി സഹായിച്ചത്. എന്നാൽ അടുത്തകാലങ്ങളിലെ അങ്ങയുടെ ധനവിനിയോഗത്തിന്റെ അനുഭവങ്ങളും പാർട്ടിക്കാരുടെ കടം വീട്ടുന്നതിലേക്കുള്ള പണത്തിന്റെ ഒഴുക്കും കാരണം അങ്ങയുടെ ദുരിതാശ്വാസ ഖജനാവിലേക്ക് ഈ സ്ഥാനപ്പേരുള്ള അടിയൻ പണമായി ഒരു രൂപ പോലും നാളിതുവരെ നൽകിയിട്ടില്ലെന്നും ആൾക്കാർക്ക് ആവശ്യമുള്ള സാധനങ്ങൾ സുഹൃത്തുക്കളോടൊപ്പം ഞങ്ങളാൽ കഴിയുംവിധം ദുരിതശ്വാസകേന്ദ്രങ്ങളിൽ നേരിട്ട് എത്തിക്കുകയായിരുന്നുവെന്നും ഇതിനാൽ ബോധിപ്പിക്കുന്നു. തിരുവുള്ളക്കേട് ഉണ്ടാകരുത്.)\nആകാശ് തില്ലങ്കേരി പൊലിസിന് നല്‍കിയ മൊഴിയില് പറയുന്നത് ഞെട്ടിക്കുന്ന കാര്യങ്ങൾ;


mohanlal cake cutting: ഓൺലൈനിൽ എല്ലാവരും ഒരുമിച്ചു; മോഹൻലാൽ കേക്കു മുറിച്ചു - mohanlal's 60th birthday cake cutting video goes viral | Samayam Malayalam\nmohanlal's 60th birthday cake cutting video goes viral\nഓൺലൈനിൽ എല്ലാവരും ഒരുമിച്ചു; മോഹൻലാൽ കേക്കു മുറിച്ചു\nBibin Babu | Samayam Malayalam | Updated: 21 May 2020, 05:57:00 PM\nഓൺലൈനായാണ് ഏവരും മോഹൻലാൽ കേക്കുമുറിക്കുന്ന ആഘോഷത്തിന് ഭാഗഭാക്കായത്\nമോഹൻലാലിന്‍റെ ജന്മദിനം പ്രമാണിച്ച് ഇന്ന് രാവിലെ മുതൽ സോഷ്യൽമീഡിയയിൽ ആശംസാ പ്രളയമായിരുന്നു. ഇപ്പോഴിതാ അദ്ദേഹത്തിന്‍റെ ജന്മദിനത്തിന്‍റെ ഓൺലൈൻ കേക്കുമുറിക്കൽ വീഡിയോ വൈറലായിരിക്കുകയാണ്. പലയിടത്തായുള്ള അദ്ദേഹത്തിന്‍റെ ബന്ധുക്കളും സുഹൃത്തുക്കളുമൊക്കെ ഓൺലൈൻ വീഡിയോ കോളിൽ ഒരുമിച്ചാണ് ചെന്നൈയിലെ വീട്ടിൽ നടന്ന പിറന്നാള് കേക്കുമുറിക്കൽ ആഘോഷത്തിന്‍റെ ഭാഗമായത്.\nAlso Read: ലാലിന്റ ചീട്ട് കീറുമെന്ന് പൂർണ്ണബോധ്യം വന്നപ്പോഴാണ് ഞാൻ സംവിധായന്റെ വേഷം മാറി വക്കീലായത്: ബാലചന്ദ്ര മേനോന്\nഇന്ന് രാവിലെ മുതൽ അദ്ദേഹത്തിന് അറുപതാം പിറന്നാൾ ആശംസകൾ നേർന്ന് നിരവധി പേർ എത്തിയിരുന്നു. വലിയ താടിയൊക്കെയായുള്ള അദ്ദേഹത്തിന്‍റെ പുത്തൻ ചിത്രങ്ങള് ഇന്ന് ഏറെ വൈറലായിരുന്നു. അതിനുശേഷമാണിപ്പോൾ കേക്കുമുറിക്കുന്ന വീഡിയോ വൈറലായിരിക്കുന്നത്.\nAlso Read: 'ഈ ജന്മദിനം ജപ്പാനിൽ ആഘോഷിക്കേണ്ടതായിരുന്നു'; മനസ്സ് തുറന്ന് മോഹൻലാൽ\nമോഹൻലാൽ ചെന്നൈയിലെ വീട്ടിലാണിപ്പോൾ. മോഹൻലാലും ഭാര്യ സുചിത്രയും മകൻ പ്രണവുമാണ് ഇവിടെയുള്ളത്. മകൾ വിസ്മയ വിദേശത്താണ്. അമ്മ കൊച്ചിയിലെ വീട്ടിലും. വീഡിയോകോളിൽ മകളും അമ്മയോടൊപ്പം ആന്‍റണി പെരുമ്പാവൂരൂം മറ്റ് ബന്ധുക്കളും സുഹൃത്തുക്കളുമൊക്കെ പങ്കുചേര്‍ന്നു ചേർന്നു. എല്ലാവരും ഹാപ്പി ബെർത്ത്ഡേ ലാലു എന്ന് പാടുന്നതിനിടയിലാണ് ലാൽ കേക്കുമുറിച്ചത്.\nലാലിന്റ ചീട്ട് കീറുമെന്ന് പൂർണ്ണബോധ്യം വന്നപ്പോഴാണ് ഞാൻ സംവിധായന്റെ വേഷം മാറി വക്കീലായത്: ബാലചന്ദ്ര മേനോന്‍ആര്‍ട്ടിക്കിള് ഷോ\nമോഹൻലാൽ കേക്കു മുറിച്ചു മോഹൻലാൽ mohanlal's 60th birthday mohanlal cake cutting video mohanlal cake cutting Mohanlal birthday\nWeb Title : mohanlal's 60th birthday cake cutting video goes viral


|30 March 2020 8:17 AM GMT\nകോവിഡ് -19 ലോക്ക്ഡൗണ് മൂലം ഇന്ത്യയിലെ വന് കോര്‍പ്പറേറ്റുകളും ദുര്‍വഹ കട ബാധ്യതയുടെ കുരുക്കിലേക്കു നീങ്ങുമെന്ന ആശങ്ക ശക്തമാകുന്നു. വലിയ കമ്പനികള് എടുത്തിട്ടുള്ള 15 ട്രില്യണ് രൂപ വായ്പയുടെ പകുതിയിലധികം അപകടമേഖലയിലാകാനുള്ള സാധ്യത ചൂണ്ടിക്കാട്ടുന്ന മാധ്യമ സര്‍വേ റിപ്പോര്‍ട്ട് പുറത്തുവന്നു.\nറിപ്പോര്‍ട്ടിലെ വിശകലന പ്രകാരം ഇന്ത്യന് ഓഹരി വിപണിയില് ലിസ്റ്റ് ചെയ്തിട്ടുള്ള 201 സാമ്പത്തികേതര വിഭാഗ കമ്പനികളുടെ ധനസ്ഥിതിയില് കനത്ത ശോഷണമാണ് 2020-21 ന്റെ ആദ്യ പകുതിയില് വരാന് പോകുന്നത്. മോറട്ടോറിയത്തിന്റെ കാലാവധി കഴിഞ്ഞാലും വായ്പാ തിരിച്ചടവ് ഇതു മൂലം മുടങ്ങിയേക്കും. എന്‍ടിപിസി, പവര്‍ഗ്രിഡ്, ടാറ്റ സ്റ്റീല്, അദാനി പവര്, ജെഎസ്ഡബ്ല്യു സ്റ്റീല്, യുപിഎല്, സ്റ്റീല് അതോറിറ്റി ഓഫ് ഇന്ത്യ എന്നിവയുമുണ്ട് വരുന്ന പാദങ്ങളില് ഇപ്രകാരം സാമ്പത്തിക പ്രതിസന്ധി നേരിടാന് സാധ്യതയുള്ള വമ്പന്മാരുടെ പട്ടികയില്.\n2019 സെപ്റ്റംബര് 30 അവസാനത്തെ കണക്കനുസരിച്ച് 14.9 ട്രില്യണ് രൂപയാണ് ഈ 201 കമ്പനികളും ചേര്‍ന്ന് കടം എടുത്തിരുന്നത്.മുന് സാമ്പത്തിക വര്‍ഷത്തെ അടിസ്ഥാനപ്പെടുത്തി 4.1 ശതമാനം ആയിരുന്നു വര്‍ദ്ധന. 787 കമ്പനികളുടെ മൊത്തം വായ്പ 2019 സെപ്റ്റംബര് അവസാനം 24.2 ട്രില്യണ് രൂപയായിരുന്നു. ഈ സാമ്പത്തിക വര്‍ഷത്തെ ആദ്യ ഒമ്പത് മാസങ്ങളില് (2019 ഏപ്രില്-ഡിസംബര് കാലയളവില്) 1.48 ട്രില്യണ് രൂപയാണ് ഈ കമ്പനികള് ആകെ പലിശയിനത്തില് ചെലവഴിച്ചത്.\nവായ്പയെടുക്കുന്നവരുടെ പലിശയ്ക്ക് മൂന്ന് മാസത്തെ മൊറട്ടോറിയം ആര്‍ബിഐ അനുവദിച്ചതോടെ അടുത്ത മൂന്ന് മാസക്കാലത്തേക്ക് 35,000 കോടി രൂപയുടെ പലിശ അടയ്ക്കാതിരിക്കാന് ഈ കമ്പനികള്‍ക്കു സാധ്യമാകും. അടച്ചുപൂട്ടല് മൂലം വരുമാനത്തിലും ലാഭത്തിലും ഇടിവുണ്ടാകവേ പലിശ മൊറട്ടോറിയം സാമ്പത്തിക ആശ്വാസം നല്‍കും. പലിശ അടയ്ക്കുന്ന തുക ഈ കമ്പനികളുടെ മൊത്തം വില്‍പ്പനയുടെ9ശതമാനത്തിന് തുല്യമാണ്. അസംസ്‌കൃത വസ്തുക്കള്‍ക്കാണ് കമ്പനികളുടെ വരുമാനത്തില് ഏറ്റവും വലിയ ഭാഗം വകയിരുത്തുന്നത്.രണ്ടാമതു നില്‍ക്കുന്നു പലിശ. ജീവനക്കാര്‍ക്കു നല്‍കുന്ന മൊത്തം വേതനത്തേക്കാള് മുന്നില്.\nലോക്ക്ഡൗണ് മൂലം വരുമാനം ഇടിഞ്ഞതിനാല് എയര്‍ലൈന്‍സ്, ഹോട്ടല്, ടൂറിസം, മാള്, സംഘടിത റീട്ടെയില്, മള്‍ട്ടിപ്ലക്സ്, റെസ്റ്റോറന്റ് തുടങ്ങിയ മേഖലകളിലെ 120 കോര്‍പ്പറേറ്റുകളുടെ റേറ്റിംഗ് ക്രിസില് അവലോകനം ചെയ്തപ്പോള് 81 എണ്ണത്തിന്റെ ലെവല് താഴേക്കു പോയി. 39 കമ്പനികളുടെ റേറ്റിംഗ് ആണ് നിലനിര്‍ത്തിയത്.\nഇന്ത്യ എനര്‍ജി എക്‌സ്‌ചേഞ്ചില് നിന്നുള്ള കണക്കുകള് പ്രകാരം ലോക്ക്ഡൗണിനുശേഷം വ്യവസായങ്ങളില് നിന്നും വിതരണ ശൃംഖലകളില് നിന്നുമുള്ള വൈദ്യുതി ആവശ്യകത 40 ശതമാനം കുറഞ്ഞത് കോര്‍പ്പറേറ്റ് ലോകം നേരിടുന്ന ദുരവസ്ഥ പ്രതിഫലിപ്പിക്കുന്നു. ഇതോടെ വൈദ്യുതി യൂണിറ്റിന് വില3രൂപയില് നിന്ന്2രൂപയായി കുറഞ്ഞു. ഇത് സാമ്പത്തിക വര്‍ഷത്തിന്റെ ആദ്യ പാദത്തില് വൈദ്യുതി കമ്പനികളുടെ വരുമാനത്തെയും പ്രതികൂലമായി ബാധിക്കും. അടച്ചുപൂട്ടലിനുശേഷം ആഗോള ഡിമാന്‍ഡില് ഇടിവുണ്ടായതിനാല് ലോഹ, ഖനന കമ്പനികള് ലോഹ, അയിര് വില കുത്തനെ കുറയ്ക്കാന് നിര്‍ബന്ധിതമായിരിക്കുകയാണ്.\nവേള്‍ഡ് ഇക്കണോമിക് ഫോറത്തിന്റെ റിപ്പോര്‍ട്ട് അനുസരിച്ച്, ആഗോളതലത്തില് ഏകദേശം3ബില്ല്യണ് പേര് ഏതെങ്കിലും തരത്തിലുള്ള ലോക്ക്ഡൗണിലാണ്. അതായത് ലോകജനസംഖ്യയുടെ 40 ശതമാനം പേര് നിഷ്‌ക്രിയരായിരിക്കവേ കുത്തനെയുള്ള ഇടിവാണ് ആഗോള സാമ്പത്തിക പ്രവര്‍ത്തനങ്ങളിലുണ്ടാകുന്നത്.\ncoronavirus Lockdown Markets NTPC


ബിനു കുരുവിള വധശ്രമക്കേസ്: പ്രതികളെ കണ്ടെത്തിയിട്ടും പിടികൂടുന്നില്ലെന്ന് ആരോപണം,pathanamthitta Binu Kuruvila murder attemptkeralaonlinenews.com | Malayalam news, kerala news, onlinenews,\nബിനു കുരുവിള വധശ്രമക്കേസ്: പ്രതികളെ കണ്ടെത്തിയിട്ടും പിടികൂടുന്ന...\nബിനു കുരുവിള വധശ്രമക്കേസ്: പ്രതികളെ കണ്ടെത്തിയിട്ടും പിടികൂടുന്നില്ലെന്ന് ആരോപണം\nPublished: Friday 16 November 2018 11:19:28 PM\nപത്തനംതിട്ട: ക്‌നാനായ സഭ മാനേജ്‌മെന്റ് കമ്മറ്റിയംഗവും ക്‌നാനായ കോൺഗ്രസ് കേന്ദ്ര വൈസ് പ്രസിഡന്റുമായ തിരുവല്ല ഓതറ കല്ലേമണ്ണിൽ ബിനു കുരുവിള (42) യെ അർദ്ധരാത്രി വീട്ടിൽ കയറി വെട്ടിക്കൊലപ്പെടുത്താൻ ശ്രമിച്ച കേസിലെ പ്രതികളെ തിരിച്ചറിഞ്ഞിട്ടും പിടികൂടാനാവാത്തതിൽ ഉന്നത പൊലീസ് ഉദ്യോഗസ്ഥരുടെയും സാമ്പത്തികത്തിന്റെയും പിൻബലമുണ്ടെന്ന് ബിനുകുരുവിളയും കുടുംബാംഗങ്ങളും പത്രസമ്മേളനത്തിൽ ആരോപിച്ചു.\nകഴിഞ്ഞ ഏപ്രിൽ 7ന് അർദ്ധരാത്രിയിലാണ് വൃദ്ധയായ മാതാവിന്റെയും ഗർഭിണിയായ ഭാര്യയുടെയും രണ്ട് പെൺമക്കളുടെയും മുന്നിൽവെച്ച് ബിനുവിനെ ഇരുമ്പുദണ്ഡ് ഉപയോഗിച്ച് ആക്രമിച്ച് ഗുരുതരമായി പരുക്കേൽപ്പിച്ചത്. അക്രമത്തിൽ ബിനുവിന് നാല് പല്ലുകൾ നഷ്ടമാകുകയും വലതുകാലിന്റെ എല്ലിന്റെ ഒരുഭാഗം തെറിച്ചുപോകുകയും ചെയ്തിരുന്നു. രക്തത്തിൽ കുളിച്ചുകിടന്ന ബിനു മരിച്ചു എന്നുകരുതിയാണ് അക്രമസംഘം തിരിച്ചുപോയത്. ഉടൻതന്നെ തിരുവല്ലയിലെ സ്വകാര്യ മെഡിക്കൽകോളേജിൽ എത്തിച്ചതിനാൽ ജീവൻ തിരികെ ലഭിക്കുകയായിരുന്നു.\nമാസങ്ങളായി തീവ്രപരിചരണ വിഭാഗത്തിൽ കിടന്ന ബിനു കഴിഞ്ഞ മാസമാണ് ആശുപത്രിയിൽ നിന്നും വീട്ടിൽ എത്തിയത്. കേസന്വേഷണം തിരുവല്ല പൊലീസ് ആരംഭിച്ചുവെങ്കിലും അന്വേഷണം അട്ടിമറിക്കുന്ന നിലപാടാണ് തുടക്കം മുതൽ പൊലീസിന്റെ ഭാഗത്തുനിന്നും ഉണ്ടായത്. തുടർന്ന് ക്‌നാനായ സഭ ആർച്ച് ബിഷപ്പ് കുര്യാക്കോസ് മാർ സേവേറിയോസ് വലിയമെത്രാപ്പോലീത്ത മുഖ്യമന്ത്രിയെ നേരിട്ട്കണ്ട് നിവേദനം നൽകിയതിന്റെ ഫലമായി ഉടൻതന്നെ അന്വേഷണം ക്രൈംബ്രാഞ്ചിനെ ഏൽപ്പിച്ചിരുന്നു. അന്വേഷണം ഒരുമാസത്തിനകം പൂർത്തീകരിക്കണമെന്ന ഉത്തരവുണ്ടായെങ്കിലും അന്വേഷണം മന്ദഗതിയിലാക്കുന്ന നിലപാടാണ് പൊലീസിന്റെ ഭാഗത്തുനിന്നും ഉണ്ടായത്.\nആദ്യം ക്രൈംബ്രാഞ്ച് എസ്.പി. ഷാജി സുഗുണന്റെ നേതൃത്വത്തിലുള്ള അന്വേഷണസംഘം കേസന്വേഷണവുമായി മുന്നോട്ടുനീങ്ങിയെങ്കിലും ഏറെ താമസിയാതെ നിരവധി ഉദ്യോഗസ്ഥരെ മാറ്റിമാറ്റി കേസന്വേഷണം പൂർണ്ണമായി അട്ടിമറിക്കുന്ന അവസ്ഥയിലേക്ക് കാര്യങ്ങൾ എത്തുകയായിരുന്നു. ഈ കേസ് ശ്രദ്ധയിൽപ്പെട്ട ദേശീയ ന്യൂനപക്ഷ കമ്മീഷൻ ഈ വിഷയത്തിൽ ഇടപെടുകയും സംസ്ഥാന പൊലീസ് മേധാവിയോട് വിശദീകരണം ആവശ്യപ്പെടുകയും ചെയ്തിരുന്നു.\nക്‌നാനായ സഭയിൽ നിലനിന്നിരുന്ന ഇരുവിഭാഗങ്ങൾ തമ്മിലുള്ള തർക്കത്തിന്റെ ഇരയാണ് ബിനുവെന്നും ആക്രമണത്തിൽ പങ്കാളികളായ ക്വട്ടേഷൻ സംഘങ്ങളുടെയും ഇതിന് നേതൃത്വം കൊടുത്ത മുൻസഭാ നേതൃത്വത്തിന്റെ പേരുകൾ ഡി.ജി.പി. ദേശീയ ന്യൂനപക്ഷ കമ്മീഷന് നൽകിയെങ്കിലും ഇതിൽ ഒരു പ്രതിയെപ്പോലും ഇതുവരെ അറസ്റ്റ് ചെയ്യാൻ സാധിക്കാത്ത സാഹചര്യമാണ് നിലനിൽക്കുന്നത്.\nഇതിന് പിന്നിൽ ഉന്നതനായ ഒരു പൊലീസ് ഉദ്യോഗസ്ഥൻ ഉണ്ടെന്ന് സംശയിക്കുന്നു. പ്രതികളെന്ന് സംശയിക്കുന്നവർ സമൂഹത്തിൽ പൊലീസിന് മുന്നിലൂടെപോലും സ്വതന്ത്രരായി സഞ്ചരിക്കുമ്പോൾ സാധാരണക്കാരായ പൗരന്മാർക്ക് കിട്ടേണ്ട നിയമസംരക്ഷണം പോലും ആക്രമണത്തിന് ഇരയായ തനിക്ക് ലഭിച്ചിട്ടില്ലെന്ന് ബിനുവും കുടുംബാംഗങ്ങളും വ്യക്തമാക്കി.\nആക്രമണം കഴിഞ്ഞ് ഏതാനും മാസങ്ങൾക്ക് ശേഷം വീട്ടിൽ സൂക്ഷിച്ചിരുന്ന ഇരുചക്ര വാഹനങ്ങൾ അടക്കം നശിപ്പിക്കാൻ ശ്രമിച്ചിട്ടും ഇതിലും പ്രതികളെ കണ്ടെത്താൻ പൊലീസിന് സാധിച്ചിട്ടില്ല. പ്രതികളെ പിടികൂടാൻ സാധിക്കാത്ത പൊലീസിന്റെ ഈ നിലപാടിൽ പ്രതിഷേധിച്ച് കോടതിയെ സമീപിക്കാൻ ഒരുങ്ങുകയാണ് തങ്ങളെന്നും ബിനുവും കുടുംബാംഗങ്ങളും വ്യക്തമാക്കി.\nRead more topics: pathanamthitta, murder, attempt,\npathanamthitta Binu Kuruvila murder assassination attempt


അസം ഖാന് മറുപടിയുമായി ജയപ്രദ - Oneindia Malayalam\nPublished : April 16, 2019, 09:19\nസമാജ്വാദി പാര്‍ട്ടി അസം ഖാനെ മത്സരിപ്പിക്കരുതെന്നും ഖാന് വിജയിച്ചാല് എന്താകും ജനാധിപത്യത്തിന്റെ അവസ്ഥയെന്നും ജയപ്രദ ചോദിക്കുന്നു. സ്ത്രീകള്‍ക്ക് സമൂഹത്തില് യാതൊരു വിലയും ഉണ്ടാകില്ലെന്നും സ്ത്രീകള് എവിടെയാണ് പോകേണ്ടതന്നും താന് മരിച്ചാല് താങ്കള്‍ക്ക് സമാധാനമാകുമോ എന്നും ജയപ്രദ ചോദിക്കുന്നു.\nup jayaprada azam khan polls banned


Tuesday, November 19, 2019 5:32 PM IST\nശരണ്‍ജിത്തിനു സിനിമ ഒരു സ്വപ്നം ആയിരുന്നില്ല; നാടകമായിരുന്നു എല്ലാം. നാല്പതിനുശേഷം സിനിമ ചെയ്യാം, അതുവരെ നാടകവുമായി ഉലകം ചുറ്റാം - അതായിരുന്നു പ്ലാൻ. പക്ഷേ, ലാൽജോസ് ചിത്രം ‘നാല്പത്തിയൊന്നി’ലെ വാവാച്ചിക്കണ്ണൻ വിളിച്ചപ്പോൾ ശരണ്‍ജിത്തിന്‍റെ മനസുമാറി.\nതന്നിലെ നടനെ വെല്ലുവിളിച്ച് പല ലെയറുകളുള്ള ഒരു കഥാപാത്രം മുന്നിൽ വന്നു നിൽക്കുന്പോൾ എങ്ങനെ പിന്തിരിഞ്ഞു നിൽക്കും. അങ്ങനെ ജീവിതത്തിലാദ്യമായി ശരണ്‍ജിത്ത് സിനിമാസെറ്റ് കണ്ടു. ലാൽജോസിന്‍റെ കളരിയിൽ സിനിമാ അഭിനയത്തിന്‍റെ ഹരിശ്രീയെഴുതി. അരങ്ങേറ്റം പിഴച്ചില്ല. വാവാച്ചിക്കണ്ണനെ ജനം നെഞ്ചിലേറ്റി. സിനിമ തീരുന്പൊഴും തീരാത്ത നൊന്പരമായി വാവാച്ചി ഇടനെഞ്ചിൽ ഇടറിനിൽക്കുന്നു.\n“ഇപ്പോൾ ആളുകൾ ഗംഭീരമായി, തിമിർത്തു എന്നൊക്കെ പറയുന്പോൾപ്പോലും എനിക്കു വലിയ അദ്ഭുതമൊന്നും തോന്നുന്നില്ല. തിയറ്ററിൽ ഞാൻ നടത്തിയിട്ടുള്ള എക്സ്പ്ലൊറേഷനും സ്ട്രഗിളും ട്രെയിനിംഗും എന്‍റെ ടീച്ചേഴ്സും എന്‍റെ ജീവിതത്തിൽ ഇതുവരെ കണ്ടിട്ടുള്ള മനുഷ്യരും തിയറ്ററിൽ അവരിൽ നിന്നുള്ള പ്രചോദനവുമൊക്കെയാണ് ഈ റിസൾട്ടിനു പിന്നിൽ... ” സുമയുടെ സ്വന്തം വാവാച്ചിക്കണ്ണൻ - ശരണ്‍ജിത്ത് പറഞ്ഞുതുടങ്ങി...\n2007 ൽ കാലടി യൂണിവേഴ്സിറ്റിയിൽ നിന്നു തുടങ്ങിയ യാത്രയാണ്. പെയിന്‍റിംഗിൽ ആയിരുന്നു ഡിഗ്രി. അവിടെ തിയറ്ററിൽ പിജിയും ചെയ്തു. മഹാത്മാഗാന്ധി യൂണിവേഴ്സിറ്റിയുടെ സ്കൂൾ ഓഫ് ലെറ്റേഴ്സിൽ എംഫിൽ തിയറ്റർ ചെയ്തു. അതിനുശേഷം സിംഗപ്പൂരിൽ ഇന്‍റർകൾച്ചറൽ തിയറ്റർ ഇൻസ്റ്റിറ്റ്യൂട്ട് എന്ന ലോകപ്രശസ്തമായ ആക്ടിംഗ് സ്കൂളിൽ സ്കോളർഷിപ്പ് കിട്ടി. അവിടെ മൂന്നു വർഷം ആക്ടിംഗിന്‍റെ അഡ്വാൻസ്ഡ് ട്രെയിനിംഗ്. ശേഷം ഫ്രീലാൻസായി വർക്ക് ചെയ്തുകൊണ്ടിരിക്കുകയാണ്.\nഎന്നെ സംബന്ധിച്ചിടത്തോളം ശരീരത്തിനും മനസിനും ഏറെ നിയന്ത്രണം ആവശ്യമായ ആർട്ട് ഫോം ആണ് തിയറ്റർ. പല വിദേശരാജ്യങ്ങളിലൊക്കെയായി അന്തർദേശീയതലത്തിൽ പല കന്പനികളുമായി ചേർന്നു വർക്ക് ചെയ്ത് വളരെ സജീവമായി, ഹാപ്പിയായി നിൽക്കുകയായിരുന്നു.40-45 വയസിനു ശേഷം സിനിമ ചെയ്യാം എന്നായിരുന്നു വിചാരം. കാരണം, സിനിമ ചെയ്യാതിരിക്കൽ എളുപ്പമല്ല.\nസിനിമയുമായി ബന്ധപ്പെട്ടു സുഹൃത്തുക്കളുണ്ട്. ദിലീഷേട്ടനൊക്കെ എന്‍റെ സുഹൃത്താണ്. എന്നെങ്കിലുമൊക്കെ സിനിമ ചെയ്യുമെന്ന് അറിയാമായിരുന്നു. ശരീരത്തിനും മനസിനും നിയന്ത്രണവും തയാറെടുപ്പുകളും ട്രെയിനിംഗുമൊക്കെയുള്ള സമയമാണിത്. അതിനാൽ തിയറ്ററിൽ തുടരുകയായിരുന്നു.\nഅതിനിടെ ഇൻഡസ്ട്രിയിൽ വർക്ക് ചെയ്യുന്ന മഞ്ജു എന്ന സുഹൃത്ത് എന്നെ വിളിച്ച് തിയറ്ററിൽ നിന്ന് ഒരാളെ സിനിമയിലേക്കു നോക്കുന്നതായി പറഞ്ഞു. അവരുടെ നന്പർ വാങ്ങിയെങ്കിലും ഞാൻ വിളിച്ചില്ല. രണ്ടു മൂന്നാഴ്ചകൾക്കുശേഷം എനിക്കു ഫേസ്ബുക്കിൽ സ്ക്രിപ്റ്റ് റൈറ്റർ പ്രഗീഷേട്ടന്‍റെ മെസേജ് വന്നു - ഒരു പ്രോജക്ടിനെക്കുറിച്ചു സംസാരിക്കാനുണ്ട്, നന്പർ വേണം. അങ്ങനെ പ്രഗീഷേട്ടനോടു സംസാരിച്ചു. പ്രഗീഷേട്ടൻ കാരക്ടറിനെക്കുറിച്ചു പറഞ്ഞു.\nആദ്യം പേടിയാണു തോന്നിയത്. പല ലെയറുകളും പല മാനറിസങ്ങളുമുള്ള കഥാപാത്രമാണു വാവാച്ചിക്കണ്ണൻ. ആദ്യം ടെൻഷനുണ്ടായിരുന്നു. നല്ല വെല്ലുവിളിയുള്ള ഒരു കാരക്ടറാണ്. എന്തെങ്കിലും ചെയ്യാനുണ്ടെന്നു തോന്നി. അത്യാവശ്യം തിയറ്റർ പ്രാക്ടീസുള്ള, തയാറെടുപ്പുകൾ ഉള്ള ഒരു പുതുമുഖനടനു മാത്രമേ ആ റോൾ ചെയ്യാൻ പറ്റുകയുള്ളൂ എന്നും തോന്നി. അങ്ങനെ ചെയ്യാൻ തീരുമാനിച്ചു. സിനിമയിൽ ഇതു നല്ല തുടക്കമാവും എന്നും തോന്നി. അതിനുശേഷം ലാൽ സാറിനെ കണ്ടു. സാർ ഓകെ പറഞ്ഞു. അങ്ങനെയാണ് നാല്പത്തിയൊന്നിലേക്ക് എത്തിയത്.\nവാവാച്ചിയായി മാറാൻ എന്തായിരുന്നു വെല്ലുവിളി? കഥാപാത്രമാകാൻ എന്തൊക്കെ തയാറെടുപ്പുകൾ വേണ്ടിവന്നു..?\nവാവാച്ചി കടുത്ത ആൽക്കഹോളിക് ആണെന്ന കാര്യം തന്നെ എന്നെ പേടിപ്പിച്ചു. കാരണം, ഞാൻ ഇതുവരെ മദ്യപിച്ചിട്ടില്ല. മദ്യം കഴിക്കാത്ത ആളാണ്. അതൊരു വെല്ലുവിളി ആയിരുന്നു. വാവാച്ചിക്കണ്ണൻ ഒരച്ഛനാണ്. നല്ലൊരു ഭർത്താവാണ്. നല്ല ഒരു സഖാവാണ്, ഒരു ഗുണ്ടയാണ്, ഒരു ഭക്തനാണ്... അങ്ങനെ പലതരത്തിലുള്ള ഇമോഷണൽ സീനുകളും ലെയറുകളുമുള്ള കഥാപാത്രം. ഇയാൾക്കു നാട്ടുകാരെ ഇഷ്ടമല്ല. നാട്ടുകാർക്കു വാവാച്ചിക്കണ്ണനെയും ഇഷ്ടമല്ല. പക്ഷേ, പ്രേക്ഷകർക്ക് ഇഷ്ടമാവുകയും ചെയ്യണം... അത്തരത്തിൽ വലിയ വെല്ലുവിളി തന്നെ ഉണ്ടായിരുന്നു.\nഞാൻ ഇതു ചെയ്യാൻ തീരുമാനിച്ചതോടെ 2018ലെ എന്‍റെ ബെൽജിയം പ്രോജക്ട് - ഒന്നരവർഷത്തെ കോണ്‍ട്രാക്ട് വർക്ക് - ഞാൻ വേണ്ടെന്നുവച്ചു. 2018 ഡിസംബർ അവസാനം മുതൽ ഈ കഥാപാത്രത്തിനു വേണ്ടി കുറച്ചു തയാറെടുപ്പുകളിലേക്കു കടന്നു.\nലോക്കൽ മദ്യപാനികളുടെ മാനറിസങ്ങൾ കാലടി ബാറിന്‍റെ പരിസരങ്ങളിലും യൂട്യൂബ് വീഡിയോകളിലും ഒരുപാടു കണ്ടിട്ടുണ്ട്. പടം തുടങ്ങുന്നതിനു രണ്ടാഴ്ച മുന്പ് ഞാനും ഇതിൽ എന്‍റെ നായികയായി വേഷമിട്ട ധന്യയും കൂടി തലശേരിയിൽ പോയി താമസിച്ചു. അവിടെ പഞ്ചായത്തിൽ വർക്ക് ചെയ്യുന്ന എന്‍റെ സുഹൃത്തുക്കളായ സൗമ്യ, ദേവരാജ് എന്നിവർക്കൊപ്പം എല്ലാ ദിവസവും കുടുംബശ്രീയിൽ പോയി. അവരുടെ കൂടെ സഞ്ചരിച്ചു. അവർ പറയുന്നതും അവരുടെ ഭാഷയുടെ ടോണും ശ്രദ്ധിച്ചു.\nസെറ്റിൽ ലാൽ ജോസ് സാർ, ബിജുവേട്ടൻ, പ്രഗീഷേട്ടൻ, കുമാർ സാർ തുടങ്ങിയവരിൽ നിന്നു സ്പൊണ്ടേനിയസ് ആയി അവസാന മിനിറ്റുകളിൽ കിട്ടുന്ന വണ് ലൈൻ തോട്സും കൂടി ചേർത്തുവച്ചാണ് വാവിച്ചിക്കണ്ണനെ അവതരിപ്പിച്ചത്. എല്ലാവർക്കും ഇഷ്ടമാകാൻ വേണ്ടി വാവാച്ചിക്കണ്ണന് എന്‍റെ വക എന്ന രീതിയിൽ കൊടുത്തത് അയാളുടെ ഇന്നസെൻസാണ്. ഇന്നസെൻസ് എല്ലാവർക്കും ഇഷ്ടമാണല്ലോ. ബാക്കിയെല്ലാം മറ്റു ചർച്ചകളിൽ നിന്നും സ്ക്രിപ്റ്റിൽ നിന്നുമൊക്കെ വന്നിട്ടുള്ളതാണ്.\nനാടകപരിചയം സിനിമയിൽ എത്രത്തോളം സഹായകമായി..?\n12 വർഷമായി ആക്ടിംഗിലാണു ശ്രദ്ധ. അതിൽത്തന്നെ അവസാനത്തെ മൂന്നുവർഷം സിംഗപ്പൂർ ഇന്‍റർകൾച്ചറൽ തിയറ്റർ ഇൻസ്റ്റിറ്റ്യൂട്ടിൽ കിട്ടിയ പരിശീലനം കാരക്ടറിനെ മനസിലാക്കാനുള്ള കഴിവു നേടിത്തരുന്ന വിധത്തിൽ വളരെ ആഴത്തിലുള്ളതായിരുന്നു. അവിടത്തെ ട്രെയിനിംഗ് ആക്ടർ ആയിത്തീരാൻ ഏറെ സഹായിച്ചിട്ടുണ്ട്.\nഒരു ആക്ടർ ട്രെയിനർ കൂടിയാണു ഞാൻ. കാലടി യൂണിവേഴ്സിറ്റിയിൽ ക്ലാസെടുക്കുന്ന അധ്യാപകനുമാണ്. കാലടിയിൽ മാത്രമല്ല പോണ്ടിച്ചേരിയിലും സിംഗപ്പൂരിലും ആക്ടിംഗ് സ്കൂളുകൾക്കും ആക്ടിംഗ് കന്പനികൾക്കും ആക്ടർ ട്രെയിനിംഗ് കൊടുക്കുന്ന ട്രെയിനർ കൂടിയാണ്. അത്തരത്തിൽ ട്രെയിൻഡ് ബോഡിയോടു കൂടിയാണു ഞാൻ സെറ്റിൽ ചെന്നത്.\nഒരു കാരക്ടറിനെക്കുറിച്ചു കേട്ടാലുടൻ അതിനനുസരിച്ചു ശരീരത്തെ മാറ്റാനുള്ള ട്രെയിനിംഗ് ശരീരത്തിനു കൊടുത്തിട്ടുണ്ട്. കാരക്ടർ മനസിലാക്കി സംവിധായകനു വേണ്ട രീതിയിൽ മാറാൻ(ഫ്ളക്സിബിലിറ്റി) തിയറ്റർ ട്രെയിനിംഗ് നൂറു ശതമാനവും സഹായകമായി. തിയറ്റർ പരിചയം ഉണ്ടായിരുന്നില്ലെങ്കിൽ വാവാച്ചിക്കണ്ണൻ ഇങ്ങനെ ആയിരിക്കില്ല. ഞാൻ ഇങ്ങനെ ആയിരിക്കില്ല. കഴിഞ്ഞ 12 വർഷത്തെ തിയറ്റർ തന്നെയാണ് വാവാച്ചിക്കണ്ണനിലൂടെ പ്രതിഫലിക്കുന്നത്.\nലാൽജോസിന്‍റെ സപ്പോർട്ട് എങ്ങനെയായിരുന്നു..?\nഎനിക്കു താരതമ്യം ചെയ്യാൻ ഒന്നുമില്ലായിരുന്നു. ആദ്യമായിട്ടാണു ഞാൻ സിനിമ ചെയ്യുന്നത്. ഷൂട്ടിംഗ് എന്താണെന്നു കണ്ടിട്ടില്ല. എന്താണെന്ന് അറിയില്ല. ഷൂട്ടിംഗിനെക്കുറിച്ചുള്ളതു യൂട്യൂബിൽ നിന്നു കിട്ടിയ അറിവു മാത്രം. പക്ഷേ, അത് ഓരോ സെറ്റിലും ഓരോ രീതിയിലാണല്ലോ.\nലാൽജോസ് സാറിനെ കാണാൻ വീട്ടിൽ പോയപ്പോൾ ടെൻഷനുണ്ടെന്ന് ഞാൻ പറഞ്ഞിരുന്നു. ആദ്യത്തെ നാലഞ്ചു ദിവസം വൈഡ് ഷോട്ട് മാത്രമേ എടുക്കൂ എന്നും തിയറ്ററിൽ ചെയ്യുന്നതു പോലെ ചെയ്താൽ മതിയെന്നും അദ്ദേഹം പറഞ്ഞു.\nപക്ഷേ, ഡേറ്റിന്‍റെ ക്ലാഷ് കാരണം അതൊന്നും നടന്നില്ല. പടം കാണുന്ന ഓർഡറിൽ തന്നെയാണ് ഷൂട്ടിംഗും നടന്നത്. എന്‍റെ സംഭാഷണശൈലി ഒരു നാടൻ ആളിന്‍റെയല്ലെന്നും വിദേശത്തു പഠിച്ചതുകൊണ്ടാവാം അതെന്നും അതു മാറ്റണമെന്നും ലാൽസാർ എന്നോടു പറഞ്ഞു. അക്കാര്യം ശ്രദ്ധിക്കാമെന്നും തിയറ്റർ പെർഫോമൻസിൽ ഒരുപാടു ലോക്കൽ കഥാപാത്രങ്ങളെയും ചെയ്യുന്നുണ്ടെന്നും ഞാൻ പറഞ്ഞു.\nവളരെ അപകടകരമായ ഒരു ട്രീറ്റ്മെന്‍റാണ് സെറ്റിൽ ലാൽജോസ് സാർ എനിക്കു തന്നത്. ഷൂട്ടിംഗിനിടെ അദ്ദേഹം എന്നെ നിരന്തരം അവഗണിക്കുകയായിരുന്നു. ഞാൻ പെർഫോം ചെയ്തുകഴിയുന്പോൾ ഒരിക്കൽപ്പോലും അദ്ദേഹം എഗ്സൈറ്റ്മെന്‍റ് പ്രകടിപ്പിക്കുകയോ പുറത്തുതട്ടി നന്നായി എന്നു പറയുകയോ ചെയ്തിട്ടില്ല. ഓകെ ശരണ്, കട്ട് ഇറ്റ് എന്നു മാത്രമാണ് ലാൽജോസ് സാർ പറഞ്ഞിട്ടുള്ളത്.\nപക്ഷേ, അവസാനദിവസം ലാൽ സാർ എന്നെ ചേർത്തുനിർത്തി കെട്ടിപ്പിടിച്ചുകൊണ്ട് ഇങ്ങനെ പറഞ്ഞു - ‘ആക്ടർ എന്ന നിലയിലുള്ള ശരണിന്‍റെ കോണ്‍ഫിഡൻസും തിയറ്ററിലെ കോണ്‍ഫിഡൻസും ഞാൻ കണ്ടു. വളരെ കോണ്‍ഫിഡൻസോടെ ഇരിക്കുന്ന ശരണിനെയാണ് എന്‍റെ മുന്നിൽ കണ്ടത്. എനിക്കു വേണ്ടിയിരുന്നത് ആ കോണ്‍ഫിഡൻസ് തകർക്കുക എന്നുള്ളതായിരുന്നു. കാരണം, വാവാച്ചിക്കണ്ണൻ എന്ന കഥാപാത്രം അവഗണന ഏറ്റുവാങ്ങിക്കൊണ്ടിരിക്കുന്ന ഒരാളാണ്. ആ കാരക്ടറിലേക്ക് ശരണിന് ഒന്നുകൂടി എളുപ്പത്തിൽ പോകാൻ അവഗണന അത്യാവശ്യമായിരുന്നു. അതുകൊണ്ടാണ് ഈ ദിവസങ്ങളിൽ ശരണിനെ എനിക്ക് അവഗണിക്കേണ്ടി വന്നത്.’\nഅതൊരു ട്രെയിനിംഗ് ടെക്നിക് ആണെന്ന് ആദ്യം മനസിലായില്ലെങ്കിലും പിന്നീട് എനിക്കതു ബോധ്യമായിരുന്നു. കാരണം, ലാൽസാറിന്‍റെ സ്നേഹം എനിക്കു ഫീൽ ചെയ്തിരുന്നു. അവിടെ അന്നു പിടിച്ചുനിൽക്കാൻ ബിജുവേട്ടൻ ഉൾപ്പെടെയുള്ളവർ തന്നതു വലിയ സപ്പോർട്ടായിരുന്നു. അവസാനനിമിഷം ലാൽ സാർ അതുപറഞ്ഞതോടെ ഞങ്ങൾ ഇരുവരും നിറകണ്ണുകളോടെയാണു പിരിഞ്ഞത്.\nഒരിക്കലും ഒരാക്ടറോട് എന്തു ചെയ്യണമെന്നു കാണിച്ചുകൊടുക്കുകയോ പറയുകയോ ചെയ്യാത്ത സംവിധായകനാണ് ലാൽജോസ്. ആക്ടറിനെ ഇംപ്രോവൈസ് ചെയ്യുകയും റിഹേഴ്സൽ ചെയ്യുന്പോൾ എന്താണെങ്കിലും ചെയ്യൂ എന്നു പറയുകയും നമ്മൾ ഇംപ്രോവൈസ് ചെയ്തത് ഓകെ ആണെങ്കിൽ ഓകെ എന്നു പറയുകയും കൂട്ടിച്ചേർക്കണമെങ്കിൽ അതു ചെയ്യുകയും അതിൽനിന്നു പെർഫോമൻസ് ക്രിയേറ്റ് ചെയ്യുകയും ചെയ്യുന്ന സംവിധായകനാണ് അദ്ദേഹം. നൂറു ശതമാനവും സപ്പോർട്ടാണ് അദ്ദേഹം.\nവളരെ എക്സ്പീരിയൻസ്ഡ് ആയ ആളിനുമാത്രം പ്രയോഗിക്കാൻ പറ്റുന്ന, ചെയ്യാൻ പറ്റുന്ന വളരെ അഡ്വാൻസ്ഡ് ആയ ഇത്തരം ചില ടെക്നിക്കുകളാണ് വാസ്തവത്തിൽ ലാൽജോസ് സാർ എന്‍റെ മുന്നിൽ പ്രയോഗിച്ചത്. അത് അപകടകരമായിരുന്നു. പക്ഷേ, അവസാനദിവസം രണ്ടുപേരും അതിന്‍റെ കാര്യം തിരിച്ചറിഞ്ഞു. അതിന്‍റെ റിസൾട്ടാണ് ഇപ്പോൾ തിയറ്ററുകളിൽ കണ്ടുകൊണ്ടിരിക്കുന്നത്.\nശരണ്‍ജിത്ത് - ധന്യ അനന്യ കെമിസ്ട്രി എങ്ങനെ സംഭവിച്ചു..?\nധന്യ എന്‍റെ വളരെ ബ്യൂട്ടിഫുൾ ആയ ഒരു സുഹൃത്താണ്. എന്‍റെ ലവ്‌ലി ഫ്രണ്ടാണ്. ഞങ്ങൾ ഒരുമിച്ചു പഠിച്ചിട്ടില്ല. ഞാൻ സിംഗപ്പൂരിൽ പഠിക്കുന്ന സമയത്താണ് ധന്യ കാലടിയിൽ പഠിച്ചത്. പക്ഷേ, ഞാൻ കോളജിൽ വന്നിട്ടുണ്ട്. ധന്യ വളരെ അടുത്ത ഒരു സുഹൃത്താണ്. വളരെ സ്വീറ്റായ ഒരു പേഴ്സണാലിറ്റിയാണ്. ഞങ്ങൾക്കിടയിൽ പേഴ്സണൽ റിലേഷൻ വളരെ സ്ട്രോംഗാണ്. ആ ഒരു സൗഹൃദവും അതിന്‍റെ റിയാക്‌ഷനും ഉറപ്പായും സിനിമ ചെയ്യുന്പോഴും ഉണ്ടാവും.\nരണ്ടുപേരും തിയറ്റർ ചെയ്യുന്ന ആളുകളായതുകൊണ്ട് അങ്ങോട്ടുമിങ്ങോട്ടുമുള്ള ഫ്രീഡം ധാരാളമായിരുന്നു. തിയറ്ററിൽ രണ്ട് ആക്ടേഴ്സ് തമ്മിലുള്ള ട്രസ്റ്റ് വളരെ പ്രധാനമാണെന്നു പറയാറുണ്ട്. ഒരാൾക്ക് ഇംപ്രോവൈസ് ചെയ്യാൻവേണ്ടി മറ്റേയാളിന്‍റെ ദേഹത്തു തൊടാൻ പാടില്ല, ഹഗ് ചെയ്യാൻ പാടില്ല എന്നൊന്നുമില്ല. സ്പേസിനുളളിൽ രണ്ടുപേരും ആക്ടേഴ്സ് എന്ന രീതിയിൽ അങ്ങോട്ടുമിങ്ങോട്ടും ശരീരത്തെ റസ്പെക്ട് ചെയ്യണം എന്നു പഠിച്ചിപ്പാണ് ഞങ്ങൾ തിയറ്ററിൽ വളർന്നുകൊണ്ടിരിക്കുന്നത്.\nഅതുകൊണ്ടുതന്നെ പെർഫോമൻസിൽ ഞങ്ങൾക്ക് എന്തു ചെയ്യാൻ തോന്നിയാലും അതു ചെയ്യാനുള്ള സ്പേസുണ്ടായിരുന്നു. ഞങ്ങൾക്കിടയിൽ ട്രസ്റ്റ് ഹൈ ലെവലിൽ ആയിരുന്നു. ഞങ്ങൾ വന്നത് ഒരേ കളരിയിൽ നിന്നായതുകൊണ്ടും ഞങ്ങൾക്കിടയിലെ സൗഹൃദം കൊണ്ടുമാണ് ആ കെമിസ്ട്രി ഗംഭീരമായത്.\nബിജുമേനോന്‍റെ സപ്പോർട്ട് എങ്ങനെയായിരുന്നു..?\nഈ സീൻ ചെയ്യുന്ന സമയത്ത് എന്നെ ഒന്നു നോക്കുമോ, ഈ ഡയലോഗ് പറയുന്ന സമയത്ത് എന്നെ കൈ കൊണ്ടു ചേർത്തുപിടിക്കുമോ എന്നൊക്കെ അങ്ങോട്ടു ചോദിക്കാൻ സ്പേസ് തന്ന മനുഷ്യനാണ് ബിജുവേട്ടൻ. എല്ലാവർക്കുമറിയാവുന്നതു പോലെ ഒരു ഈഗോയുമില്ലാത്ത ഡൗണ് ടു എർത്ത് ആയ അത്രമേൽ സുന്ദരമായ മനസുള്ള ഒരു മനുഷ്യൻ. നമ്മൾ പോലും അറിയാതെയാവും അദ്ദേഹം നമ്മളെ ഹെൽപ് ചെയ്യുക.\nഅവസാനനിമിഷങ്ങളിലെ ഇമോഷണൽ രംഗങ്ങൾ ഷൂട്ട് ചെയ്തപ്പോൾ കാരവാനിൽ മാറിയിരിക്കാതെ അദ്ദേഹം താഴേക്കു വന്നു. ഞാൻ മാത്രമേ ഫ്രെയിമിൽ ഉള്ളൂ എങ്കിൽപ്പോലും ബിജുവേട്ടൻ ചേർന്നുനിൽക്കുകയും എന്‍റെ ഡയലോഗിന് അതേ ഇമോഷനോടെ കൗണ്ടർ പറയുകയും ചെയ്തു. ഉല്ലാസ് മാഷായി ബിജുവേട്ടൻ വാവാച്ചിക്കണ്ണനു നല്കിയ സപ്പോർട്ട് വളരെ വലുതാണ്. അതാണു വാവാച്ചിക്കണ്ണനിലൂടെ ആളുകൾ കാണുന്നത്.\nഷൂട്ടിംഗ് എനിക്കു പുതിയ അനുഭവമായിരുന്നു. ഒന്നുമറിയില്ലായിരുന്നു. സെറ്റ് ഒരു സ്കൂളായിരുന്നു. ആദ്യമായി സ്കൂളിൽ പോയ ഒരരനിയനെ സപ്പോർട്ട് ചെയ്യാൻ ചില ചേട്ടന്മാർ കൂടെ ചെല്ലാറില്ലേ. അങ്ങനത്തെ ഒരു ചേട്ടനായിട്ടാണ് ബിജുവേട്ടൻ സെറ്റിലും സ്ക്രീനിലും സ്ക്രീനിന്‍റെ പുറകിലും എന്നെ ഹെൽപ് ചെയ്തത്. ആദ്യാവസാനം ഞാനും ബിജുവേട്ടന്‍റെ കൂടെത്തന്നെയായിരുന്നു.\nബിജുവേട്ടനെ കാണാൻ വരുന്ന സംവിധായകരോടും ആക്ടേഴ്സിനൊടുമൊക്കെ എന്നെ ചേർത്തുനിർത്തി ഈ സിനിമയിലൂടെ ഞങ്ങൾ അവതരിപ്പിക്കുന്ന പുതിയ ആക്ടറാണ് എന്നു പറഞ്ഞ് എന്നെ പരിചയപ്പെടുത്തുന്പോഴും അദ്ദേഹത്തിന്‍റെ കൂടെ വണ്ടിയിൽ യാത്ര ചെയ്യുന്പോഴും എനിക്കു കിട്ടിയ അഡ്വാന്‍റേജ് വളരെ വലുതാണ്.\nഎന്നെ ഒരുപാടു ചേർത്തുനിർത്തിയിട്ടുള്ള, ഒരു ഈഗോയുമില്ലാത്ത അത്രത്തോളം മനോഹരമായ വ്യക്തിത്വമുള്ള ഒരു മനുഷ്യൻ. വാവാച്ചിക്കണ്ണൻ നന്നായി എന്ന് ഒരുമടിയും കൂടാതെ എന്നെ വിളിച്ചു പറഞ്ഞ മനുഷ്യൻ. ബിജുവേട്ടൻ കൊണ്ട വെയിലാണ് വാവാച്ചിക്കണ്ണൻ അനുഭവിച്ച തണലും ആ കഥാപാത്രം ഇപ്പോൾ ആളുകളിലുണ്ടാക്കുന്ന ഇംപാക്ടും.\nചില സീനുകൾ ചെയ്യുന്പോൾ ബിജുവേട്ടൻ എനിക്കു മർമപ്രധാനമായ ചില ഉപദേശങ്ങൾ തന്നിരുന്നു. ഇത് ഇങ്ങനെയൊന്നു നോക്കൂ, സ്ക്രീനിൽ 15 ഇരട്ടിയാണ് ഇതു വരിക. ഒന്നുകൂടി ആലോചിക്കൂ എന്നൊക്കെ ചിലപ്പോൾ പറയും. ഞങ്ങൾ തമ്മിലുള്ള കെമിസ്ട്രി നന്നാവേണ്ടത് വളരെ പ്രധാനമാണ്. എങ്കിൽ മാത്രമേ ഉല്ലാസ് മാഷും വാവാച്ചിയും തമ്മിലുള്ള കെമിസ്ട്രി നന്നാവു എന്ന് അറിയാവുന്ന മനുഷ്യനാണ് അദ്ദേഹം.\nഹൈലി ടാലന്‍റഡായ ആക്ടർ കൂടിയാണ് ബിജുവേട്ടൻ. തിയറ്ററിൽ നിന്നു വരുന്നതുകൊണ്ടുതന്നെ എനിക്കു ടെൻഷനുണ്ടായിരുന്നു. ഓരോ സീനും ചെയ്യുംമുന്പ് ഞാൻ സ്ക്രിപ്റ്റുമായി ബിജുവേട്ടന്‍റെ അടുത്തുപോയിരുന്ന് ഞങ്ങൾ ഡയലോഗുകൾ പറഞ്ഞുനോക്കിയിരുന്നു. അപ്പോൾ എന്തെങ്കിലും സജഷനുണ്ടെങ്കിൽ അദ്ദേഹം അതു പറഞ്ഞിരുന്നു. പല ലെയറുകളെക്കുറിച്ചു സംസാരിച്ചിരുന്നു.\nമുന്പ് ഇത്തരത്തിൽ തയാറെടുത്ത് ചെയ്തിട്ടില്ലെന്നു ബിജുവേട്ടൻ തന്നെ എന്നോടു പറഞ്ഞിട്ടുണ്ട്. ബിജുവേട്ടനെപ്പോലെ അനുഭവസന്പത്തുള്ള ഒരാൾക്ക് അത്രയും തയാറെടുപ്പുകൾ വേണ്ടിവരാറില്ല. എനിക്കു വേണ്ടിയാണ് അദ്ദേഹം അങ്ങനെ ചെയ്തത്. ഇതൊക്കെ പറയാൻ വേണ്ടി പറയുന്നതല്ല. ഹൃദയത്തിൽ നിന്നു വരുന്നതാണ്.\nകലാഭവൻ മണി ഒഴിച്ചിട്ട കസേര താങ്കൾക്കുള്ളതാണ് എന്ന രീതിയിലുള്ള കമന്‍റുകൾ വന്നിരുന്നു. മണിച്ചേട്ടൻ പ്രചോദനമാണോ..?\nടീസർ ഇറങ്ങിയപ്പോൾ മുതൽ കണ്ണോണ്ടങ്ങനെ നോക്കല്ലെ പെണ്ണേ...എന്ന പാട്ടുമായി ബന്ധപ്പെടുത്തി കലാഭവൻ മണിച്ചേട്ടനുമായി സൗദൃശ്യമുണ്ടെന്നു കേൾക്കുകയാണ്. അതിനോടു മനഃപ്പൂർവം പ്രതികരിക്കാതെ അതെല്ലാം ഞാൻ അവഗണിക്കുകയാണ്. അതിമനോഹരമായി പാട്ടുകൾ പാടിയിരുന്ന മണിച്ചേട്ടൻ; ഒന്നോ രണ്ടോ പാട്ടുകൾ മാത്രം നന്നായി പാടുന്ന ഞാൻ. അതിനെക്കുറിച്ചു പറയാൻ പോലും എനിക്കു തോന്നുന്നില്ല.\nഞാൻ ഏറെ ആരാധിക്കുന്ന വലിയ ഒരു മനുഷ്യനാണ് അദ്ദേഹം. ആർക്കും ആരുടെയും പകരമാകാനോ ആരുടെയും കസേരയിൽ കയറിയിരിക്കാനോ ഒന്നും പറ്റില്ല. പിന്നെ, ആളുകൾക്ക് എന്തെങ്കിലും സാദൃശ്യം തോന്നിയിട്ടുണ്ടെങ്കിൽ അത് ഞങ്ങൾ വളർന്നുവന്ന ചുറ്റുപാടുകൾ ഏകദേശം തുല്യമാണ് എന്നതിലാണ്. ഞങ്ങൾ രണ്ടുപേരും വളർന്നു വന്ന ജീവിതസാഹചര്യങ്ങളിൽ നിന്നുണ്ടായ എനർജിയിലാണ് എനിക്കു സാദൃശ്യം തോന്നിയിട്ടുള്ളത്.\nഞങ്ങൾ രണ്ടുപേരും വഹിക്കുന്ന എനർജി ഭൂമിയിൽ ചവിട്ടിനിൽക്കുന്ന ക്രാഫ്റ്റഡായ ഒരുകൂട്ടം ആളുകളിൽ നിന്നു വന്നതാണ്. അവരിൽ നിന്നു വന്നവരാണ് ഞങ്ങൾ രണ്ടുപേരും. പിന്നെ, ചില നാടൻപാട്ടുകളൊക്കെ നമ്മളെ രൂപപ്പെടുത്തുന്നുണ്ടാകുമല്ലോ. അല്ലാതെ, മണിച്ചേട്ടനുമായി ഒരിക്കലും എന്നെ താരതമ്യം ചെയ്യരുത്. ഒരിക്കലും ഞാൻ അതിന് അർഹനല്ല. ആളുകൾ അങ്ങനെ പറയുന്നതു കേൾക്കുന്നതിൽ സ്നേഹമുണ്ട്, സന്തോഷമുണ്ട്. പക്ഷേ, ഞാനത് ഒരിക്കലും വിശ്വസിക്കില്ല.\nമണിച്ചേട്ടനോടും എന്നോടുമുള്ള സ്നേഹം കൊണ്ടാണ് ആളുകൾ അങ്ങനെ പറയുന്നതെന്നു തിരിച്ചറിയാനുള്ള പക്വത എനിക്കുണ്ട്. മണിച്ചേട്ടൻ എവിടെയാണ്, ഞാൻ എവിടെയാണ് എന്നൊക്കെ എനിക്കറിയാം. അദ്ദേഹത്തിന്‍റെ കസേര അവിടെത്തന്നെയിരിക്കും. കാലാകാലം അത് അവിടെത്തന്നെ ഇരിക്കണം.\nപുതിയ സിനിമകളിലേക്ക് ഓഫറുകൾ വന്നിട്ടുണ്ടോ..?\nഇപ്പോൾ ഞാൻ നാട്ടിൽ അല്ലാത്തതുകൊണ്ട് പുതിയ അന്വേഷണങ്ങളൊന്നും വന്നിട്ടില്ല. പുതിയ വർക്കുകളൊന്നും വന്നിട്ടില്ല. നേരത്തേ വന്ന ഒന്നുരണ്ട് ആലോചനകൾ നടക്കുന്നുണ്ട്. ഒന്നും തീരുമാനിച്ചിട്ടില്ല. ഓടിച്ചാടി കുറേ സിനിമകൾ ചെയ്യണമെന്നില്ല. നല്ല കഥാപാത്രങ്ങൾ... രസകരമായ ലെയറുകളുള്ള കഥാപാത്രങ്ങൾ വരുന്പോൾ ഉറപ്പായും ചെയ്യും.\nഇപ്പോൾ ചെയ്യുന്ന നാടകത്തെക്കുറിച്ച്..?\nസിംഗപ്പൂരിൽ നിന്നു വന്നശേഷം ഇന്ത്യനോസ്ട്രം, ചൗക്ക് സിംഗപ്പൂർ തുടങ്ങി പല കന്പനികളിലാണു വർക്ക് ചെയ്യുന്നത്. അതിനിടെ കാലടി യൂണിവേഴ്സിറ്റിക്കു വേണ്ടി ഒരു നാടകം ചെയ്തു. പിന്നെ എന്‍റെ തന്നെ സോളോ പെർഫോമൻസുണ്ട്. ഇതൊക്കെ പല നാടുകളിലെ ഫെസ്റ്റിവലുകളിലേക്ക് അയയ്ക്കാറുണ്ട്. അതിൽ സെലക്‌ഷൻ കിട്ടുന്പോൾ പെർഫോമൻസിനും ടൂറിനും പോവുകയാണു ചെയ്യുന്നത്.\nഇപ്പോൾ പോണ്ടിച്ചേരിയിലെ ഇന്ത്യനോസ്ട്രം എന്ന കന്പനിക്കൊപ്പം ഫ്രാൻസ്, ബെൽജിയം, ടുണീഷ്യ എന്നിവിടങ്ങളിൽ ഷോകളുമായി പൊയ്ക്കൊണ്ടിരിക്കുന്നു. റോമിയോ ജൂലിയറ്റ് എന്ന നാടകമാണു ചെയ്യുന്നത്. ആ നാടകം ഇന്ത്യൻ കൾച്ചറിലേക്ക്, ജാതിവ്യവസ്ഥയിലേക്ക് അഡാപ്റ്റ് ചെയ്തിരിക്കുകയാണ്. ചണ്ഡാള ഇംപ്യുവർ എന്നാണു പേര്. കഴിഞ്ഞ വർഷം ഫ്രാൻസിൽ പോയി ബെസ്റ്റ് വിസിറ്റിംഗ് പ്ലേ അവാർഡ് കിട്ടിയ നാടകമാണ്. ഇന്ത്യയിലെ അറിയപ്പെടുന്ന പല നാടകോത്സവങ്ങളിലും ഓഫീഷ്യൽ സെലക്‌ഷനുള്ള നാടകമാണ്.\nക്യുപ്പിഡ് (കാമദേവൻ), കരിങ്കാളി വേഷം കെട്ടുന്ന മാമ എന്ന ഡ്രെയിനേജ് ക്ലീനർ(റോമിയോ ജൂലിയറ്റിലെ ഫ്രൈയർ ലോറൻസ്) എന്നിങ്ങനെ ഇതിൽ ഞാൻ രണ്ടു മൂന്നു കാരക്ടറുകൾ ചെയ്യുന്നു.\nപെരുന്പിലാവിലാണു ജനിച്ചത്. ഞാൻ ജനിച്ച് ആറു മാസത്തിനുശേഷം അച്ഛനും അമ്മയും ഡൈവോഴ്സ് ആയി. അമ്മ എന്നെയും കൂട്ടി പട്ടാന്പിയിലെ അമ്മവീട്ടിലേക്കു പോയി. നാലാം ക്ലാസ് മുതൽ ഹോസ്റ്റലിലായിരുന്നു എന്‍റെ ജീവിതം. അമ്മ പിന്നീട് വേറെ കല്യാണം കഴിച്ച് സന്തോഷത്തോടെ ജീവിക്കുന്നു.\nകഴിഞ്ഞ 10-12 വർഷമായി ഞാൻ ഒറ്റയ്ക്കാണു ജീവിക്കുന്നത്. എനിക്കു വീടില്ല. എപ്പോഴും സുഹൃത്തുക്കളുടെ കൂടെയാണ് ജീവിക്കുന്നത്. അടുക്കളയിലേക്കു നേരിട്ടു കയറാൻ പാകത്തിന് എനിക്കു സ്വാതന്ത്ര്യമുള്ള വീടുകൾ കേരളത്തിൽ ഇഷ്ടം പോലെയുണ്ട്.\nഞാൻ ചേട്ടൻ എന്നു വിളിക്കുന്ന പത്മദാസ് എന്ന പപ്പൻ, അദ്ദേഹത്തിന്‍റെ ഭാര്യ, മകൾ എന്നിവർക്കൊപ്പം കാലടിയിലാണ് കഴിഞ്ഞ ആറേഴു വർഷമായി താമസിക്കുന്നത്. ഇരുവരും കാലടി യൂണിവേഴ്സിറ്റിയിൽ അധ്യാപകർ. രക്തബന്ധമൊന്നുമില്ലെങ്കിലും പത്മദാസിന് ചേട്ടന്‍റെ സ്ഥാനമാണുള്ളത്. എന്‍റെ സ്വപ്നങ്ങളും തിയറ്ററും ഷോകളുമൊക്കെയായി ജീവിതം അങ്ങനെ സജീവമായി പൊയ്ക്കൊണ്ടിരിക്കുന്നു.


ആഴ്സനൽ ആരാധകർ കിംവദന്തികളോട് പ്രതികരിക്കുക Matteo Guendouzi £ 60m കൂടെ PSG – 90 മിനിറ്റ് നീക്കുക – Malayalam Daily Press\nആഴ്സനൽ ആരാധകർ കിംവദന്തികളോട് പ്രതികരിക്കുക Matteo Guendouzi £ 60m കൂടെ PSG – 90 മിനിറ്റ് നീക്കുക\nadmin — February 20, 2019 comments off\nആഴ്സണൽ v ബറ്റി ബോറിസോവ്: എവിടെ നിന്ന് കാണുക, ലൈവ് സ്ട്രീം, കിക്ക് ഓഫ് ടൈം & ടീം ന്യൂസ്\nഅടുത്തിടെ നടന്ന റിപ്പോർട്ടുകൾ 19 വയസ്സുള്ള ആഴ്സണൽ മിഡ്ഫീൽഡർ മാറ്റൊ ഗുവെൻഡൂസിയുമായി പി.എസ്.ജി.യിലേക്ക് ഉന്നത ശ്രദ്ധയിലേക്ക് നീങ്ങുകയാണ്. അവരുടെ ഗാനം ആലപിക്കുന്നതിനായി സോഷ്യൽ മീഡിയയിൽ ആരാധകർ രംഗത്തെത്തിയിട്ടുണ്ട്.\nഗിൽഡ്യൂസി പാർക്കിൻ പ്രിൻസിസിലെ യുവജന ജോലിയുടെ ഭൂരിഭാഗവും ചെലവഴിച്ചു. 2016-ൽ ലിഗ്ഗ് 2-ലെ എഫ്സി ലോറിയന്റിലേക്ക് നീങ്ങുക. ആഴ്സണലിന് ചുറ്റും യുവ മിഡ്ഫീൽഡറെ വിലമതിക്കുന്ന വാർത്ത വന്നു. 60 മില്യൺ പൌണ്ട്, എന്നാൽ PSG- യുടെ അടുത്തകാലത്തുമുള്ള ലിങ്കുകൾ ഉണ്ടെങ്കിലും വിൽക്കാൻ യഥാർഥ അടിയന്തിര സ്വഭാവം കാണിക്കുന്നില്ല.\nആഴ്സണലിന്റെ ആരാധകർ ആശങ്കയ്ക്കെതിരാണ്, പ്രത്യേകിച്ച് PSG ഒരു സൂപ്പർസ്റ്റാറായോ അല്ലെങ്കിൽ അപൂർവ്വമായൊരു പണവും നൽകാമെങ്കിൽ ഈ കരാർ പരിഗണിക്കാനാഗ്രഹിക്കുന്ന പലരും മാത്രമാണ്.\nഫ്രഞ്ച് യു 21 കളിക്കാരനായ മാറ്റൊ ഗുവെൻഡൂസി ഫ്രാൻസിലെ ആദ്യ ടീമിലേക്ക് കളിക്കാനൊരുങ്ങുന്നു, പ്രീമിയർ ലീഗിലെ ആദ്യ കാമ്പയിൻ വിജയിക്കുന്നു. യൂറോപ്പിലുടനീളം വളരെ കുറച്ച് ക്ലബ്ബുകൾ കളിക്കുന്നത് അത്ഭുതകരമാണ്. വേനൽക്കാല ട്രാൻസ്ഫറിനായി 60 മില്ല്യൻ പൗണ്ട് വാഗ്ദാനം ചെയ്തിരിക്കുന്നതായി പി.ജി.ജി. pic.twitter.com/3L4u2nM1w6\n– മൊറോക്കൻ FOOT⚽  (@ FootMoroccan) ഫെബ്രുവരി 18, 2019\nനമ്മൾ ഇതിനകം നഷ്ടപ്പെടുമ്പോൾ ഗേൻഡൗസി വിൽക്കുന്ന2നല്ല ക്രിയേറ്റീവ് മിഡ്ഫീൽഡർമാർ\nPSG ലേലം 100m ൽ കൂടുതൽ നടക്കാത്തപക്ഷം ഇത് വളരെ മോശമായ ഒരു ആശയമാണ്\n– അരിഷ് അഹമ്മദ് (@ റോസിക്കി_വേൾഡ്) ഫെബ്രുവരി 17, 2019\n60M വേണ്ടി Guendouzi വാങ്ങാൻ PSG ശ്രമിക്കുന്നു?\n– Āmùdá Yèsúfù Omúìyyddn 爱 劲 (@ papuccino18) ഫെബ്രുവരി 17, 2019\nഅടുത്ത ട്രാൻസ്ഫർ വിൻഡോയ്ക്കായി ഫണ്ട് വിനിയോഗിക്കാനുള്ള ഒരു മാർഗമായി ചില പിന്തുണക്കാർ അതിനെ കാണുന്നു, മറ്റുള്ളവർ പണം പുതിയ കളിക്കാരെ നയിക്കുമെന്ന ആശയം വിൽക്കുന്നില്ല.\nആഴ്സണലിന്റെ ഉടമസ്ഥനായ സ്റ്റാൻ ക്രോൺകെ ലാഭകരമായ ഒരു കളിക്കാരനെ വിൽക്കുന്നതിനോടൊപ്പം ക്ലബ്ബിൽ പുനർനിക്ഷേപം നടത്താനുള്ള പണവും വിൽക്കാറില്ല. ക്ലയന്റിൽ നിന്ന് അകന്നുപോകുന്ന ഓരോരുത്തരും പരസ്പരം ബന്ധപ്പെട്ടിരിക്കുന്ന ഓരോ തവണയും ഗൺസ്മാരുടെ പിന്തുണയുള്ളവരുടെ നിരന്തരമായ ഭയമാണ് ഇത്.\n@RobForbesDJ ലിഗ്റ്റ്, ചിന്തകൾ വാങ്ങാൻ പണം ഉപയോഗിക്കാനായി PSG- യിലേക്ക് Guendouzi- നെ വിൽക്കുകയാണോ? വ്യക്തിപരമായി ഞാൻ നരകം പറയും\n– ബോങ്കാനി സോണ്ടി (@ 80ng5) ഫെബ്രുവരി 19, 2019\nഇതൊരു ആഴ്സണല്ല, നമുക്ക് മിക്കവാറും 12 മില്ല്യൻ പൗണ്ട് ചോദിക്കും\n– അഞ്ച്-ഓഹ്ഹ് (@ടെമയ്ഐയ്) ഫെബ്രുവരി 17, 2019\nകാരണം ഞങ്ങൾ പണം തിരികെ നിക്ഷേപിക്കുകയില്ല. സ്റ്റാൻസിന്റെ പിൻ പോക്കറ്റിൽ ലജ്ജയില്ല.\n– നിക്ക് മരത്തിന്റെ (@ നിക്കോവിൽ)6ഫെബ്രുവരി 18, 2019\nപിസിജിയിൽ നിന്നും ഇതുവരെ ഒരു കോൺക്രീറ്റ് ഓഫർ ഇല്ലാത്തപ്പോൾ, അവരുടെ യുവ മിഡ്ഫീൽഡർ ഫ്രാൻസിലേയ്ക്ക് കൊണ്ടുപോകുന്നുണ്ടെങ്കിൽ ആഴ്സണൽ ആരാധകർ ഇതിനകം തന്നെ ഏറ്റവും മോശം അവസ്ഥയിലാണ്.


IPhone- നുള്ള iOS 14.7- ലേക്കുള്ള അപ്‌ഡേറ്റ് ഇപ്പോൾ ലഭ്യമാണ് | ഐഫോൺ വാർത്ത\nലൂയിസ് പാഡില്ല | | ഐഒഎസ് 14, ഞങ്ങളെ കുറിച്ച്\nആപ്പിൾ സമാരംഭിച്ചു ഐഫോണിനായി iOS 14.7, ഒപ്പം വാച്ച് ഒഎസ് 7.6, ടിവിഒഎസ് 14.7, ഹോംപോഡ് 14.7, ഇപ്പോൾ ഞങ്ങളുടെ എല്ലാ ഉപകരണങ്ങളിലും ഡ download ൺലോഡ് ചെയ്യാൻ ലഭ്യമാണ്.\nനിരവധി ബീറ്റാസിനുശേഷം, ആപ്പിൾ ഒടുവിൽ ഐഒഎസ് 14.7 പുറത്തിറക്കി, ബാറ്ററി ഉപഭോഗ പ്രശ്‌നങ്ങൾക്ക് ശേഷം ഏറ്റവും പ്രതീക്ഷിച്ച അപ്‌ഡേറ്റുകളിലൊന്നാണ് പതിപ്പ് 14.6. ഈ അപ്‌ഡേറ്റ് ഉപയോഗിച്ച് ഈ പ്രശ്‌നം പരിഹരിച്ചോ എന്ന് കാത്തിരുന്ന് കാണേണ്ടിവരും, പക്ഷേ ഇത് പോലുള്ള മറ്റ് വാർത്തകളും നൽകുന്നു ആപ്പിൾ സ്റ്റോറിൽ നാളെ വിൽപ്പനയ്‌ക്കെത്തുന്ന പുതിയ മാഗ് സേഫ് ബാറ്ററിയുമായുള്ള അനുയോജ്യത. യുണൈറ്റഡ് സ്റ്റേറ്റ്സിന് പുറത്ത് ലഭ്യമല്ലാത്ത ഒന്നിലധികം ആപ്പിൾ കാർഡ് അക്കൗണ്ടുകൾ ലിങ്കുചെയ്യാനുള്ള കഴിവും ഹോം അപ്ലിക്കേഷനിൽ നിന്ന് ഹോംപോഡ് ടൈമറുകൾ നിയന്ത്രിക്കാനുള്ള കഴിവും ഇതിൽ ഉൾപ്പെടുന്നു.\nഎന്നതിനായുള്ള അപ്‌ഡേറ്റിനെക്കുറിച്ച് വാച്ച് ഒഎസ് 7.6 ലേക്ക് ആപ്പിൾ വാച്ച്30 രാജ്യങ്ങളിൽ ഇസിജി (ഇലക്ട്രോകാർഡിയോഗ്രാം) ആപ്ലിക്കേഷന്റെ വരവാണ് പ്രധാന പുതുമ. ഇതിനായുള്ള അപ്‌ഡേറ്റ് ടിവിഒസിലേക്കുള്ള ആപ്പിൾ ടിവി 14.7 ഉപയോക്താവ് ശ്രദ്ധിച്ചേക്കാവുന്ന പ്രധാനപ്പെട്ട വാർത്തകൾ ഇത് നൽകുന്നില്ല, ഉപകരണത്തിന്റെ പ്രകടനത്തിലെ മെച്ചപ്പെടുത്തലുകളും മുൻ പതിപ്പുകളിൽ കണ്ടെത്തിയ പിശകുകൾക്കുള്ള പരിഹാരങ്ങളും മാത്രം. അവസാനം, ഞങ്ങളുടെ ഹോം‌പോഡുകളും അപ്‌ഡേറ്റുചെയ്‌തു, ഇത് ഹോം അപ്ലിക്കേഷനിൽ ഞങ്ങളുടെ ഐഫോണിൽ നിന്ന് ടൈമറുകൾ നിയന്ത്രിക്കാനുള്ള മേൽപ്പറഞ്ഞ സാധ്യത നൽകുന്നു. പതിപ്പ് 14.6 ലേക്ക് അപ്‌ഡേറ്റുചെയ്‌തതിനുശേഷം ചില ഉപയോക്താക്കൾ റിപ്പോർട്ടുചെയ്‌ത അമിത ചൂടാക്കലും തകർന്ന പ്രശ്‌നങ്ങളും പരിഹരിക്കപ്പെടുമെന്ന് ഞങ്ങൾ പ്രതീക്ഷിക്കുന്നു.\nഅപ്‌ഡേറ്റുകൾ ലോഡിലേക്കും വൈഫൈ നെറ്റ്‌വർക്കിലേക്കും കണക്റ്റുചെയ്യുമ്പോൾ ഉപകരണങ്ങളിൽ യാന്ത്രികമായി ഇൻസ്റ്റാളുചെയ്യും, അല്ലെങ്കിൽ നിങ്ങളുടെ iPhone, iPad, Apple Watch, Apple TV എന്നിവയുടെ ക്രമീകരണങ്ങൾ അല്ലെങ്കിൽ ഹോംപോഡുകളുടെ കാര്യത്തിൽ ഹോം ആപ്ലിക്കേഷനിൽ നൽകിക്കൊണ്ട് നിങ്ങൾക്ക് എല്ലായ്പ്പോഴും ഇൻസ്റ്റാളേഷൻ സ്വമേധയാ നിർബന്ധിക്കാൻ കഴിയും.\nലേഖനത്തിലേക്കുള്ള പൂർണ്ണ പാത: ഐഫോൺ വാർത്ത » ഐഒഎസ് » ഐഒഎസ് 14 » IPhone, Apple Watch, HomePod, Apple TV എന്നിവയ്‌ക്കായുള്ള അപ്‌ഡേറ്റുകൾ ഇപ്പോൾ ലഭ്യമാണ്


"ബീഫ് കഴിച്ചിട്ട് ഉള്ളിക്കറിയാണെന്ന് പറഞ്ഞ് തടിതപ്പാറില്ല": കെ സുരേന്ദ്രന് മറുപടിയുമായി മന്ത്രി കടകംപള്ളി സുരേന്ദ്രന് | Reporter Live\n“ബീഫ് കഴിച്ചിട്ട് ഉള്ളിക്കറിയാണെന്ന് പറഞ്ഞ് തടിതപ്പാറില്ല”: കെ സുരേന്ദ്രന് മറുപടിയുമായി മന്ത്രി കടകംപള്ളി സുരേന്ദ്രന്\nBy Web Desk\tMay 29, 2017 6:31 pm A+ A-\nബീഫ് ഫെസ്റ്റിവലില് ഇറച്ചി കഴിക്കുന്ന ചിത്രം ചൂണ്ടിക്കാട്ടി ദേവസ്വംമന്ത്രി പരസ്യമായി ഗോമാംസം കഴിച്ചെന്ന് ആരോപിച്ച ബിജെപി ജനറല് സെക്രട്ടറി കെ സുരേന്ദ്രന് മറുപടിയുമായി കടകംപള്ളി സുരേന്ദ്രന് രംഗത്ത്. ബീഫ് എന്നാല് ഗോമാംസം എന്ന് മാത്രം പ്രചരിപ്പിക്കുകയാണ് കെ സുരേന്ദ്രനും കൂട്ടരുമെന്ന് കടകംപള്ളി സുരേന്ദ്രന് കുറ്റപ്പെടുത്തി. ബീഫ് റോസ്റ്റ് കഴിച്ചിട്ട് ഉള്ളിക്കറിയാണെന്ന് പറഞ്ഞ് താന് തടിതപ്പാറില്ലെന്നും മന്ത്രി പറഞ്ഞു.\nജാതി-മത വ്യത്യാസമില്ലാതെ മലയാളികള് ബീഫ് കഴിക്കാറുണ്ടെന്നും ബീഫ് കഴിക്കാന് ഇഷ്ടപ്പെടുന്ന കെ സുരേന്ദ്രന് അടക്കമുള്ളവര്‍ക്കായാണ് തങ്ങള് പ്രതിരോധം തീര്‍ക്കുന്നതെന്നും മന്ത്രി ഫെയ്‌സ്ബുക്ക് പോസ്റ്റിലൂടെ വ്യക്തമാക്കുന്നു.\nകശാപ്പിന് കന്നുകാലികളെ വില്‍ക്കുന്നതിന് നിരോധനം ഏര്‍പ്പെടുത്തിയ കേന്ദ്രസര്‍ക്കാര് വിജ്ഞാപനത്തില് പ്രതിഷേധിച്ച് കഴിഞ്ഞ ദിവസം നടന്ന ബീഫ് ഫെസ്റ്റിവെലില് മന്ത്രി കടകംപള്ളി സുരേന്ദ്രന് പങ്കെടുത്ത് ബീഫ് തിന്നുന്ന ഫോട്ടോ സഹിതം ഫെയ്‌സ്ബുക്കിലൂടെ പോസ്റ്റ് ചെയ്ത് സുരേന്ദ്രന് വിമര്‍ശനം ഉന്നയിച്ചിരുന്നു. ദേവസ്വം മന്ത്രി ഗോമാംസം ഭക്ഷിക്കുന്ന ദൃശ്യങ്ങള് എന്ന് പറഞ്ഞായിരുന്നു സുരേന്ദ്രന്റെ ഫെയ്‌സ്ബുക്ക് പോസ്റ്റ്.\nമന്ത്രി കടകംപള്ളി സുരേന്ദ്രന്റെ ഫെയ്‌സ്ബുക്ക് പോസ്റ്റ്:\nബീഫ് എന്നാല് പശുവിറച്ചി എന്നത് സംഘ പരിവാര് പ്രചാരണമാണ്. കാളയും പോത്തുമെല്ലാം മാട്ടിറച്ചി അഥവാ ബീഫ് എന്ന് തന്നെയാണ് അറിയപ്പെടുന്നത്. കറവ വറ്റിയ പശുക്കളെ ഇറച്ചിക്കായി ഉപയോഗിക്കാറുണ്ട്. ഇവിടെ ബീഫ് എന്നാല് ഗോമാംസം എന്ന് മാത്രം പ്രചരിപ്പിക്കുകയാണ് കെ. സുരേന്ദ്രനും കൂട്ടരും. ജാതി മത വ്യത്യാസമില്ലാതെ മലയാളികള് ബീഫ് കഴിക്കാറുണ്ട്. ദേവസ്വം മന്ത്രി ഗോമാംസം കഴിച്ചു എന്നൊക്കെ പറഞ്ഞ് കെ.സുരേന്ദ്രന് വേവലാതിപ്പെടേണ്ട. ബീഫ് റോസ്റ്റ് കഴിച്ചിട്ട് ഉള്ളിക്കറിയാണെന്ന് പറഞ്ഞ് തടിതപ്പാറില്ല ഞാന്. ബീഫ് കഴിക്കാന് ഇഷ്ടപ്പെടുന്ന കെ.സുരേന്ദ്രന് അടക്കമുള്ളവര്‍ക്കായാണ് ഞങ്ങള് പ്രതിരോധ പ്രക്ഷോഭം നടത്തുന്നത്. ബിജെപി ഇപ്പോള് ഭരിക്കുന്ന ഉത്തര്‍പ്രദേശിലെ ഒരു മാര്‍ക്കറ്റില് മാടുകളെ പരസ്യമായി കഴുത്തറത്തിട്ടിരിക്കുന്ന ചിത്രം കേരളത്തിലെ ചിത്രമാണെന്ന് തെറ്റിദ്ധരിപ്പിക്കാന് നടത്തിയ ശ്രമം സംഘപരിവാരവും കെ.സുരേന്ദ്രനും നടത്തുന്ന നുണപ്രചാരണങ്ങളുടെ ഒടുവിലത്തെ ഉദാഹരണമാണ്. ഞങ്ങള് ശരിയുടെ പാതയിലാണെന്ന് ബോധ്യപ്പെടുത്തുന്നതാണ് നിങ്ങളുടെ ഓരോ നുണയും.\nഇങ്ങനെയായിരുന്നു കെ സുരേന്ദ്രന്റെ ഫെയ്‌സ്ബുക്ക് പോസ്റ്റ്: